LIVE: Covid-19: Male' Adhadhu Ehvareh Gai - Vaguthu\nއިތުރު 141 މީހަކު ކޮވިޑަށް ފައްސިވެއްޖެ.\nކޮވިޑަށް ފައްސިވާ މީހުންގެ މައުލޫމާތު ގެނެސްދޭ ޑޭޝްބޯޑަށް ޓެކްނިކަލް މައްސަލައެއް ދިމާވެފައިވާ ކަމަށް އެޗްޕީއޭ އިން ވިދާޅުވެއްޖެ. އެޗްޕީއޭ އިން ވިދާޅުވީ މިއަދު ކޮވިޑަށް ފައްސިވި މީހުންގެ އަދަދު އިއުލާން ކުރުން އަދިވެސް އިތުރަށް ލަސްވުން އެކަށީގެންވާ ކަމަށް.\nމިއަދު ކޮވިޑަށް ފައްސިވި މީހުންގެ އަދަދު އަދި އިއުލާނެއް ނުކުރޭ.\nކ.އަތޮޅު ކާށިދޫން އިތުރު 19 މީހަކު ކޮވިޑް-19 އަށް ފައްސިވެއްޖެ\nވަކި ބަޔަކަށް ހާއްސަކޮށްގެން ރާއްޖޭގައި ކޮވިޑް-19އިން ދިފާއުވުމަށް ދެމުންގެންދާ ފައިޒާ ވެކްސިން ހުސްވެފައިވާ ކަމަށް ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވެއްޖެ\nRaajjeygai Pfizer Vaccine Nei!https://t.co/SfOT968594\nކޮވިޑް-19 އިން ދިފާއުވުމަށް ރާއްޖޭގައި އެންމެ ފުރަތަމަ ދެމުގެންދިޔަ ކޮވިޝީލްޑް ވެކްސިންގެ ފުރަތަމަ ޑޯޒް ޖެހި ފަހުން މާބަނޑުވި މީހުންނަށް ފައިޒާ ވެކްސިން ދޭން ނިންމާފައިވާކަމަށް ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވެއްޖެ\nCovishield Ge Furathama Dose Jehi Fahun Maabandu Vi Meehunna Pfizer Vaccine Dheneehttps://t.co/SXyrZJadoI\nއެމެރިކާގައި ހަލުވިކަމާއި އެކު ކޮވިޑް-19 ފެތުރެމުންދާ ސަރަހައްދުތަކުގައި ތިބި ވެކްސިން ދެ ޑޯޒް ޖަހައި ވެކްސިން ފުރިހަމަ ކޮށްފައިވާ މީހުންވެސް އާންމުން އެއްވެއުޅޭ ތަންތަނަށް ނުކުމެ ނޫޅުނު ކަމުގައި ވިޔަސް މާސްކު އެޅުމަށް ސެންޓަރ ފޯ ޑިޒީސް ކޮންޓްރޯލް އެންޑް ޕްރެވެންޝަން (ސީޑީސީ) އިން ލަފާދީފި\nAmerica Gai Vaccine Furihama Kohfaivaa Meehun Ves Mask Alhan Angaifihttps://t.co/QcOXwU6pxR\nރާއްޖޭގައި ކޮވިޑް-19 އިން ދިފާއުވުމަށް ޖަހާ ވެކްސިން ޖެހޭ އާބާދީގެ %27 މީހުން އަދިވެސް ވެކްސިންގެ އެއްވެސް ޑޯޒެއް ޖަހާފައި ނުވާ ކަމަށް ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވެއްޖެ\nRaajjeyge Aabadhee Ge 27% Meehun Covid Vaccine Ge Evves Dose Eh Nujahaahttps://t.co/QjWAp9IwUp\nކޮވިޑް-19 އިން ދިފާއުވުމަށް ރާއްޖޭގައި ދެމުންގެންދާ ކޮވިޝީލްޑް ވެކްސިންގެ ބަދަލުގައި ދެން ދެވަނަ ޑޯޒްގެ ގޮތުގައި ދެމުންގެންދާނީ ސިންގަޕޫރްގެ އެސްޓްރާޒެނަކާ ވެކްސިން ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވެއްޖެ\nBREAKING: Covishield Jehi Meehunnah2Vana Dose Ge Gothugai AstraZeneca Dheyn Fashaifihttps://t.co/TbWM517u82\nކޮވިޑް-19 އަށް މާލެ އިން ފައްސިވާ މީހުންގެ އަދަދު އެއްވަރެއްގައި ހިފެހެއްޓިފައި ހުންނަތާާ މިހާރު ވަނީ ގިނަ ދުވަސްތަކެއް ވެފައެވެ. މިމަހުގެ ފުރަތަމަ ހަފްތާއަށް ފަހު މާލޭގައި ކޮވިޑްގެ ފިޔަވަޅުތަކަށް ލުއިތައް ދީ ކާފިއު ވެސް ވަނީ އުވާލާފައެވެ. ނަމަވެސް އަދި މާލެ އިން ފައްސިވާ މީހުންގެ އަދަދު އިތުރުވަމުންނެއް ނާދެއެވެ.\nމިއަދު މާލެ އިން ފައްސިވީ 22 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ފައްސިވީ 68 މީހުންނެވެ. އޭގެ އިތުރުން ރިސޯޓްތަކުން މިއަދު 15 މީހުން ފައްސިވިއެވެ. މިއަދަކީ ފާއިތުވި ފަސް ދުވަސް ތެރޭގައި އަތޮޅުތެރެއިން އެންމެ ގިނަ މީހުން ފައްސިވި ދުވަހެވެ. ނަމަވެސް މާލެ އިން ފައްސިވާ މީހުންގެ އަދަދު 30 އަށްވުރެ ދަށުގައި ހުންނަތާ މިއަދު މިއީ ހަވަނަ ދުވަހެވެ. އަދި މާލެ އިން ފައްސިވާ މީހުންގެ އަދަދު 100 އިން ދަށުގައި ހުންނަތާ މިހާރު ވަނީ 34 ދުވަސް ވެފައެވެ.\nމިހާރު ރާއްޖޭގައި ކޮވިޑް ޖެހިފައި ތިބި މީހުންގެ އަދަދު ނުވަތަ އެކްޓިވް ކޭސްގެ އަދަދު 2611 އަށް އަރައެވެ. އިއްޔެ ކޮވިޑް ޖެހިފައި ތިބީ 2598 މީހުންނެވެ.\nމިހާރު 16 މީހަކަށް ހޮސްޕިޓަލްގައި އަންނަނީ ފަރުވާ ދެމުންނެވެ. މިއަދަކީ ފާއިތުވި ތިން ދުވަސް ތެރޭގައި އެންމެ ގިނަ މީހުންނަށް ހޮސްޕިޓަލްގައި ފަރުވާ ދެމުންދާ ދުވަހެވެ. ފާއިތުވި ދެދުވަހު ހޮސްޕިޓަލްގައި ފަރުވާ ދެމުން ގެންދިޔައީ 13 މީހުންނަށެވެ.\nFurathama Covid Jehunu Meehaa Hoadhidhaane Tha? https://t.co/PRGpolCRjZ\nCovid In Firihenunnah Jinsee Balikashikamaai Kurimathivedhaane https://t.co/qyigoEeW5a\nRaajje In Gaiy AstraZeneca Vaccine Libijjehttps://t.co/HO2neRtDCY


Work Permit Fee Bodukoffi - Vaguthu\nވޯކް ޕާމިޓް ފީ ބޮޑުކޮށްފި\nވަޒީފާ އަދާކުރުމުގެ މުއްދަތުގައިި ރާއްޖޭގައި ހުރުމުގެ ހުއްދަ (ވޯކް ޕާމިޓް)ގެެ ގޮތުގައި ނަގަމުން އައި އަދަދު ބޮޑުކޮށްފިއެވެ.\nމީގެެ ކުރިން މި ފީގެ ގޮތުގައި ނަގަމުން އައިސްފައި ވަނީ 250 ރުފިޔާއެވެ. އެހެން ނަަމަވެސް މިހާރު ވަނީ ވަޒީފާ އާއި ބެެހޭ ގާނޫނަށް އިސްލާހު ގެނެެސް އެ އަދަދު 350 ރުފިިޔާ އަށް ބޮޑުކޮށްފައެވެ.\nއިއްޔެ ބިދޭސީންނަށް ވަޒީފާ ދިނުމުގައި އަމަލުކުރަން ޖެހޭ ގޮތާއި ބެހޭ ގޮތުން އާންމުކޮށްފައިވާ ގަވައިދުގައި ވިދާޅުވެފައި ވަނީީ ރާއްޖެއަށް މަސައްކަތްތެރިންގެ ގޮތުގައި ގެންނަ ބިދޭސީން މިހާރު ރަޖިސްޓްރީ ކުރެެވޭނީ ފަސް ކެޓަގަރީއެއްގެ ތެރެއިން ކަމަށެެވެ.\nމިހާރު އާންމުުކޮށްފައިވާ ގަވައިދުގައި ބުނެފައިވާ ގޮތުން ގެވެެށި މަސައްކަތްތަކަށް ފިޔަވާ އެހެން ބޭނުންތަކުގައި ރާއްޖެ ގެންނަ ބިދޭސީން ގެނެެވޭނީ ކޯޓާ ފީގެެ ގޮތުން އެއް އަހަރު ދުވަހުުގެެ މުއްދަތަށް މަހަކު 2000 ރުފިޔާ ދެއްކުުމުންނެވެ. އެެ ފައިސާ ދައްކަން ޖެހޭނީ އަންނަ ޖުލައި މަހުން ފެށިގެެން ކަމަށާއި، ފައިސާ ދައްކަން ޖެހޭނީ އިކޮނޮމިކް މިނިސްޓްރީ އަށް ނުވަތަ މިނިސްޓްރީން ކަނޑައަޅާ ތަނަކަށް ކަމަށް އެ ގަވައިދުގައި ވަނީ ވިދާޅުވެފައެވެ.\nމި ކޯޓާއާ ނުލައި ބިދޭސީއަކު މަސައްކަތް ކުރުމަށް ރާއްޖެ ގެެނައުމަކީ މަނާކަމެއް ކަމުގައި ވަނީ ކަނޑައަޅާފައެވެ. އަދި މި ކޯޓާގެ ދަށުން ގެެންނަ ބިދޭސީއަކު ވެރިފަރާތުން ފިޔާވާ އެހެމް ފަރާތްތަކަށް އުސޫލާ ހިލާފަށް ދިނުމަކީވެސް މަނާކަމެއް ކަމަށް އެ ގަވައިދުގައި ވަނީ ވިދާޅުވެފައެވެ.\nލިޔެކިޔުމެއް ނެތް ބިދޭސީންނަށް ކޮވިޑް ވެކްސިން ޖަހަން ހުޅުވާލަނީ\nފެބުރުއަރީ 1, 2021 18:53\nތި ފީ ދައްކާ މީހުނަށް ވުރެން ގިނައީ ނުދައްކާ މީހުން\nފެބުރުއަރީ 1, 2021 21:20\nމިހާރު ތިއަށްވުރެވެސް ބޮޑުކުރަންވީ ، މަކަރާއި ހީލަތުން ދައުލަތުގެ ޚަރަދުގައި ފައްޔާޒުމެން ބޭނުންވާ ބިދޭސީން ފޮނުވާލެވިއްޖެއެއްނު ، ނޫމަޑު ފަދަ ކޮމްޕެނީތަކުން އަތުން ބައިރުފިޔާއެއްވެސް ނުދީ ތި ފޮނުވާލީ ، މަކަރުވެރިން\nފެބުރުއަރީ 1, 2021 22:23\nއިތުރު އުނދަގުލެއް ޖެއްސީ އެވެ. ވޯޓެއް ނުދޭނަމެވެ. އަހަރުމެން މީ ބޭރުގެ ދަރަނި ދައްކަން ހުރި ބައެއް ނޫނެވެ.\nފެބުރުއަރީ 1, 2021 22:44\n1 މަހައް ފީ ނުނަގަ އެވެ. އެންމެ ކުޑަކޮށް ނަގަނީ3މަހަށެވެ. ބައެއް ފަހަރު މީހުން ފުރުވާލާއިރު ނޫނީ ސައިޓް ބަދަލު ކުރާ އިރު ގެއްލުން ވެއެވެ.\nފެބުރުއަރީ 1, 2021 23:57\nމިދެން ހަމަ ވިޔަފާރި ތައް ފުނޑާލާ ކޮރަޕްޝަން ލާރި ގަނޑު ދޮންނަން ބޭނުންވާ ސަރު ކާރުގެ ކޮރަޕްޓް މީހުންނަށް ހުޅުވަލަ ދޭ ދޮރެއް. އަވަަހަށް މި ކަމުން ސަލާމަތް ވުމަށް އެންމެން އަތު ގުޅާލާ.\nފެބުރުއަރީ 2, 2021 06:17\nރައްޔިތުން ފެލަނީ..މީވެސް ރައްޔިތުން ފެލަންވެގެން ކުރާކަމެއް.މިވަރަށް ޚަރަދުކޮށްގެން ބޭރުމީހުން ގެނެއިމަވެސް ސަރުކާރުގެ އެއްވެސް ޒިންމާއެއްނޯވޭ.ފިލައިގެން މީހަކު ގޮއްސިއްޔާވެސް އަމިއްލަޔަށް ހޯދަންޖެހެނީ.ފުލުހުންގެ އެއްބާރުލުމެއްވެސް ނުލިބޭ.ކުރިޔަށް އޮތީ ކަޅު ދުވަސްތަކެއް.ރައްޔިތުން ފެލައިގެން ގައުމު ހިނަގަން މިއުޅެނީ.\nފެބުރުއަރީ 2, 2021 08:01\nއަނެއްކޮޅުން ދުއްވާ ސައިކަލު ފީ ޑަބަލް ބޮޑު ކޮށްފި\nފެބުރުއަރީ 2, 2021 08:08\nއިންސާނީ ވަގުފާރި ނުވަތަ ހިއުމަން ޓުރެފިކު ހިންގުވަނީ ސަރުކާރުން ތިޔަނޫނީ3ސަރުކާރައްވެސް ނުކުރެވުނު ކަމެއްނެތް ބޮންދުމެން ބުނާހެން ސަރުކާރު އެވައްތަރުބުނަނި ބިރުނެތީ ފަހުން މައްދްލަނެތީ ކަމާބެހޭމިނިސްޓަރައްވެސް ގަވާއިދެއްހެދިއަސް ދެކޮޅު ޖެހޭގޮތެއްނުވޭ ބައެއްރައްރަށުގަ އާބާދީއައްވުރެ ބޮދުންގިނަ ކައުންސިލްތައް ވަނީ ފެއިލްވެފަ ދައުލަތުން ބޭކާރުހަރަދު ދިވެހިންފެލަނީ ބިދޭސީން އްތުން ޖޫރިމަނާ ވެސްނުނެގޭ..


Sirisena Avahaarakohlan Ulhunu Kamuge Thuhumath Ranil Ah - Vaguthu\nސިރިސޭނަ އަވަހާރަކޮށްލަން އުޅުނުކަމުގެ ތުހުމަތު ރަނިލް އަށް؟\nސްރީލަންކާގެ ރައީސް މަތިރިޕައްލަ ސިރިސޭނަ އަވަހާރަކޮށްލަން އުޅުނު ކަމަށް މިހާރު ތުހުމަތު ކުރެވެނީ ބޮޑުވަޒީރު ކަމުން ދުރުކުރި ރަނިލް ވިކްރަމަސިންހް އަށާއި އޭނާގެ ޕާޓީ ޔޫއެންޕީ އަށް ކަމަށް ލަންކާ ސަރުކާރަށް ތާއިދު ކުރައްވާ ސިޔާސީ ބޭފުޅުން ވިދާޅުވާން ފައްޓަވައިފިއެވެ.\nކުއްލި ގޮތަކަށް ރަނިލް ބޮޑުވަޒީރު ކަމުން ދުރުކޮށް ކުރީގެ ރައީސް މަހިންދްރަ ރާޖަޕަކްސް ބޮޑުވަޒީރު ކަމަށް ގެނެސްފައި ވަނީ މިދިޔަ ހުކުރު ދުވަހު އެވެ. ރާޖަޕަކްސަ އަށް ބޮޑުވަޒީރުކަން ދެއްވީ ސިރިސޭނަ އަވަހާރަކޮށްލަން އުޅުނު މައްސަލައިގައި ފުލުހުންގެ އިސް އޮފިސަރަކު ހުކުރު ދުވަހު ހެނދުނު ހައްޔަރު ކޮށްފައި ވަނިކޮށެވެ.\nސިރިސޭނަ އަވަހާރަކޮށްލަން އުޅުމުގެ ފަހަތުގައި އޮތީ ރަނިލް އާއި ޔޫއެންޕީ ކަމަށް ސިޔާސީ ބައެއް ބޭފުޅުން ވިދާޅުވަމުން ގެންދަވި ނަމަވެސް އެކަމާއި ގުޅިގެން ލަންކާ ސަރުކާރުން ރަސްމީކޮށް އަދި އެއްވެސް އެއްޗެއް ނުބުނެއެވެ.\nރާޖަޕަކްސަގެ ޕާޓީއަށް ނިސްބަތްވާ ޤާނޫނު ހަދާ މަޖިލީހުގެ މެންބަރެއް ކަމަށްވާ ނިމާލް ސިރިޕާލަ ޑި ސިލްވާ އިއްޔެ ނޫސްވެރިންނާއި ވާހަކަދައްކަވަމުން ވިދާޅުވީ ސިރިސޭނަ އަވަހާރަކޮށްލަން އުޅުނު މައްސަލައިގައި ރަނިލް އާއި އޭނާގެ ޕާޓީ އިން ކަންތައްކުރި ގޮތާއި މެދު ސިރިސޭނަ ހުންނެވީ ވަރަށް ބޮޑަށް ހިތްޕުޅުހަމަޖެހިވަޑައި ނުގެންފައެވެ.\nސިރިސޭނަ އަވަހާރަކޮށްލަން އުޅުނީ އިންޑިއާގެ ޖާސޫސީ އިދާރާ އިން ކަމަށް މީގެ ކުރިން އިންޑިއާގެ ނޫހަކުން ވަނީ ބުނެފައެވެ. ނަމަވެސް އެތުހުމަތުތައް އިންޑިއާ އިން ވަނީ ދޮގުކޮށްފައެވެ. އެތުހުމަތުތަކާއި ގުޅިގެން ސިރިސޭނަ އާއި އިންޑިއާގެ ބޮޑުވަޒީރު މޯދީ ވެސް ވަނީ މަޝްވަރާ ކުރައްވާފައެވެ.\nރަނިލް އަށް ކުއްލި ގޮތަކަށް ބޮޑުވަޒީރު ކަމުގެ މަގާމު ގެއްލިވަޑައިގެންނެވީ ރައީސް ސިރިސޭނާގެ ޔުނައިޓެޑް ޕީޕަލްސް ފްރީޑަމް އެލައަންސް (ޔޫޕީއެފްއޭ) އިން ރަނިސްގެ ޔުނައިޓެޑް ނޭޝަނަލް ޕާޓީ (ޔޫއެންޕީ) އާއި އެކު ހަދާފައި އޮތް ކޯލިޝަން ރޫޅާލުމަށް ފަހު ރަނިލް މަގާމުން ދުރުކުރުމުންނެވެ.\nރަނިލް ބޮޑުވަޒީރު ކަމުން ދުރުކޮށްފައި ވާއިރު ރަނިލް އާއި ސިރިސޭނަ އާއި ދެމެދު ޚިޔާލުތަފާތުވުންތައް އުފެދިފައިވާތާ ދުވަސްތަކެއް ވެއްޖެއެވެ. ދެބޭފުޅުންގެ މެދުގައި އެންމެ ބޮޑަށް ޚިޔާލު ތަފާތުވުންތައް އުފެދެނީ ބޮއްސުންލާފައި އޮތް އިޤުތިޞާދީ މައްސަލަތައް ހައްލު ކުރުމަށް އަޅާނެ ފިޔަވަޅުތަކާއި މެދު އެއްބަސްވުމަކަށް ނާދެވިގެންނެވެ.\nއިންޑިޔާއިން ރާވައިގެން ރަނިލްލައްވާ ކުރުވަން އުޅުނު ބަޢާވާތެއްތިއީ! ވެރިކަމައިހެދީ މީހެއްގެ ފުރާނަވެަް ދުއްވާލުން އިންޑިޔާއަކަށް މާބޮށުކަމެއްނޫން!\nއޮކްޓޯބަރ 28, 2018 11:42\nދިވެހިރާއްޖޭގައި ހަލާކުކޮށްލާފައޮތް އިޤތިޞާދު ނަގާކޮޅަށްޖެހީ ރައީސް ޔާމީނެވެ. އަހަރުންއަހަރަށް އެފްރިޕޯޓް ލިބެމުންދިޔާ އިޤްތިޞާދު ރައީސް ޔާމީންގެ މަސައްކަތުން ބީ ޕްލަސްގައި ހިފަހއްޓާފައި ހުންނަތާ ތިން އަހަރުވީރު އިޤްތިޞާދު ރަގަޅުވެއްޖެކަމުގެ އުފާވެރިކަން ދިވެހިންނަށް ދިޔައީ ލިބެމުންނެވެ. ބޭރުގެ ފަރާތްތަކުންވެސް ތިބީ އެކަމާ ޙައިރާންވެފައެވެ. ނަމަވެސް ބައެއްގެ ބޯގަޅިކަމުގެ ނަތީޖާއަކަށްވާނީ އަލުންވެސް ރައްޖެ ހުރިހާރޮގަކުން ނިކަމެތިވެގެންދިޔުމެވެ. މިކަން ފެންނަންފަށާނީ ދުވަސްކޮޅެއްފަހުންނެވެ. ނަޢޫޛުބިﷲ އެވެ.\nއޮކްޓޯބަރ 28, 2018 13:11\nގެރިރާއްޖޭން ބޭނުމެއްނުވާނެ އަވަށްޓެރިއެއްވެސް ގައުމެއް ހަމަޖެހިލައިގެން ފުދުންތެރިވެއޮންނާކަށް އެޔޯމެން ބޭނުންވާނީ ތަނުގަ ހަމަޖެހުން ނަގާލާ اقتصادي ގޮތުން ބަލިކަށިކޮށް އަތަށް ނާށިގަނޑެއް ދީފައެޔޯމެން ގާތު ސަލާންޖަހަންޖެހެ ގޮތަށް އޮންނަގޮތަށް ބާއްވަން. މިރާއްޖޭންވެސް ދެން ފެންނާނީ އެދުވަސް.


ފަތުހީގެ ކެމްޕޭނަށް ޔާމީން ފޯކައިދޫ އަށް\nކުރީގެ ރައީސް އަބްދުﷲ ޔާމީން ށ.ފޯކައިދޫ އަށް ވަޑައިގެންފި އެވެ.\nޔާމީން ފޯކައިދޫ އަށް ވަޑައިގެންނެވީ އަންނަ މަހުގެ ފަސްވަނަ ދުވަހު ބޭއްވުމަށް ހަމަޖެހިފައިވާ ކޮމަންޑޫ ދާއިރާގެ މަޖިލީހުގެ ގޮނޑީގެ ބައި އިލެކްޝަނުގައި ޕީޕީއެމްގެ ފަރާތުން ވާދަކުރައްވާ މޫސާ ފަތުހީ އާދަމްގެ ކެމްޕޭނުގައި ބައިވެރިވެވަޑައިގެންނެވުމުގެ ގޮތުންނެވެ.\nފޯކައިދޫ އަށް ޔާމީން ވަޑައިގެންނެވުމުން އެމަނިކުފާނަށް މަރުހަބާ ދެންނެވުމަށް އެ ރަށު ބަނދަރު ސަރަހައްދަށް ގިނަ ބަޔަކު ވަނީ ޖަމާވެފަ އެވެ. ފޯކައިދޫގައި މިރޭ ފަތުހީގެ ކެމްޕޭން ރަސްމީކޮށް ފެށުމަށް ހާއްސަ ޖަލްސާއެއް ބޭއްވުމަށް ވަނީ ހަމަޖެހިފަ އެވެ.\nމި ދަތުރުފުޅުގައި ޔާމީން ވަނީ ކޮމަންޑޫ އަދި މަރޮށްޓަށް ވެސް ޒިޔާރަތް ކުރައްވާފަ އެވެ. އަދި ރާއްޖޭގައި ތިބި އިންޑިއާގެ ސިފައިން ބޭރުކުރުމަށް ގޮވާލާ ފަށާފައިވާ "އިންޑިއާ އައުޓް" ކެމްޕޭނު ހަރަކާތެއްގައި ޔާމީން އިއްޔެ ފުނަދޫ އަށް ވެސް ވަޑައިގެންނެވި އެވެ.\nއަރުޝީފަށް ނެގީ 15/01/2022 17:25\nއެންމެފަހުން އަޕްޑޭޓްކުރީ 15/01/2022 17:25\nއާމިނަތު ޝާޒިޔާ 22 މިނެޓު ކުރިން


China ge billori brigde hulhuvithaa2hafthaa nuvanees bandhu koffi | Mihaaru\nޗައިނާގައި ހެދި ބިއްލޫރު ބްރިޖް ރަސްމީކޮށް ހުޅުވުމުގެ ކުރިން އާއްމުންނަށް ވަނީ ހުޅުވާލާފައި. --ފޮޓޯ:އޭޕީ\nޗައިނާގެ ބިއްލޫރި ބްރިޖު ހުޅުވިތާ ދެ ހަފުތާ ނުވަނީސް ބަންދުކޮށްފި\n03 ސެޕްޓެމްބަރ 2016 - 23:123comments\nބެއިޖިން (ސެޕްޓެމްބަރު 3) - ދުނިޔޭގެ އެންމެ ދިގު އަދި އެންމެ އުސް ބިއްލޫރި ބްރިޖް ޗައިނާގައި އާއްމުންނަށް ހުޅުވާލިތާ ދެ ހަފުތާ ނުވަނީސް އެ ބްރިޖް ބަންދުކޮށްފި އެވެ.\nހުނާން ޕްރޮވިންސްގެ ދެ ފަރުބަދައިގެ މެދުގައި ހަދާފައިވާ 430 މީޓަރުގެ ދިގު ބްރިޖް ހުޅުވުމާ އެކު ވަނީ ދުނިޔޭގެ ރެކޯޑް ފޮތުން ޖާގަ ހޯދާނެ ކަމަށް ބެލެވިފަ އެވެ. އެކަމަކު ބްރިޖް ހުޅުވިތާ 13 ދުވަސް ފަހުން އިއްޔެ ބަންދުކުރީ ޗައިނާގެ އޮފިޝަލުން ވިދާޅުވާ ގޮތުގައި، އެ ސަރަހައްދުގެ ބޮޑު މަރާމާތުގެ މަސައްކަތެއް ކުރުމަށެވެ. ނަމަވެސް ޗައިނާގެ ތަރުޖަމާނަކާ ހަވާލާދީ ސީއެންއެން އިން ބުނީ ބްރިޖް ހުޅުވުމާ އެކު ވަނީ މާގިނަ މީހުން ޒިޔާރަތް ކުރަން ފަށައިފަ އެވެ. އަދި ބްރިޖް ބަންދުކުރީ ބިއްލޫރީގައި ރެނދުލައި ނުވަތަ ތަޅައިގެން ދިއުމުން ނޫން ކަމަށް ވެސް ތަރުޖަމާން ވިދާޅުވި އެވެ.\nޗައިނާގެ ބިއްލޫރި ބްރިޖް ހަދާފައި ވަނީ ހުނާން ޕްރޮވިންސްގެ ދެ ފަރުބަދަ ދެމެދުގައި. --ފޮޓޯ:އޭޕީ\nބިމުން ފެށިގެން 300 މީޓަރު އުހުގައި ހަދާފައިވާ ބިއްލޫރި ބްރިޖް ހެދުމަށް ވަނީ 3.4 މިލިއަން ޑޮލަރު ޚަރަދުކޮށްފަ އެވެ. މިދިޔަ ޑިސެމްބަރު މަހު މަސައްކަތް ނިންމި ބްރިޖް އޮގަސްޓް 21 ވަނަ ދުވަހު ހުޅުވި އިރު އެއީ ދުނިޔޭގެ އެންމެ ދިގު އަދި އެންމެ އުސް ބިއްލޫރި ބްރިޖެވެ. ބްރިޖުގެ ތިރީގައި ވަނީ އެތެރެ ފެންނަ ތިން ފަށަލައިގެ ބިއްލޫރި ޖަހައިފަ އެވެ.\nޗައިނާގައި ހެދި ބިއްލޫރި ބްރިޖުގެ ދިގު މިނުގައި 430 މީޓަރު ހުރޭ. --ފޮޓޯ:އޭޕީ\nކޮންމެ ދުވަހަކު ވެސް ބްރިޖަށް ޒިޔާރަތް ކުރުމުގެ ހުއްދަ ދޭން ނިންމާފައި ވަނީ 8،000 މީހުންނަށެވެ. ނަމަވެސް ތަރުޖަމާނާ ހަވާލާދީ ސީއެންއެން އިން ބުނީ ކޮންމެ ދުވަހަކު ވެސް ބްރިޖަށް އަރަން މީގެ 10 ގުނަ މީހުން ބޭނުންވާ ކަމަށެވެ.\nހަ މީޓަރު ފުޅާ ބްރިޖް ޑިޒައިންކޮށްފައި ވަނީ އިޒްރޭލުގެ އާކިޓެކްޓެއް ކަމަށްވާ ހައިމް ދޯތަން އެވެ. އެ ބްރިޖުގެ އާކިޓެކްޗާ އާއި ބްރިޖުގެ މަސައްކަތަށް ބަލާއިރު މިހާރު ވެސް ވަނީ ދުނިޔޭގެ ރެކޯޑެއް ގާއިމްކޮށްފަ އެވެ.\nޗައިނާގައި ހެދި ބިއްލޫރި ބްރިޖް މަތިން ކާރެއް ދުއްވަނީ. --ފޮޓޯ:އޭޕީ\nޗައިނާގެ ހުނާން ޕްރޮވިންސްގެ ބިއްލޫރު ބްރިޖް ރަސްމީކޮށް ހުޅުވި އިރު އެންމެންގެ ހިތުގައި ވެސް އެންމެ ބޮޑަށް ސުވާލު އުފެދެނީ ބްރިޖުގެ ސަލާމަތާއި ރައްކާތެރިކަމާ މެދު އެވެ. ބްރިޖުގެ ރައްކާތެރިކަން އާއްމުންނަށް ކަށަވަރުކޮށް ދިނުމުގެ ގޮތުން ކަމާބެހޭ އޮފިޝަލުން ވަނީ ވަރަށް ގިނަ ކަންކަން ކޮށްފަ އެވެ. މި އަހަރު ކުރީކޮޅު ވަނީ ބްރިޖުގެ ބިއްލޫރީގައި ބޮޑު މަރުތެލުން ތަޅާ އަދި މީހުން އަރާފައިވާ ކާރެއް ބްރިޖް މަތީގައި ދުއްވައިފަ އެވެ. ބްރިޖުގެ ބިއްލޫރީގައި މަރުތެލުން ތެޅުމަށް ބީބީސީގެ ރިޕޯޓަރަކަށް ވެސް ދައުވަތު ދީފައިވެ އެވެ.\nއިތުރު ލިޔުންތައް އޭޝިއާ ޗައިނާ\nޗައިނާގެ ބިއްލޫރި ބްރިޖް އާއްމުންނަށް ހުޅުވާލައިފި


#BreakingNews India in ves aa vahtharuge coronavirus fenijje - Hama.mv\nއިންޑިއާ އިން ވެސް އާ ވައްތަރުގެ ކޮރޯނާ ވައިރަސް ފެނިއްޖެ\n29 ޑިސެމްބަރ 2020 | 15:22\nއަންގާރަ , 29 ޑިސެމްބަރ 2020 | 15:22\nކޮވިޑް-19 ގެ ނުރައްކާ އެންމެ ބޮޑަށް އޮތް އިންޑިއާއިން ވެސް ކޮރޯނާ ވައިރަސްގެ އާ ވައްތަރު ފެނިއްޖެ އެވެ.\nއިނގިރޭސިވިލާތުން އިންޑިއާއަށް ދިޔަ ހަ މީހަކު ކޮރޯނާ ވައިރަހުގެ އާ ވައްތަރަށް ޕޮޒިޓިވް ވެފައިވާކަން އިންޑިއާގެ ސިއްހީ އިދާރާއިން ވަނީ ކަށަވަރު ކޮށްދީފަ އެވެ. އިންޑިއާގެ ހެލްތު މިނިސްޓްރީއާއި ހަވާލާދީ ރޮއިޓާސް އިން ރިޕޯޓު ކުރި ގޮތުގައި ޕޮޒިޓިވްވި ހަ މީހުންވެސް ވަނީ ކަރަންޓީނު ކޮށްފަ އެވެ.\nޕޮޒިޓިވްވި މީހުންނާއި ކޮންޓެކްޓުވި އެންމެންވެސް މިވަގުތު ތިބީ ކަރަންޓީނުގައި ކަމަށް ރޮއިޓާސް އިން ބުނެ އެވެ.\nއިނގިރޭސިވިލާތުގެ ލަންޑަނުން އަލަށް ފެނުނު ކޮރޯނާ ވައިރަސް މިހާރު ވަނީ ދުނިޔޭގެ އެހެން ބައެއް ގައުމުތަކަށްވެސް ފެތުރިފަ އެވެ. އެގޮތުން ޖަޕާނު، އޮސްޓްރޭލިއާ، ޑެންމާކް އަދި ނެދަލޭންޑްސްގެ އިތުރުން ފްރާންސުންވެސް ވަނީ އެ ވައްތަރު ފެނިފަ އެވެ.\nސިއްހީ ތަޖުރިބާކާރުން މިހާތަނަށް އެއްކުރި މައުލޫމާތުތަކުގެ އަލީގައި ބުނެފައިވަނީ އާ ވައްތަރުގެ ކޮރޯނާ ވައިރަސްގެ ބާރު ގަދަ ވެފައި އަވަހަށް ފެތުރިގަންނަ ކަމަށެވެ.\nމި ވައިރަސް އިންޑިއާއިން ފެނިފައިވާއިރު އެ ގައުމަކީ އެންމެ ހަލުވި މިނުގައި ކޮވިޑް ފެތުރިގެންދިޔަ އަދި އެންމެ ނުރައްކާތެރި ހާލަތަކަށް ކޮވިޑް ގޮސްފައިވާ ގައުމެވެ. ގާތްގަނޑަކަށް 10 މިލިއަނެއްހާ މީހުންނަށް އެގުމުން ބަލި ޖެހުނެވެ. އަދި 150،000 އަށްވުރެއް ގިނަ މީހުން ބަލީގައި މަރުވި އެވެ.\nއިނގިރޭސިވިލާތުން މީހުން އެހެން ގައުމުތަކަށް އެތެރެވުން މިވަގުތަށް މަނާކޮށްފައިވާއިރު ބައެއް ގައުމުތަކުން ވަނީ އިނގިރޭސިވިލާތުން އަންނަ މީހުން ކަރަންޓީނުވާން ޖެހޭ އުސޫލެއް ތައާރަފު ކޮށްފަ އެވެ. އިންޑިއާއިން ވަނީ އިނގިރޭސިވިލާތުން މީހުން ގެންދިޔުން މިވަގުތަށް މަނާކޮށްފަ އެވެ. އެހެންނަމަވެސް އިނގިރޭސިވިލާތުން އާ ކޮރޯނާ ވައިރަސް ފެނުނު ފަހުން އިންޑިއާއަށް އެގައުމުން 33،000 މީހުން އެތެރެވެފައިވާ ކަމަށް ރިޕޯޓުކޮށްފައިވެ އެވެ.\nއިންޑިއާގެ ކުރިން އާ ކޮރޯނާ ވައިރަސް ފެނުނީ ފްރާންސުންނެވެ. އެގައުމުން އެވައިރަސްއަށް ޕޮޒިޓިވްވި މީހާވެސް އެގައުމަށް އެތެރެވީ އިނގިރޭސިވިލާތުންނެވެ.\nއިންޑިއާއިން އުފެއްދި ކޮވިޑް ވެކްސިން ވަރަށް އަވަހަށް ރާއްޖެއަށް ލިބޭނެ: ސަފީރު\nމެލޭޝިއާއިން އެންމެ ގިނަ މީހުން ކޮވިޑަށް ޕޮޒިޓިވްވީ އިއްޔެ\nބިލަބޮންގް ސްކޫލުގެ ހަތަރު ދަރިވަރަކު ކޮވިޑަށް ޕޮޒިޓިވް ވެއްޖެ\nދުނިޔޭގެ އެންމެ ބޮޑު ކޮވިޑް ވެކްސިން ޕްރޮގުރާމް އިންޑިއާގައި މިއަދު ފަށަނީ


Noorul-islam.NET :: އިސްލާމްދީނުގެ ފުރިހަމަކަމާއެވެ.\nފްރާންސްގެ ވެރިރަށް ޕެރިހުގެ މިސްކިތަކަށް ކުޑަކުޑަ ކުއްޖަކު ދިޔައެވެ. އަދި މިސްކިތުގެ އިމާމާ މުޚާޠަބު ކޮށް ބުންޏެވެ. އަހަރެން މިތަނަށް ފޮނުވީ އަހަރެންގެ މަންމައެވެ. އެއީ ތިޔަބައިމީހުންގެ މި މަޢުހަދުގައި ކިޔެވުމަށްޓަކައެވެ.<?xml:namespace prefix = "o" ns = "urn:schemas-microsoft-com:office:office" />\nއިމާމް ވިދާޅުވިއެވެ. ކޮއްކޮގެ މަންމަ ކޮބައިހެއްޔެވެ؟ މަންމަގެ ފަރާތުން ބައެއް މަޢުލޫމާތު ސާފުކުރަން ބޭނުމެވެ.\nއެކުއްޖާ ޖަވާބު ދިނެވެ. މަންމަ ހުރީ މިސްކިތުން ބޭރުގައި މަގުމަތީގައެވެ. މަންމަ އަށް މިތަނަކަށް ނުވަދެވޭނެއެވެ. ..... އެހެނީ މަންމައަކީ މުސްލިމެއް ނޫނެވެ.\nއަވަސް އަވަހަށް އިމާމް މިސްކިތުން ނިކުމެވަޑައިގެން އެމަންމަގެ ގާތަށް ވަޑައިގެންނެވިއެވެ.\nއެމަންމަ، އިމާމަށް ދެންނެވިއެވެ.\nއަހަރެމެންގެ އަވަށްޓެރި އަންހެނަކު އުޅެއެވެ. އޭނާގެ ދަރިން ސްކޫލަށް ފޮނުވާ އިރު އެދަރިން އޭނާގެ އަތަށް ބޮސް ދެއެވެ. އަބަދުވެސް އެއާޢިލާގައި އުފާވެރިކަން ދެމި އޮވެއެވެ.\nއޭ އިމާމެވެ. މިއޮތް ބޮޑު ފްރާންސުގައި، އޭނާގެ މަންމައާއި ބައްޕަ، މުސްކުޅިން ބަލަހައްޓާ މަރުކަޒަކަށް ދޫކޮށްލި އެއްމެ މުސްލިމަކުވެސް އަހަރެން ނުދެކެމެވެ. އޭ އިމާމެވެ. އަހަރެންގެ މި ދަރިފުޅު ގެންދާށެވެ. އަދި އޭނާއަށް އުނގަންނައި ދޭށެވެ. ތިޔަ މުސްލިމުން މައިންބަފައިންނާމެދު ކަންތައްތައް ކުރާ އޯގާތެރި ގޮތަށް އޭނާ އަހަރެންނާމެދުވެސް ކަންތައް ކުރޭތޯ، އެކަމުގެ އެދުމުގައެވެ.\nލޮބުވެތި މުސްލިމު އަޚުންނާއި އުޚްތުންނޭވެ. އިސްލާމްދީނަކީ ރިވެތި އަޚްލާޤުގެ ދީނެވެ. ދީނުގެ ތަޢުލީމުތަކަށް އަޅުގަނޑުމެން ޢަމަލު ކުރާނަމަ، މިފަދައިން އަޅުގަނޑުމެންގެ ޢަމަލު ފެނި، އިސްލާމްދީނަށް މީސްތަކުންގެ ހިތް ލެނބިގެން ދާނެއެވެ.


Masverikamuge bilun fuluhunnaaa sifainah bodethi baaruthakeh! | Mihaaru\nމަސްވެރިން މަސް ގެންދަނީ: މަސްވެރިކަމާ ގުޅޭ ބިލެއް ރައްޔިތުންގެ މަޖިލިހަށް ވަނީ ހުށަހަޅާފައި.--- ފޮޓޯ: ހުސެއިން ވަހީދު/ މިހާރު\nމަސްވެރިކަމުގެ ބިލުން ފުލުހުންނާއި ސިފައިންނަށް ބޮޑެތި ބާރުތަކެއް!\n13 އޯގަސްޓް 2019 - 08:46 25 comments\nއިހަވަންދޫ ދާއިރާގެ އެމްޑީޕީގެ މެމްބަރު މުހައްމަދު ޝިފާއު ހުށަހެޅުއްވި ބިލްގައިވާ ގޮތުން މަސްވެރިކަން މޮނިޓަކޮށް ކޮންޓްރޯލް ކުރުމާއި ސާވޭލަންސްއާ ބެހޭ ނިޒާމެއް ހަދާ ތަންފީޒު ކުރަން ވާނެ އެވެ. އެ ނިޒާމު ތަންފީޒު ކުރުމުގެ ބާރު ދީފައި އޮތީ ފުލުހުންނާއި ކޯސްޓް ގާޑާއި ޓްރާންސްޕޯޓް މިނިސްޓްރީއަށެވެ.\nރައްޔިތުންގެ މަޖިލިހުގައި ފުރަތަމަ ކިއުން އިއްވި ބިލަށް ދެން އޮންނާނީ ތަޅުމުގައި ބަހުސްކުރުމެވެ.\nބިލްގައިވާ ގޮތުން ކޯސްޓް ގާޑާއި ފުލުހުންގެ ކޮންމެ އޮފިސަރެއް ބެލެވޭނީ ބިލްގައި ބުނާ މަސްއޫލިއްޔަތުތައް އަދާކުރުމަށް އައްޔަންކޮށްފައިވާ ތަންފީޒީ އޮފިސަރެއްގެ ގޮތުގަ އެވެ. ބިލްގައި ބުނާ ގޮތުން ތަންފީޒީ އޮފިސަރުންނަށް ހުރަސް އެޅުމަކީ ވެސް ކުށެކެވެ. ތަންފީޒީ އޮފިސަރުންނަށް ހުރަސް އަޅާ ނަމަ، 200،000 ރުފިޔާ އަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލްގައިވެ އެވެ.\nކޯޓު އަމުރެއް ނެތި ފިޔަވަޅު އެޅުމުގެ ބާރު ފުލުހުންނަށް!\nތަންފީޒީ އޮފިސަރުންނަށް ކޯޓު އަމުރަކާ ނުލައި ބައެއް ކަންކަން ކުރުމުގެ ބާރު ބިލުން ދީފައިވެ އެވެ. އެގޮތުން މަސްވެރިކަން ކުރާ ބޯޓު ފަހަރަށާއި މަސް ފެކްޓަރީތަކާއި އައިސް ޕްލާންޓްތައް ފަދަ ތަންތަން ކޯޓު އަމުރަކާ ނުލައި ބަލައި ފާސްކޮށް މީހުން ހައްޔަރު ކުރުމުގެ ބާރު ފުލުހުންނަށް ލިބެ އެވެ.\nކޯޓު އަމުރެއް ނެތި ބިލްގެ ދަށުން ފުރިހަމަ ވާން ޖެހޭ ލައިސަންސް ނުވަތަ އެފަދަ އެ ނޫން ވެސް ލިޔެކިޔުމެއް ދެއްކުމަށް އަންގައި އެފަދަ ލިޔެކިޔުމެއް ބަލައި ފާސްކުރުން ނުވަތަ ކޮޕީ ނެގުމާއި މަސް ބާނަން ބޭނުން ކުރާ ދާ ނުވަތަ އެ ނޫން ވެސް އާލާތެއް ދެއްކުމަށް އަންގައި ބަލައި ފާސްކުރެވިދާނެ އެވެ.\nގާނޫނާ ހިލާފަށް ބާނާފައިވާ މަސް، މީހުން ދިރިއުޅުމަށް ބޭނުން ކުރާ ތަނެއްގައި ފިޔަވައި، އެހެން އެއްވެސް ތަނެއްގައި ރައްކާކޮށްފައިވާ ކަމަށް ގަބޫލުކުރެވޭ ނަމަ، ނުވަތަ އެފަދަ ތަނެއްގައި މި ބިލްގައި ބުނާ ކުށެއް ކުރަމުންދާ ކަން ނުވަތަ ކޮށްފައިވާ ކަމަށް ގަބޫލުކުރެވޭ ނަމަ، އެފަދަ ތަނަކަށް ވެސް ކޯޓު އަމުރެއް ނެތި ވަދެ ބަލައި ފާސްކުރުމުގެ ބާރު ފުލުހުންނަށް ލިބިގެންވާ ކަމަށް ބިލްގައިވެ އެވެ.\nގެމަނަފުށީ މަސްވެރިން މަސްވެރިކަމުގައި: އާ ބިލްގައި ބޮޑެތި ޖޫރިމަނާތަކެއް ހިމެނޭ -- ފޮޓޯ: ގެމަނަފުށީ މަސްވެރިން/ފޭސްބުކް\nމަސްވެރިކަމުގެ ބިލުގައި ބަޔާންކޮށްފައިވާ ގާނޫނާ ހިލާފު ކަމެއް ކުރަން ބޭނުންކުރާ އެއްގަމު އުޅަނދެއް ނުވަތަ އާލާތެއް ވެސް ކޯޓު އަމުރަކާ ނުލާ ހިފެހެއްޓުމުގެ ބާރު ބިލުން ވަނީ ފުލުހުންނަށް ދީފަ އެވެ.\nބިލްގައި ބުނާ ކުށެއް ކުރުމަށް ރާއްޖޭގެ އެއްގަމު ސަރަހައްދުތަކުގައި އެއްވެސް އުޅަނދެއް ބޭނުންކޮށްފައިވާ ކަމަށް ގަބޫލުކުރެވޭ ނަމަ އެފަދަ އުޅަނދެއް، އޭގައި ހުރި އާލާތާއި މުދަލާ އެކު ކޯޓު އަމުރެއް ނެތި ފުލުހުންނަށް ހިފެހެއްޓިދާނެ ކަމަށް ވެސް ޝިފާއު ހުށަހެޅުއްވި ބިލްގައި ވަނީ ބުނެފަ އެވެ.\nއެގޮތަށް ހިފަހައްޓާ އެއްގަމު އުޅަނދުތަކުގައި ކުށް ކުރި ކަމަށް ނުވަތަ ކުށް ކުރުމުގައި ބައިވެރިވި ކަމަށް ބެލެވޭ މީހުން ތިބި ނަމަ ކޯޓު އަމުރަކާ ނުލައި ހައްޔަރު ކުރުމުގެ ބާރު ވެސް ފުލުހުންނަށް ލިބިގެންވެ އެވެ.\nބިލުން އެމްއެންޑީއެފަށް ލިބޭ ބާރުތައް\nމަސްވެރިކަމުގެ ބިލުގައިވާ ގޮތުން ކޯސްޓް ގާޑްގެ ތަންފީޒީ އޮފިސަރުންނަށް ކޯޓު އަމުރަކާ ނުލައި ގިނަ ކަންކަން ކުރުމުގެ ބާރު ދީފައިވެ އެވެ. އެގޮތުން ބޭރުގެ މަސް ބޯޓެއް ނުވަތަ ދިވެހި މަސް ބޯޓެއް ނަމަ، ރާއްޖޭގެ ކަނޑުގެ ސަރަހައްދުގެ ތެރޭގައި ހުއްޓުވައި ބަލައި ފާސްކުރުމުގެ ބާރު ލިބެ އެވެ. އަދި ރާއްޖޭގެ ކަނޑުގެ ސަރަހައްދުގައި ހުރި އެކުއަކަލްޗަ ފެސިލިޓީތަކަށް ވަދެ އެ ތަންތަން ފާސް ވެސް ކުރެވޭނެ އެވެ.\nކަނޑުގައި ދުއްވާ އުޅަނދެއް ނުވަތަ ކަނޑުގެ ސަރަހައްދުގައި އެއް ތަނުން އަނެއް ތަނުން ތަކެތި ގެންދިއުމަށް ބޭނުންކުރާ އުޅަނދެއްގައި މަސްވެރިކަމުގެ ބިލުގައި ހިމެނޭ ކަމަކާ ހިލާފުވެއްޖެ ނަމަ، ކޯޓު އަމުރަކާ ނުލައި އެ އުޅަނދަކަށް އެރުމާއި މުދާ ހިފެހެއްޓުމުގެ ބާރު ވެސް ސިފައިންނަށް ލިބިދެ އެވެ. ހިފަހައްޓާ މުދަލާއި ހައްޔަރުކުރާ މީހުން އެންމެ އަވަހަކަށް ފުލުހުންނާ ހަވާލު ކުރަން ވާނެ ކަމަށް ބިލުގައި ވަނީ ބުނެފަ އެވެ.\nބިލުގެ ދަށުން ހިފަހައްޓާ މަސް ނުވަތަ އެ ނޫން ވެސް ތަކެއްޗަކީ ހަލާކުވެދާ ފަދަ ބާވަތުގެ އެއްޗެއް ނަމަ، ގަވައިދުގައި ކަނޑައަޅާ ގޮތެއްގެ މަތިން ވިއްކާލެވިދާނެ އެވެ.\nމަސްވެރިންތަކެއް ދޯނީގައި ތިބެގެން މަސް ކަނޑަނީ --- ފޮޓޯ: ހުސެއިން ވަހީދު/ މިހާރު\nބިލްގައި ބުނާ ބައެއް ކުށްތަކުގެ ތެރޭގައި މިނިސްޓްރީން ދޫކުރާ ލައިސަންސް ނެތި ނުވަތަ ލައިސަންސްގެ ޝަރުތުތަކާ ހިލާފަށް މަސްވެރިކަން ކުރުމަކީ މަނާ ކަމެކެވެ. އެ ކުށް ކުރި އުޅަނދުގެ މާސްޓަ އަދި އޮޕަރޭޓަރު ހިމެނޭ ގޮތަށް ކޮންމެ މީހަކު ވަކިވަކިން 400،000ރ. އަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލްގައި ވަނީ ބުނެފަ އެވެ.\nގަވައިދާ ހިލާފަށް އެހެން ފަރާތެއް ލައްވައި މަސްވެރިކަން ކުރުމަކީ ވެސް ކުށެއް ކަމަށް ބިލުގައި ވަނީ ކަނޑައަޅައިފަ އެވެ. އެކުށް ކޮށްފި ނަމަ 200،000ރ. އަށް ވުރެ ބޮޑު ނޫން އަދަދަކުން ޖޫރިނަމާ ކުރެވޭނެ ކަމަށް ބިލުގައި ވެ އެވެ.\nލައިސަންސެއް ނެތި އަދި ލައިސަންސްގެ ޝަރުތުތަކާ ހިލާފަށް މަސް ޕްރޮސެސް ކުރާ ތަނެއް ނުވަތަ އޮފްޝޯ ޕްލެޓްފޯމެއް ނުވަތަ އައިސް ޕްލާންޓެއް ގާއިމު ކުރުމަކީ ކުށެކެވެ. އެފަދަ ކުށެއް ކުރާ މީހަކު 400،000ރ އަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލްގައިވެ އެވެ.\nއިތުރު ލިޔުންތައް ފުލުހުން އެމްއެންޑީއެފް މަސްވެރިކަން ދޮށީގެ މަސްވެރިކަން މަސް ދޯނި


ސްޕީކާސް ސަމިޓު ކާމިޔާބު ވާނެ: ރައްޔިތުން މަޖްލިސްގެ ރައީސް\n0 September 1st, 2019 - 9:13 PM\nމިހާރު ރާއްޖޭގަ ކުރިއަށްދާ ހަތަރުވަނަ ސައުތް އޭޝިއަން ސްޕީކާސް ސަމިޓު ކާމިޔާބު ވާނެ ރައްޔިތުންގެ މަޖްލިސް ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު ވިދާޅުވީ، ސަމިޓު ނިމޭއިރު "ހެޔޮ ވެރިކަމެއް ކުރާނެ އޮނިގަނޑެއް" ގާއިމްވާނެކަށެވެ. އަދި ސައުތް އޭޝިއާގެ ގައުމުތައް އެކުގައި ގުޅިގެން އަދި ވަކިންވެް އދ ގެ ސަސްޓެއިނަބަލް ޑިވެލޮޕްމަންޓުގެ ލަނޑުދަނޑިތައް ހާސިލްކުރާނެ ގޮތް ސަމިޓު ނިމޭއިރު ދަސްވާނެކަމަށެވެ.\n"މިސާލަކަށް ބަޖެޓް އެކުލަވާލާއިރުވެސް މަޖިލީހަށް ބަޖެޓް ހުށައަޅާއިރު އެ ލަނޑުދަނޑިތައް ހާސިލްވާނެގޮތަށް ހުށަހެޅުމަށް ބާރުއެޅޭނެ. އެޖެންޑާ 19 ގެ އަމާޒުތަކަކީވެސް އެ ލަނޑުދަނޑިތައް ހާސިލްކުރުން. އަދި ރައީސް އިބްރާހީމް މުޙައްމަދު ޞަލިޙްގެ ސަރުކާރުގެ ވަޢުދުތަކަކީވެސް ހަމަ އެ އަމާޒުވުން." ރައީސް ނަޝީދު ވިދާޅުވިއެވެ.\nމި ސަމިޓު މިއަދު މެންދުރު ނާސްްތާއަށް ދިއުމުގެ ސަމިޓުގެ ބައްދަލުވުން ވަރަށް ހޫނު ވެސް ވިއެވެ. އެއީ ޕާކިސްތާނުން އިންޑިއާ ކަޝްމީރުގެ ވާހަކަ ދެއްކުމުން އިންޑިއާއިން ވަނީ ނިޒާމީ ނުކުތާއެއް ނަގައި އިންޑިއާގެ ދާހިލީ ކަންކަމުގެ ވާހަކަ ދައްކާކަމަށް ބުނުމުންނެވެ.\nޕާކިސްތާނުން ވަނީ އިންޑިއާއިން ކަޝްމީރުގެ ރައްޔިތުންގެ އިންސާނީ ހައްގުތަކަށް އަރައިގަންނަކަމަށާއި، އިންސާނީ ހައްގުނެތި ތަރައްގީވާނެގޮތެއް ނޭގޭ ކަމަށް ބުނެފައެވެ.\nރައްދުގައި އިންޑިއާއިން ބުނެފައިވަނީ، ޕާކިސްތާނުން އިންޑިއާއިން ވަކިވާން އެތައް ލާއިންސާނީ އަމަލެއް ހިންގިކަމަށެވެ. އަދި އިންސާނީ ހަގުތަކަށް ރައިގަންނަނީ ޕާކިސްތާނުންކަމަށެވެ.\nމައްސަލަ ހޫނުވުމުން ރައީސް ނަޝީދު ވަނީ ދެ ގައުމުގެ މަޖްލިސް ރައީސް އަދި ނައިބު ރައީސްގެ ޒުވާބު ހުއްޓުވުމަށް މަސައްކަތް ކުރައްވާފައެވެ.


Bar Council Ge Raees Kamah VaadhaKurehvumah Suood HushaAlhuvaifi - vNews.mv\nބާ ކައުންސިލްގެ ރައީސް ކަމަށް ވާދަކުރެއްވުމަށް ސުއޫދު ފޯމް ހުށައަޅުއްވައިފި\nއަހުމަދު ހަމީދު އާދަމް 05 July 2019, 19:30\nބާ ކައުންސިލްގެ ރައީސް ކަމަށް ވާދަކުރެއްވުމަށް ކުރީގެ ބަންޑާރަނައިބް ހުސްނުއްސުއޫދު ފޯމް ހުށަހަޅުއްވައިފިއެވެ.\nބާ ކައުންސިލްގެ ރައީސް ކަމަށް ވާދަކުރެއްވުމަށް، ސުއޫދު ފޯމް ހުށައެޅުއްވީ މިއަދުގެ ވަގުތެއްގަައެވެ. ސުއޫދުގެ ފޯމާއި އިލެކްޝަންސް ކޮމިޝަނުން ހަވާލްވެވަޑައިގެންނެވީ އިލެކްޝަންސް ކޮމިޝަންގެ ނާއިބް ރައީސް އަމްޖަދު މުސްތަފާއެވެ.\nނޫނީ ވަކީލުންގެ މަސައްކަތްތައް ރެގިއުލޭޓް ކުރުމަށް ރާއްޖޭގައި އުފައްދާ ފުރަތަމަ ބާ ކައުންސިލުގެ ރައީސް ކަމުގެ މަގާމަށް ކުރިމަތިލައްވާނެ ކަމުގައި މަޝްހޫރު ގާނޫނީ ވަކީލް މައުމޫން ހަމީދުވެސް ވަނީ ވިދާޅުވެފައެވެ.\nއަދި ބާ ކައުންސިލްގެ ރައީސް ކަމަށް ވާދަކުރެއްވުމަށް ވަރަށް އަވަހަށް އޭނާގެ ފޯމް ހުށަހަޅުއްވާނެ ކަމަށް މައުމޫން ވިދާޅުވިއެވެ.\nއެހެންކަމުން މި އިންތިޚާބުގެ ވާދަވެރިކަން ވަރަށް ބޮޑުވާނެކަމަށް ވަނީ ބެލެވިފައެވެ.\nބާ ކައުންސިލްގެ ނައިބް ރައީސް ކަމަށް ކުރިމަތިލެއްވުމަށް ކުރީގެ ބަންޑާރަނައިބް އަބްދުﷲ މުއިއްޒު ވަނީ ނިންމަވާފަ އެވެ.\nބާ ކައުންސިލުގެ އިންތިހާބު މިމަހުގެ 13 ވަނަ ދުވަހު ބާއްވާ ނިންމާ، އިލެކްޝަންސް ކޮމިޝަނުން މިހާރު ވަނީ މި އިންތިހާބުގައި ވާދަކުރަން ބޭނުންވާ ފަރާތްތަކަށް އެ ފުރުސަތު ހުޅުވާލާފަ އެވެ.\nބާ ކައުންސިލްގެ އިންތިހާބުގައި 1487 ވަކީލަކަށް ވޯޓުލުމުގެ ހައްގު ލިބިފައިވާއިރު ވަކީލުންގެ ލިސްޓް ހާމަކޮށް މިހާރު ވަނީ ޝަކުވާ ހުށަހެޅުމަށް ހުޅުވާލާފަ އެވެ.\nގާނޫނީ ވަކީލުންގެ ތެރެއިން ބާ ކައުންސިލަށް އިންތިހާބު ކުރާ މަގާމުތަކަކީ ރައީސް، ނައިބު ރައީސް، ގާނޫނީ ވަކީލުންގެ ތެރެއިން ހިންގާ ކޮމިޓީގެ ހަ މެންބަރުންނެވެ. ބާ ކައުންސިލްގައި ބަންޑާނައިބް ވެސް އިންނަވަ އެވެ.\nބާ ކައުންސިލްގެ އިންތިހާބުގައި ވޯޓުލުމަށް މާލޭގައި ދެ ވޯޓު ފޮށި ބަހައްޓަން ނިންމާފައިވާއިރު އިންތިހާބުގައި ވޯޓުލުމަށް ރީރަޖިސްޓްރީ ކުރުމަށް ހަތަރު ދުވަހުގެ ފުރުސަތެއް ދިނުމަށްވެސް އިލެކްޝަންސް ކޮމިޝަނުން ވަނީ ނިންމާފަ އެވެ.


Vaahaka: Bokifathi | Mihaaru\nމިސާލަކަށް ތި ދެކުދިން ރައްޓެހިވެގެންއުޅޭކަން އަހަރެން ސިއްރުކުރިޔަސް އެ ވާނީ މައްސަލައަކަށް،" ކުޑަމަނިކު ބުންޏެވެ. "އަމީނާއަށް ނުފެންނަ ތާކަށް އާދަނު ލާ ފޮރުވައިގެން އަމީނާ ކޯފާވިޔަސް އޭގެ ހުރިހާ ހަސްކާއެއް ވެސް އަންނާނީ އަހަންނަށް. ވަރަށް ނުރައްކާތެރިކަމެއް އަހަރެން މިކުރަނީ. އެކަމަކު އާދަނަކީ ނުލާހިކު ބަސްއަހާ، ތޫނުފިލި، މުރާލި ކުއްޖެއް ވީމާ އާދަނަށް ރަނގަޅު ގޮތެއް ހޯދައިދޭން އަހަރެން ބޭނުންވާތީ މި ކަން މި ކުރަނީ. އަހަރެން މިބަލަނީ ތީ އަހަރެންގެ ދަރިއެއްކަމަށް. އާދަނު ހުރޭ މަޑުމަޑުން. ހުރިހާ ކަމެއް ތައްޔާރުވީމަ އަހަރެން ބުނާނަން. އެއްވެސް ގޮތަކަށް އަމީނާއަށް ނާންގާތި އަހަރެން އަމީނާޔާ އާދަނާ ދުރުކުރަން އުޅޭކަން."\nކުޑަމަނިކު އެހެން ބުނިތާ ދެ ހަފުތާއެއްހާ ދުވަސް ފަހުން އައިސް ސިއްރު ގޮތަކަށް އަހަންނާ ބައްދަލުކުރިއެވެ. އޭރު އަހަރެން ހުންނަނީ ބިރުން ސިހިސިހިއެވެ.\n"މިހާރު މިއުޅެނީ ސަރުކާރު ޚަދަރުގަ އާދަނު ރާއްޖެއިން ބޭރަށް ކިޔަވަން ފޮނުވަން،" މަޑުމަޑުން ކުޑަމަނިކު ބުންޏެވެ. "މީ ފަސޭހަކަމެއް ނޫން. ޚަރަދު ކުޑަ ކަމެއް ވެސް ނޫން. އަމުދުން އާދަނު ކަހަލަ ކުއްޖަކަށް ހުވަފެނަކުން ވެސް ނުފެންނަ ވަރުގެ ކަމެއް ކޮށްދޭން މިއުޅެނީ. އާދަނު ދާނީ އިންޑިޔާއަށް. އެއްވެސް މީހެއް ގާތުގަ މި ވާހަކަ ބުނެގެން ނުވާނެ. އަމުދުން އަމީނާ ގާތުގަ. ބުނެފިއްޔާ އޭނަ ވެސް އިންޑިޔާއަށް ހިނގައިދާނެ. އިސާހިތަކު މިކަން ފަޅާއަރާފާނެ. އާދަނުގެ ކިޔެވުމާ އެކުއެކީގަ މުޅި ޒިންދަގީ ވެސް ދިޔައީ."\nއެއް ޖަންގަލިން ނުކުމުގެން ގޮސް އަހަރެން ވަންނަން ޖެހެނީ އަނެއް ޖަންގައްޔަށެވެ. އިންޑިޔާއަކީ ހަމަ އެކަނި ޗާޓުން އަހަރެން ދެކޭ ތަނެކެވެ.\n"އެކަމަކު އަހަރެން އެކަނިމާއެކަނި އިންޑިޔާއަށް ގޮސް ކީއްކުރާނީ؟" އަހަރެން ބުނީމެވެ.\n"ކިޔަވާނީނު!" އަހަންނަށް ވިސްނައިދިނުމުގެ ގޮތުން ކުޑަމަނިކު ބުންޏެވެ. "އާދަނު ހުންނާނީ ކިޔަވާ ތަނުގަ. އެ ތަނުން ނުކުންނާކަށް ނުޖެހޭނެ. އާދަނު މި ފޮނުވާލަނީ ތިން އަހަރު ދުވަހަށް. ވަރަށް މަސައްކަތުން މި ފުރުސަތު މި ހޯދީ. އެ ކަން ހަނދާންކުރާތި. ނުފޫޒުގަދަ މީހުންގެ ދަރިން ތިއްބާ އާދަނަކަށް ނުވެސް ދެވޭނެ. އެއީ ހަގީގަތް. ތިން އަހަރު ދުވަސް ވާއިރު އަމީނާ ބޮޑުވެގެން ކޮންމެވެސް ބޭފުޅަކާ ކައިވެނިފުޅު ބައްލަވައިގެންފާނެ. އާދަނު ގެއްލޭނެ އަމީނާއަށް. ދެން ވާނެ ގޮތަކީ، މަޑުމަޑުން ހުރިހާ ކަމެއް ހަމަޖެހިދާނެ. އަމީނާއަކަށް ނޭނގޭނެ އާދަނު ވީތަނެއް ވެސް. އާދަނު ރަނގަޅަށް ކިޔަވާ، ފިސާރި މީހަކަށް ވެގެން އާދޭ. އާދަނަށް ވެސް ރަނގަޅުވާނީ އެ ގޮތް. ހުރިހާ ފިކުރެއް ހުސްކޮށްލާފަ ވަރަށް ބަސްއަހައިގެން ކިޔަވާތި."\nއަހަންނަށް ފޮށްޓާ ހުރިހާ އެއްޗެއް ވެސް ތައްޔާރުކޮށްދިނީ ކުޑަމަނިކެވެ. އިސާހިތަކު އަހަރެން އިންޑިޔާއަށް ފުރީމެވެ. ހަގީގަތުގައި އަހަރެން ވަރަށް ހިތްދަތިވިއެވެ. ވަރަށް ދެރަވިއެވެ. ހިތަށްއެރިއެވެ. އަމީނާ ހާދަހާ ދެރަވާނެއެވެ. އަހަރެންގެ ހިތުގަޖެހޭނެ ވަރަކާ އަހަރެން ހިތްދަތިވާނެ ވަރަކާ ބެހޭގޮތުން އޭރަކު ނުވިސްނެއެވެ. އަހަންނަށް މީހަކާ ހިތާވެވުނު ވާހަކަ ހިއްސާކޮށްލެވޭނެ އެހެން މީހަކު ވެސް ނެތެވެ. މަޑުމަޑުން ހުރެފައި ހިތާވެވުނީ މީހަކަށް އެއްޗެެއް ކިޔައިދެވޭ ވަރުގެ އަންހެނަކާ ނޫނެވެ. އަނެއްކޮޅުން ކުޑަމަނިކު އޮތީ ހުރިހާ ކަމެއް ސިއްރުކުރުމަށް ބުނެފައެވެ.\nއިންޑިޔާގައި އަހަރެން ހުރިއިރު ހަނދާންބެހެއްޓީ އެންމެ ކަމެކެވެ. ރަނގަޅަށް ކިޔެވުމެވެ. ކިޔަވައިގެން މޮޅު މީހަކަށް ވެގެން އެނބުރި މާލެދިޔުމެވެ. އިންޑިޔާގައި އަހަރެން ހުރިއިރު އަމީނާގެ އެއްވެސް ޚަބަރެއް ނުވެއެވެ. އަހަރެން މަތިން އަމީނާ ހަނދާންކުރިކަމެއް، އަހަރެން ހޯދިކަމެއް ވެސް ނޭނގެއެވެ. ކަށިން މަދުނަގައިގެން ކިޔަވައި، ތިން އަހަރު ފަހުން އަހަރެން މާލެއައިރު ވެސް ނަސީބަކުން ކުޑަމަނިކު ދުނިޔޭގައި ހުއްޓެވެ.\n"ކޮބާ! މިހާރު އާދަނު ތިހިރީ މޮޅު މީހަކަށް ވެފަ،" އަހަރެންގެ ކޮނޑުގައި ފިރުމާލައިފައި ކުޑަމަނިކު ބުންޏެވެ. "އާދަނު މިހާރު ތިހިރީ ހަރުދަނާ މީހަކަށް ވެފަ. މިހާރު ތީ އެއްކަލަ ރަށުން އައި އާދައިގެ ސޮރެއް ނޫން. ދެން ވަޒީފާއަަކަށް ވަންނަންއުޅޭ."\nއަހަރެން ހުރީ އެހެން ޚަބަރަކަށް ފެންބޮވައިފައެވެ. އަމީނާއަށް ވީގޮތް އޮޅުންފިލުވަން ބޭނުންވެފައެވެ.\n"ދެން ދޭންވީ ދޯ އެއްކަލަ ޚަބަރު،" ކުޑަމަނިކު ބުންޏެވެ. "އަމީނާ މި ގެއަށް ވަރަށް ގިނައިން ވަޑައިގެންނެވި. އަބަދު އައްސަވާ އާދަނު ކޮބައިހޭ. އަހަރެން ބުނަނީ ނޭނގެޔޭ އާދަނު ވީތަނެއް. އާދަނު އެ ހިސާބުން އަމީނާއަށް ގެއްލުނީ. ދުވަސްކޮޅެއްވީތަނާ އަމީނާ ކައިވެނިފުޅުބައްލަވައިފި. މިހާރު ހުރިހާ ކަމެއް ހަމަޖެހިއްޖެ."\nއަހަރެން އަމީނާ ހަނދާންނައްތައިލީމެވެ. އެ ވާހަކަ ނުވެސް ދައްކަމެވެ. އެއްވެސް މީހަކަށް ކިޔައެއް ނުދެމެވެ. އެ ނޫން ގޮތެއް ނެތެވެ. އެކަމަކު ލޯތްބަކީ ހިތުގައި ބިންވަޅު ނެގިފައޮންނަ އެއްޗެކެވެ. އަމީނާ ނުލިބޭނެކަން އެނގުނަސް، އޭނަގެ ނަން ހިތުން ފުހެލިޔަސް އެ ލޯބި އަހަރެން ހަނދާނެއް ނުނެތެއެވެ. އެކަމަކު އަމީނާއަށް އިންތިޒާރުކުރުން ހުއްޓައިލީމެވެ. ހިތަށްއެރިއެވެ. އަހަރެން ވެސް ޖެހޭނީ ދިރިއުޅުމެއް ފަށާށެވެ.\nއަހަރެން މުޅި މާލެ ކޮޅީމެވެ. ބޮޑުވާބިއްލޫރި ހިފައިގެން ހިނގީމެވެ. އަމީނާ ނުލިބުމުން އަހަރެން ހޯދީ ދެން އަމީނާޔާ އެންމެ ވައްތަރު މީހާއެވެ. އެއީ އާމިރާއެވެ. ނަމުގައި ވެސް ވައްތަރުކަމެއް ހުއްޓެވެ. އާމިރާއަކީ ވެސް މާލޭގެ ބޭފުޅެކެވެ. އަމީނާ ފަދައިންނެވެ. އާމިރާ ފެންނަ ގިނަ މީހުން ބުނެއެވެ. ހާދަހާ އަމީނާޔާ ވައްތަރު އަންހެނެކެވެ. ހަމަ އެ ލޮަލެވެ. އެ ހިނިތުންވުމެވެ. އެ އިސްކޮޅެވެ. ހިނގާ ގޮތާއި، އަޑު ވެސް ވަރަށް ވައްތަރެވެ. އަހަރެން އިނީ އޭނަޔާއެވެ.\nއާމިރާޔާ އިނދެގެން އަހަރެން ވަރަށް ގިނަ ދުވަހު އުޅުނީމެވެ. އެހެންނަމަވެސް ދަރިޔަކު ނުލިބުނެވެ. އެހެންވެ އަހަރުމެން ވާހަކަދައްކައިގެން ސުލްހައިގައި ވަރިވީއެވެ. އަހަންނަށް ވިސްނުނު ގޮތުގައި، ހިތުއަޅައިގެންހުންނަ ވަކި މީހަކާ ވައްތަރުވުމުން ހާސިލުވަނީ ޒުވާންކަމުގެ އެންމެ މަގުސަދެކެވެ. ހަޔާތަށް ބޭނުންވާ އެހެން މަގުސަދުތައް ހާސިލު ނުވެދާނެއެވެ. ޔަގީނުން ވެސް އަހަންނަށް ދިމާވީ އެހެންނެވެ.\nއަހަންނާ ވަރިވެގެން އާމިރާ އެހެން މީހަކާ އިންނައިރަށް އޭނައަށް ދަރިން ލިބުނެވެ. އަހަރެން ހުރީ އެހެން މީހަކާ ނީންނަން ނިންމައިގެންނެވެ. ސަބަބަކީ އާމިރާ އެހެން މީހަކާ އިނދެގެން އާމިރާއަށް ކުދިން ލިބުނީމައެވެ. އަހަރެން ނިންމީ ދަރިން ނުލިބެނީ އަހަންނަށްކަމަށެވެ. އެކަކަށް ވެސް އަހަރެން މީހަކާ ނީނދެ ހުންނަ ސަބަބެއް ނޭނގެއެވެ. އާމިރާ ވަރިކުރި ސަބަބެއް ވެސް ނޭނގެއެވެ. އެ ފަދަ ވާހަކަތަކަކީ މީހުނަށް ކިޔައިދޭން ފަސޭހަ ވާހަކަތަކެއް ނޫނެވެ.\nއަމާންކަމާއެކު އަހަންނަށް ހުސްހަށިބަޔަށް ހުރެވުނީ އަހަރެއްހާ ދުވަހުއެވެ. މީހަކާ އިންނަން އާއިލާގެ މީހުން ކިޔަން ފެށިއެވެ. ރައްޓެހިން އަހަންނަށް ވިސްނައިދޭން ފަަށައިފިއެވެ. އެންމެން ވެސް އެދެނީ ތަންކޮޅެއް އާދައިގެ ދެރަ ވަރުގެ މީހަކާ އިނުމަށެވެ. މާލޭގެ ބަދަލުގައި މާލެޔާ ދުރު ރަށެއްގެ ކުއްޖަކާ އިނދެގެން މާލެ ގެނައުމަށެވެ. އަހަރެން ވެސް ހިތަށްއެރިއެވެ. އުމުރު އެއްކޮށް ހުސްހަށިބަޔަށް ހުންނާކަށް ނުވާނެއެވެ. އެއީ އަމިއްލަ ނަފުސަށް ދެވޭ އަނިޔާއެކެވެ. އަހަރެން ކިޔެވިއިރު އަހަރެންގެ މުދައްރިސަކު ބުނާތީ އެހީމެވެ. ކައިވެނިކުރަންވާނީ ރީތިކޮށް ޤުރުއާން ކިޔަވާ މީހަކާއެވެ. އޭރުން، ލިބޭ ދަރިންގެ އަޚުލާގު ވަރަށް ރަނގަޅުވާނެެވެ. ވީމާ އަހަރެން ރަހަ ތަފާތުކޮށްލީމެވެ. ސިފަ ދޫކޮށްލައިފައި އަޚުލާގަށް އިސްކަންދިނީމެވެ.\nމާލެއާ ދުރަށް ދާން ނުކުމެގެން އަހަންނަށް ދެވުނީ ހިންމަފުށްޓާ ހަމަޔަށެވެ. އެއަށް ވުރެ ދުރަކަށް ނުދެވުނެވެ. އެ ރަށުން، މޫނުގައި ޗޯކުޖަހައިގެން ހެނދުނު ދަޅައިގައި ހިނގާ ކުޑަ އަންހެންކުއްޖަކު އަހަންނަށް ފެންނަން ފެށިއެވެ. އަހަންނަށް ވުރެ އެ މަންޖެ ހަގުވާނެކަން ބަލައިލީމާ ވެސް އެނގެއެވެ. އޭނަ ލަނީ ދިގުހެދުމެވެ. ބޮލުގައި ބޮލުފޮތިކޮޅެއް އޮވެއެވެ. ފެންނާނީ ފިލައެއް ހިފައިގެން ކިޔަވާގެއަށް ދާތަނެވެ. އޭނަގެ ނަމަކީ ބަދޫރާއެވެ. ފަހުން އެނގުނު ގޮތުގައި އަހަރުމެންގެ ދެމެދުގައި ދިހަ އަހަރުގެ ތަފާތެއް ހުއްޓެވެ. ބަދޫރާ ފެނުނީމަ ބަދޫރާޔާ ވާހަކަދައްކަން ވެެގެން އަހަރެން ވަރަށް ގިނަ ކަންތައް ކުރީމެވެ. ތުނބުންފުމެ، ކަރުކެހި ހަދަމެވެ. ބަދޫރާއެއް ނުބަލައެވެ. އެއްދުވަހަކު ސިއްސައިލީމެވެ. ބަދޫރާ ރޮއިގެންފައި އައިކޮޅަށް ދުވެފައި ދިޔައީއެވެ. ރޮމުންރޮމުން ފަހަތްބަލަމުންނެވެ. އޭގެ ފަހުން ދޭތެރެއަކުން ބަދޫރާ ބިރުގަންނަވަމެވެ. އަހަންނަށް އެކަން ވަރަށް މަޖައެވެ.\nބަދޫރާ ގޭގެ މީހުންނަށް އަހަރެން ވަރަށް ކަމުދާ މީހަކަށް ވިއެވެ. އެހެނަސް، ފުރަތަމަ ދަތުރުން ބަދޫރާގެ ހިތެއް ފަތަހައެއް ނުކުރެވުނެވެ. ދެވަނަ ދަތުރެއްގައި އަހަރެން ހިންމަފުށްޓަށް ދިޔައިރު ބަދޫރާ ހުރީ ފުރާވަރަށްއަޅައިފައެވެ. ބަދުރާގެ އުމުރުން އޭރު ސޯޅަ އަހަރެވެ. އެ ފަހަރު އަހަރެން ރަށަށްދާއިރަށް ބަދޫރާގެ އާއިލާގެ މީހުން އަހަންނަށް އެ ގެއަށް ދައުވަތުދިނެވެ. އަހަރެން ދިޔައިރު އުނދޯލީގައި އޮތީ ކުނާއަޅައި، ކަންނެޔޮޖަހައިފައެވެ. އަހަރެން ބޭންދީ އެ ތަނުގައެވެ. އޭގެ މާނައަކީ އެ މީހުންނަށް އަހަރެން ވަރަށް ކަމުދިޔުމެވެ. ގެއަކުން އެ ފަދަ އިން މަރުހަބާ ކިޔައިފި ނަމަ އޭގެ މާނައަކީ އެއީއެވެ. އެކަމަކު ބަދޫރާއާ ބެހޭގޮތުން އެެއްވެސް އެއްޗެއް ނުބުނެއެވެ.\nބަދޫރާގެ ކައިވެނީގެ ދައުވަތު އަހަންނަށް ލިބުނީ، ދެވަނަ ދަތުރު ނިންމައިފައި މާލެދިޔަފަހުންނެވެ. އެ ހިސާބުން އަނެއްކާ ވެސް މީހަކާ އިންނަން ނިންމީމެވެ. ސޯޅަ އަހަރެއް ކަމަކު އަހަރެން އިންއިރު ބަދޫރާއަކީ ފިޔޮއްގަނޑެކެވެ. އެހާ ވެސް ކުޑަވެފައި ނިކަމެއްޗެވެ. އެކަމަކު ވަރަށް ބަސްއަހައެވެ. ކިޔަމަންތެރިއެވެ. ލަފާކުރެވޭ ގޮތުގައި އެހެންވީ އުމުރުން ޅަކަމުންނެވެ.\nދުވަސްކޮޅެއްވީތަނާ ބަދޫރާގެ ފިޔަތައް ދިގުވެ، ސަމައްތަރު ހެޔޮ ބާޒަކަށް ބަދަލުވިއެވެ. އެހާ ވެސް ވަރުގަދަވެއްޖެއެވެ. ބަދޫރާ ބަލިވެއިނީއްސުރެ އޭނައަކަށް ބަތެއް ނުދެމެވެ. އަހަރެންގެ ނަޒަރުގައި ބަތަކީ މާ އާދައިގެ އެއްޗެކެވެ. އަހަރެން ބަދޫރާއަށް ކާންދިނީ ކައްޓަލާއާއި، މާޅޮސްކޭލާ، އަލަޔާއި، ތޮރާ ކަހަލަ އެއްޗެއްސެވެ. ކުކުޅުމަހާއި، މަހުމެޔާއި، އަންނާރާއި، އަތައެވެ. މާލެއިން އޭރު ބައެއް ވިޓަމިން ގަންނަން ލިބެއެވެ. އެ ހުރިހާ އެއްޗެއް ވެސް ބަދޫރާއަށް ދިނީމެވެ. ހަމަ އެންމެ އުންމީދެއްގައެވެ. ބަދޫރާ ވަރަށް ރީތި ކުއްޖެއް ވިހާތޯއެވެ. ލިބޭނީ އަންހެންކުއްޖެއް ކަމެއް އޭރަކު ކަށަވަރެއް ނުވެއެވެ. އެކަމަކު ތަޖުރިބާކާރުން ބުނީ ބަދޫރާ ވިހާނީ އަންހެންކުއްޖެއް ކަމަށެވެ.\nބިންމާ އިބްރާހީމް ވަހީދު ވާހަކަ: ބޮކިފަތި ދިގު ވާހަކަ\n12 ކޮމެންޓް, 18 ރިއެކްޝަންސް\nހާދަ ކިޔަން އުދަނގުލޭ. ގިނަ ތަންތާނގަ އަކުރާ ފިއްޔާ ބަހާއި އެއްވެފަ??♀\nހާދަ ރަނގަޅޭ ކުޑަމަނިކު.\nމަށަށް މި ބޮކިފަތި ވަރަށް ރީތި\nމި ބައި ވ މަޖާ. ހީހީ ހަލާކު\nޔޭ މަ ލާސްޓު!\nހާދަ ބޮލަށް އުދަނގޫވެޔޭ މަ ފަސްޓޭ ކިޔާތީ. ބިންމާ ވަނަ ހޮވަނީތަ އަނެއްކާ؟ ވާހަކަ ކިޔާލީމަ ނިމުނީ ނުންތަ ހަމަ. ބައެއް ދިވެހިން މިތިބަ އުޅޭ ވައްތަރެއްދޯ.\nއޭރު ހާދަ އަވަހަކަށް ކައިވެނި ކުރަނީ..........!\nއާނ އޭރު އުޅެނީ މުޅިންވެސް ކުޑަކުދިންނާ ބެހޭ މީހުން.\nކީއްކުރަން ފަސްޓޭ ބުނަނި އެއްޗެއް ލިބެނީތޯ!


Gellifaivaa hagguthakaai mudhaa anburaa hoadheynee kehtherikamaa...\nގެއްލިފައިވާ ހައްޤުތަކާއި މުދާ އަނބުރާ ހޯދޭނީ ކެތްތެރިކާމައި ހިކުމަތްތެރިކަން އިސްކޮށްގެން: އިމްރާން\nރައްޔިތުންގެ މެދުގައި ހަމަހަމަކަމާއެކު އަދަލުއިންސާފު ގާއިމުކުރުމަށް ކެތްތެރިކަމާއި ހިކުމަތްތެރިކަން އިސްކުރަންޖެހޭ ކަމަށް މިނިސްޓަރ ވިދާޅުވި\nކ. މާލެ | 30 ނޮވެންބަރ 2019 | ހޮނިހިރު 18:04 | 2,077\nހޯމް މިނިސްޓަރ އިމްރާން އަބްދުﷲ - ޝުއައިބް މުހައްމަދު އިގްބާލް\nގެއްލިފައިވާ ހައްޤުތަކާއި މުދާ އަނބުރާ ހޯދުމަކީ ކެތްތެރިކަމާއި ހިކުމަތްތެރިކަން އިސްކޮށްގެންނޫން ގޮތަކަށް ކުރެވޭނެ ކަމެއް ނޫންކަމަށް ހޯމް މިނިސްޓަރ ޝެއިޚް އިމްރާން އަބްދުﷲ ވިދާޅުވެއްޖެ އެވެ.\nހޯމް މިނިސްޓަރ ކުރެއްވި ޓްވީޓެއްގައި ވިދާޅުވެފައިވަނީ ރައްޔިތުންގެ މެދުގައި ހަމަހަމަކަމާއެކު އަދަލުއިންސާފު ގާއިމުކުރުމަކީ ކެތްތެރިކަމާއި ހިކުމަތްތެރިކަން އިސްކޮށްގެންނޫން ގޮތަކަށް ކުރެވޭނެ ކަމެއް ނޫންކަމަށެވެ.\nހޯމް މިނިސްޓަރ މިމޭރުމުން ޓްވީޓް ކުރައްވާފައިވާއިރު ކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލި މަނީ ލޯންޑަރ ކުރުމުގެ ދައުވާ އެމަނިކުފާނުގެ މައްޗަށް ސާބިތުވެ ފަސް އަހަރަށް ޖަލަށް ލާން ހުކުމްކޮށްފައިވާއިރު 77 މިލިއަން ރުފިޔާއިން ޖޫރިމަނާކޮށް އެ ފައިސާ ހަ މަސް ދުވަސް ތެރޭގައި ދައުލަތަށް ދައްކަން ކްރިމިނަލް ކޯޓުން ވަނީ މިދިޔަ ބުރާސްފަތި ދުވަހު ހުކުމްކޮށްފަ އެވެ.\nޔާމީންގެ މައްޗަށް މަނީ ލޯންޑްރިންގެ ދައުވާ ދައުލަތުން ކުރީ އެމަނިކުފާނުގެ ނަމުގައި އޮތް އެކައުންޓަކަށް، މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތުގެ ފައިސާ ދައުރުކުރި ކަމަށް ތުހުމަތު ކުރެވޭ އެސްއޯއެފް އިން ޖަމާކުރި މައްސަލައިގަ އެވެ. އެ ފައިސާ އެންޓި ކޮރަޕްޝަން ކޮމިޝަން (އޭސީސީ) އާ އެކު ހެދި އެސްކްރޯ އެކައުންޓެއްގައި ބެހެއްޓުމަށް އެމަނިކުފާނު އެއްބަސްވެ ވަޑައިގަތުމަށް ފަހު އެހެން ފައިސާތަކެއް އެސްކްރޯ އެކައުންޓަށް ޖަމާކޮށް އަދި އެސްއޯއެފް އިން ޖަމާކުރި ފައިސާ އިސްލާމިކް ބޭންކްގެ ޖެނެރަލް އިންވެސްޓްމަންޓް އެކައުންޓަކަށް ބަދަލުކޮށް، އޭގެ އަސްލު އޮޅުވާލި ކަމަށް ބުނެ އެވެ.\nރާއްޖޭގައި މިހާތަނަށް ހިންގި އެންމެ ބޮޑު ކޮރަޕްޝަންކަމަށްވާ އެމްއެމްޕީއާރުސީގެ ޚިޔާނާތުގައި މިހާތަނަށް ހާމަކޮށްފައިވާ މައުލޫމާތުތަަކުން ދައުލަތުން 3.3 ބިލިއަނަށް ވުރެ ގިނަ ރުފިޔާ ވަގަށް ނަގާފައިވާ ކަމަށް ކަމަށް ކަމާ ބެހޭ އިދާރާތަކުން ވަނީ ހާމަކޮށްފަ އެވެ. އަދި ހިޔާނާތުގެ މަންފާ ލިބުނު ކަމަށް ތުހުމަތުކުރެވޭ މީހުންގެ އަދަދު 267 އަށް އަރަ އެވެ.\nއެމްއެމްޕީއާރުސީގެ ޚިޔާނާތުގެ ފައިސާ އަނބުރާ ދައުލަތަށް ހޯދުމުގެ މަސައްކަތް ކުރަމުންދާކަމަށް ކަމާބެހޭ ފަރާތްތަކުން ބުނަމުންދާއިރު އެކަމުގައި ޝާމިލްވާ މީހުންނަށް ފިޔަވަޅު ނޭޅި ލަސްވެގެންދާ ދިޔުމަކީ ގިނަ ބަޔަކު ކަންބޮޑުވުން ފާޅުކުރާ ކަމެކެވެ.


ލިވިން އެކްސްޕޯ: ސޮލިޓަޔާގެ އެޕާޓްމެންޓުތަކަށް ބުކިން ހައްދަން، ބޮޑު ޑިމާންޑެއް – Haftha\nFri, 21 January, 2022, 6:56 am\nހައިރައިޒްގެ ލިވިން އެކްސްޕޯގެ ތެރެއިން --\nލިވިން އެކްސްޕޯ: ސޮލިޓަޔާގެ އެޕާޓްމެންޓުތަކަށް ބުކިން ހައްދަން، ބޮޑު ޑިމާންޑެއް\nއިންޑިއާގެ ކުންފުންޏެއް ކަމަށްވާ ޝެންޑަލް މޮރީޝަސް ޕްރައިވެޓް ލިމިޓެޑުން ހުޅުމާލޭގައި ތަރައްގީކުރާ އެޕާޓްމެންޓުތަކުގެ ޕްރޮޖެކްޓް ލޯންޗުކޮށްފިއެވެ.\n“ސޮލިޓަޔާ”ގެ ނަމުގައި އެ ޕްރޮޖެކްޓު ލޯންޗުކުރީ ހައިރައިޒްއިން އިންތިޒާާމުކޮށްގެން މިހާރު ކުރިއަށްގެންދާ ލިވިން އެކްސްޕޯގައެވެ. 10 ބުރިއަށް އިމާރާތްކުރާ އެ އިމާރާތް ހުންނާނީ ހުޅުމާލޭ ސެންޓްރަލް ޕާކުގެ އުތުރުގައެވެ.\nޒަމާނީ ފެންވަރަށް އިމާރާތްކުރާ ސޮލިޓަޔާގައި ހުންނަ ލަގްޒަރީ އެޕާޓްމެންޓުތަކުގެ ބުކިން ހައްދަން އެކްސްޕޯގައި ހުޅުވާލުމުން ބޮޑު ތަރުހީބެއް ލިބިފައި ވާކަމަށް އެ ކުންފުނިން “ހަފްތާ” އަށް މައުލޫމާތު ދެއެވެ. އެ ކުންފުނިން ބުނީ، އާންމުންގެ ފަރާތުން ސޮލިޓަޔާގެ ސްޓޯލަށް ބޮޑު ތަރުހީބެއް ލިިބިފައި ވާކަމަށާއި، އެކްސްޕޯ ނިންމާއިރު ހާސިލުކުރަން ބޭނުންވި ޓާގެޓް މިހާރުވެސް ހާސިލުވެފައި ވާކަމަށެވެ.\nއޭގެ އިތުރުން، އެކްސްޕޯގައި އެ މަޝްރޫއު އެންމެ ފުރަތަމަ ލޯންޒުކުރި ދުވަހު އެކްސްޕޯއަށް އަންނަ ފަރާތްތަކަށް ހާއްސަ ޕްރޮމޯޝަނެއްވެސް ފެށިއެވެ. އެހެން ނަމަވެސް ޑިމާންޑު ބޮޑުވެ، ޓާގެޓުވެސް ހާސިލުވެފައި ވުމާއެކު މިހާރު ވަނީ އެ ޕްރޮމޯޝަން ނިންމާލައިފައެވެ.\nސޮލިޓަޔާގެ ތިރީ ދެ ފްލޯ ފިހާރަތަކާއި ވިޔަފާރިތަކަށް ދޫކުރަން ހަމަޖެހިފައި ވާއިރު، އެޕާޓްމެންޓުތައް ހުންނާނީ 8 ފްލޯގައެވެ. އެ އިމާރާތުގައި ހަދަން ނިންމާފައި ވަނީ3ޕްލަސް 1 ރޫމްގެ އެޕާޓްމެންޓުތަކެކެވެ. އެ އިމާރާތުގެ މަސައްކަތް ފަށާނީ އަންނަ އަހަހަރުގެ ޖެނުއަރީ މަހުގެ ތެރޭގައެވެ. އަދި ދެ އަހަރުގެ ތެރޭގައި އެޕާޓްމެންޓުތަކުގައި މީހުން އުޅެވޭ ވަރު ވާނެއެވެ.\nއެޕާޓްމެންޓުތަކުގެ އިތުރުން އެ އިމާރާތުގައި ދިރިއުޅޭ ފަރާތްތަކަށް ގިނަ ހިދުމަތްތަކެއް ލިބެން ހުންނާނެއެވެ. އެގޮތުން، ޖިމް، ޕޫލް، ޕްލޭ އޭރިއާ، ކްލަބްހައުސް ހުންނާނެއެވެ. އަދި އޯޕެން ޑެކްއަކާއި، ލައިކަލު އަދި ކާރު ޕާކިންއަށް ހާއްސަ ތަނެއް ހުންނާނެއެވެ.\nޖާގަ ތަނަވަސް މި އެޕާޓްމެންޓު ތަކުގެ އަގު އުޅެނީ 3.5 މިލިއަނާއި 9.7 މިލިއަނާ ދެމެދުގައެވެ. މިއީ އިންސްޓޯލްމެންޓަށް ދޫކުރާ ގޮތަށް ހުންނަ އެޕާޓްމެންޓުތަކެއް ނޫނެވެ.


އޮންލައިން ވިޔަފާރިކޮށްގެން 20،000 ރުފިޔާ ހޯދުމުގެ ފުރުސަތު\n25 އޭޕްރީލް 2020\nމޯލްޑިވްސް އިސްލާމިކް ބޭންކް (އެމްއައިބީ) ގެ ކަސްޓަމަރުން އޮންލައިންކޮށް ވިޔަފާރިކޮށްގެން 20،000 ރުފިޔާ ލިބޭ ޕްރޮމޯޝަނެއް ފަށައިފިއެވެ.\n“ސްޓޭ ހޯމް” ގެ ނަމުގައި ކުރިއަށް ގެންދާ މި ޕްރޮމޯޝަނުގެ ދަށުން އެ ބޭންކުގެ ކަސްޓަމަރުންގެ ތެރެއިން އެންމެ ގިނަ އޮންލައިން ޓްރާންސެކްޝަން ހަދާ ކަސްޓަމަރަކަށް ގްރޭންޑް ޕްރައިޒްގެ ގޮތުގައި 20،000 ރުފިޔާ ލިބޭނެ އެވެ.\nއެމްއައިބީން ބުނި ގޮތުގައި މި ފްރޮމޯޝަނުގައި ބައިވެރިވެވެނީ، އެމްއައިބީގެ “ފައިސާ ޕޭ” އާއި “ފައިސާ މޯބައިލް” އަދި “ފައިސާ ކާޑު” ގެ އިތުރުން “ފައިސާ ނެޓު” ބޭނުން ކޮށްގެން ފަސް ޓްރާންސެކްޝަނަށްވުރެ ގިނަ ޓްރާންސެކްޝަން ހެދުމުންނެވެ.\nއެގޮތުން އެންމެ ގިނައިން ޓްރާންސެކްޝަން ހަދާ ކަސްޓަމަރުގެ އިތުރުން އިތުރު ފަސް ނަސީބުވެރިއެއްގެ އިތުރުން، ދެވަނައަށް އެންމެ ގިނަ ޓްރާންސެކްޝަން ހަދާ ފަސް ކަސްޓަމަރުންނަށް 5000 ރުފިޔާގެ ފައިސާގެ އިނާމު ކަނޑައަޅާފައިވާކަމަށް ވެސް އެމްއައިބީ އިން ބުންޏެވެ.\nމީގެ އިތުރުން އެ ބޭންކުގެ އިންޓަނެޓް ބޭންކިން ބޭނުންކޮށްގެން ވިޔަފާރިކުރާ ކަސްޓަމަރުންގެ ތެރެއިން 250 ރުފިޔާގެ މަތިން ވިޔަފާރި ކުރާ ކަސްޓަމަރުން ދައްކާ ފައިސާގެ ދެ ޕަސެންޓް އަނބުރާ ލިބޭނެ ޕްރޮމޯޝަނެއްވެސް ވަނީ ފަށައިފައެވެ.\nކޮވިޑް19 ފެތުރެމުންދާ މި ދުވަސްވަރު ނަގުދު ފައިސާ ބޭނުންކުރުމުގެ ބަދަލުގައި ފައިސާގެ މުއާމަލާތްތައް ޑިޖިޓަލްކޮށް ކުރުމަށް ކަމާބެހޭ ފަރާތްތަކުންވެސް ދަނީ ބާރު އަޅަމުންނެވެ.


Modi kanthah kurevvi gothun Palestine meehun hithugai jehijje | Mihaaru\nމޯދީ އިޒްރޭލަށް ވަޑައިގެން ނަތަންޔާހޫއާ އެކު: މޯދީ ފަލަސްތީނަށް ވަޑައިނުގަތުމުން އެ ގައުމުގެ މީހުން ހިތްހަމަނުޖެހުނު.\nމޯދީ ކަންތައް ކުރެއްވި ގޮތުން ފަލަސްތީނު މީހުން ހިތުގައި ޖެހިއްޖެ\n06 ޖުލައި 2017 - 15:484comments\nއިޒްރޭލަށް ވަޑައިގެންނެވި އިންޑިއާގެ ފުރަތަމަ ބޮޑު ވަޒީރުގެ ޝަރަފް ހޯއްދެވި މޯދީ އަށް އެ ގައުމުން ވަނީ ވަރަށް ހޫނު މަރުހަބާއެއް ދަންނަވައިފަ އެވެ. އިޒްރޭލަށް ވަޑައިގަންނަވާ ބޭރުގެ ވެރިން އާއްމުގޮތެއްގައި ފަލަސްތީނަށް ވެސް ވަޑައިގަންނަވަ އެވެ. އެމެރިކާގެ ރައީސް ޑޮނަލްޑް ޓްރަމްޕް މެއި މަހު އިޒްރޭލަށް ކުރެއްވި ދަތުރުފުުޅުގައި ވެސް ވަނީ ފަލަސްތީނަށް ވަޑައިގެން މަހްމޫދު އައްބާސްއާ ބައްދަލު ކުރައްވައިފަ އެވެ.\nފަލަސްތީނުގެ ފޮރިން މިނިސްޓަރުގެ ނައިބް ތާސީރު ޖަރާދަތު ވިދާޅުވީ މޯދީ ފަލަސްތީނަށް ވެސް ވަޑައިގަންނަވާނެ ކަމަށް ވަރަށް ބޮޑަށް އުއްމީދު ކުރި ކަމަށެވެ.\n"ދެ ފަރާތަށް ވެސް މުހިންމު ރޯލެއް އަދާކުރުމުގެ ގޮތުން އަދި ސުލްހައިގެ މެސެޖް ފޯރުކޮށް ދިނުމަށް ދެ ގައުމަށް ވެސް ވަޑައިގަންނަވަން ޖެހޭނެ،" ޖަރާދަތު ވިދާޅުވި އެވެ.\nފަލަސްތީނުގެ ކިޔަވާ ކުއްޖެއް ކަމަށްވާ އަލީ މުހައްމަދު އަބޫޝްބަކް ވިދާޅުވީ މޯދީ ފަލަސްތީނަށް ވަޑައިނުގަތުމަކީ ހިތާމަކުރާ ކަމެއް ކަމަށެވެ.\nއިންޑިއާ އިން ކުރިން ވަނީ ފަލަސްތީނުގެ ދިފާއުގައި ވާހަކަ ދައްކަވައިފަ އެވެ. އިންޑިއާ އާއި އިޒްރޭލުން ރަސްމީކޮށް ސިޔާސީ ގުޅުން ގާއިމްކުރީ 1992 ވަނަ އަހަރު އެވެ. އޭގެ ކުރިން އިންޑިއާގެ ޕާސްޕޯޓުގައި އެ ގައުމުގެ ރައްޔިތުން އިޒްރޭލަށް ދަތުރު ކުރުމުގެ ހުއްދައެއް ވެސް ނޯވެ އެވެ.\nއިތުރު ލިޔުންތައް އިޒްރޭލް ފަލަސްތީން ނަރެންދުރާ މޯދީ


Sihhee dhaairaage hidhumathuge eh aharu, hidhumaiythah tharahgee kurun avas kuran jehey\nއައިޖީއެމްއެޗް -- ފޮޓޯ:ރާއްޖެއެމްވީ\nމާލެއަކީ ރާއްޖޭގެ އާބާދީގެ ބޮޑު ބައެއް ދިރިއުޅެމުންދާ ތަނެކެވެ. އެހެންކަމުން މާލެ ވަނީ ބައިބޯވެގެން ތޮއްޖެހިފަ އެވެ. އެ ތޮއްޖެހުން އިތުރުވެގެންދަނީ އަސާސީ ހިދުމަތްތައް އެކަށީގެންވާ ގޮތެއްގައި ނުލިބޭތީވެ އަތޮޅު ތެރޭގައި އުޅޭ މީހުން އެކި އެކި އަސާސީ ބޭނުންތައް ފުއްދުމަށް މާލެ އަންނަންޖެހޭތީ އެވެ. އަތޮޅު ތެރެއިން މާލެ އަންނަ ގިނަ މީހުންނަކީ ބޭސް ފަރުވާ ހޯދުމަށް އަންނަ މީހުންނެވެ.\nއަތޮޅުތެރެއިންނާއި މާލޭގައި ދިރިއުޅެމުންދާ ގިނަ މީހުން ބޭސް ފަރުވާ ހޯދުމަށް ދަނީ ސަރުކާރުގެ މައި ހޮސްޕިޓަަލަށެވެ. އެކަމުގެ ސަބަބުން އެތަން އޮންނަނީ އަބަދުވެސް ފުރިބާރުވެފަ އެވެ. ހާއްސަކޮށް ޗުއްޓީ ދުވަސްވަރު އެވެ. ތިން މަސް ވެގެންދާއިރުވެސް ރަނގަޅު ޑޮކްޓަރަކަށް އެޕޮއިންޓްމަންޓެއް ނުލިބެ އެވެ.\nއަތޮޅު ތެރޭގައި ދިރިއުޅޭ މީހަކު ބަނޑެއްގައި ރިއްސާލިޔަސް ހިދުމަތް ހޯދަން ދާންޖެހެނީ އަތޮޅުގެ ވެރިކަން ކުރާ ރަށެވެ. އެރަށަކަށް ދިއުމުން އަންގަނީ މާލެ ދިއުމަށެވެ. ލިބޭ އެއްޗަކުން ދެ ކޮޅު ނުޖެހިގެން އުޅޭއިރުވެސް، ދެން ޖެހެނީ އެތައް ހަރަދެއް ކޮށް މާލެ އަންނާށެވެ.\nސިއްހީ ދާއިރާ ހަރުދަނާކޮށް އާންމުންގެ ކަންބޮޑުވުންތަކަށް ހައްލެއް ހޯދުމަށްޓަކައި މިސަރުކާރުން ވަނީ ސިއްހީ ދާއިރާ ހަރުދަނާކުރުމަށް މެނިފެސްޓޯގައި މުހިއްމު ގިނަ ކަންތައްތަކެއް ހިމަނާފަ އެވެ. އެގޮތުން އަންނަ އަހަރުގެ ބަޖެޓަށް ސިއްހީ ދާއިރާ ހަރުދަނާކުރުމަށް ބޮޑު އިސްކަމެއް ވަނި ދީފަ އެވެ. ސަރުކާރަށް މިއަދު އެއް އަހަރު ފުރޭއިރު ސިއްހީ ދާއިރާ އޮތް ގޮތް ބަލާލަންޖެހެ އެވެ.\nއަންނަ އަހަރުގެ ބަޖެޓުގައި ސިއްހީ ދާއިރާ ހަރުދަނާކުރުމަށް ބޮޑު އިސްކަމެއް:\nބޭސްފަރުވާހޯދުމަށް ކުރަންޖެހޭ ދަތުރު ހަރަދު ކުޑަކޮށް ރަށާ ވީހާވެސް ކައިރިން މަތީ ފެންވަރުގެ ސިއްހީ ހިދުމަތް ދިނުމަށްޓަކައި ރާއްޖޭގެ އެކި ސަރަޙައްދުތަކުގައި ފެންވަރު ރަނގަޅު ގިނަ ކަންކަމަށް ފަރުވާކުރެވޭ ސްޕެޝަލިސްޓުން ތިބޭ އަދި ޒަމާނީ ވަސީލަތްތައް ގާއިމްވެފައިވާ ހޮސްޕިޓަލްތައް ގާއިމްކުރުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ވައުދުފުޅެކެވެ.\nއެގޮތުން މި ވައުދު ފުއްދުމަށް 2020 ވަނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅުއްވަމުން ފިނޭންސް މިނިސްޓަރު އަމީރު ވިދާޅުވީ ސިއްހީ ދާއިރާއަށް ދައުލަތުގެ ބަޖެޓުން މިހާތަނަށް ނުކުރާވަރުގެ ބޮޑު ހަރަދެއް 2020 ވަނަ އަހަރުގެ ބަޖެޓުން ކުރާނެ ކަމަށެވެ. އަދި ސިއްހީ ވަސީލަތްތައް ތަރައްގީކުރުމަށް މުޅި ރާއްޖޭގައި މަޝްރޫއުތައް ހިންގާނެ ކަމަށްވެސް ވިދާޅުވި އެވެ.\nރާއްޖޭގެ ފަސް ސަރަހައްދެއްގައި ޓާޝަރީ ހޮސްޕިޓަލް ގާއިމުކޮށް ތަރައްގީކުރުމަށް އަންނަ އަހަރުގެ ބަޖެޓުގައި ހިމަނާފައިވަނީ ކުޑަ އަދަދެއް ކަމަށްވާ 141 މިލިއަން ރުފިޔާ އެވެ.\n5 ޓާޝަރީ ހޮސްޕިޓަލް ތަރައްގީކުރުމަށް ހަމަޖެހިފައިވާ ރަށްތަކަކީ:-\n1) ހދ. ކުޅުދުއްފުށި\n2) ރ. އުގޫފާރު\n3) ލ. ގަން\n4) ގދ. ތިނަދޫ\n5) ސ. ހިތަދޫ\nފަސް ސަރަހައްދުގައި ޓާޝަރީ ހޮސްޕިޓަލް ތަރައްގީކުރުމުގެ މަސައްކަތާ އެކު ރާއްޖޭގެ އެކި ސަރަހައްދުތަކުގެ އެކި ރަށްތަކަށް ސިއްހީ ވަސީލަތް ހޯދުމަށާއި، ފަންނީ މީހުން ތަމްރީން ކުރުމަށްވެސް އެކަށީގެންވާ އަދަދަކަށް ބަޖެޓުގައި ފައިސާ ހިމަނާފައިވެ އެވެ. މިމަސައްކަތާ އެކު ރަނގަޅު ފެންވަރުގެ ބޭސް ފަރުވާގެ ހިދުމަތް ރާއްޖޭގެ އެކި ސަރަހައްދުތަކުން ފަސޭހަކަމާ އެކު ލިބިގެންދާނެ ކަމަށް ސަރުކާރުން އުއްމީދުކުރެ އެވެ.\nރާއްޖޭގެ އެކި ސަރަހައްދުތަކުގައި ފަސް ޓާޝަރީ ހޮސްޕިޓަލް ހެދުމަށް ތައްޔާރުވަމުންދާއިރު އައްޑޫ ހިތަދޫގައި ނިމިދިޔަ ސަރުކާރުން ތަރައްގީކުރަން ފެށި ޓާޝަރީ ހޮސްޕިޓަލް ހުޅުވުމަށް މިހާރު ދަނީ ތައްޔާރުވަމުންނެވެ. މީގެއިތުރުން ރާއްޖޭގެ 22 ހެލްތު ސެންޓަރު އަޕްގުރޭޑްކުރުމުގެ މަސައްކަތްކަށް މިދިޔަ އެއް އަހަރުގެ ތެރޭގައި ވަނީ ފަށާފަ އެވެ.\nކޮންމެ ރަށެއްގައި އަބަދުވެސް ޑަކްޓަރެއް ހުންނާނެކަން ކަށަވަރު ކުރުމުގެ ވައުދު ފުއްދާފައިވާއިރު ރާއްޖޭގެ ހުރިހާ ސަރުކާރު ހޮސްޕިޓަލްތަކާއި ސިއްހީ މަރުކަޒުތައް އެއްވިޔުގަ އަކުން ގުޅާލައި، ހުރިހާ ލެބޯޓަރީތަކެއް ޑިޖިޓަލައިޒް ކުރުމަކީ ވެސް ސަރުކާރުގެ ވައުދެކެވެ.\nއެގޮތުން ވިސްނުމަކީ މޯބައިލް ލެބޯރެޓަރީގެ ހިދުމަށް 2020 ނިމޭއިރު މުޅި ރާއްޖޭގައި އެ މަޝްރޫއު ތަންފީޒު ކުރުން ކަމަށް ހެލްތު މިނިސްޓަރު ވިދާޅުވި އެވެ. މީގެ ދަށުން ތަހުލީލުތައް ކުރަންޖެހޭ ސާމްޕަލް އެއް ރަށުން އަނެއް ރަށަށް ފަސޭހައިން ފޮނުވި، އެއް ދުވަހުން ނަތީޖާ ލިބޭނެ ނިޒާމެއް އިންތިޒާމުކުރުމުގެ މަސައްކަތް ވަނީ ފަށާފަ އެވެ.\nމޯބައިލް ލެބޯރެޓަރީގެ ހިދުމަތް ލ. އަތޮޅުގެ ބައެއް ރަށްރަށުގައި ފަށާފައިވާއިރު އެހިދުމަތް ގާއިމްކޮށްފައިވަނީ ދަނބިދޫ އާއި މުންޑޫ އާއި މާމެންދޫ އަދި ކުނަހަންދޫ ގައެވެ.\nމިވަގުތު ރާއްޖޭގައި ސިއްހީ ހިދުމަތްދޭ 90 ރަށެއްގައި ލެބޯރެޓަރީގެ ހިދުމަތްދެ އެވެ. މިނިސްޓަރު އަމީނު ވިދާޅުވީ އަންނަ އަހަރުގެ ތެރޭގައި ލެބޯޓަރީގެ ހިދުމަތުގެ އިތުރުން ރަށްރަށަށް ބޭނުންވާ ޑޮކްޓަރުންނާއި އެމްބިއުލަންސް ހަމަކުރުމުގެ މަސައްކަތް ކުރިއަށް ގެންދާނެ ކަމަށެވެ. މުޅިން އާ އެންބިއުލާންސް 25 އަށް ވުރެ ގިނަ ރަށްތަކަށް ފޯރުކޮށްދީފައިވެސްވެ އެެވެ.\nބޮޑު ބައްޔެއް ވުމުން ބޭހަށް ރާއްޖެއިން ބޭރަށް ދިޔުމުގެ ފުދުންތެރިކަމެއް ކޮންމެ މީހެއްގެ ކިބައިގައި ނުހުރެދާނެ އެވެ. އެކަމާ ގުޅިގެން ހުސްނުވާ އާސަންދައިގެ ނަމުގައި ހެލްތު އިންޝުއަރެންސް ސްކީމެއް ފެށި އެވެ.\n"ބޭސް ފަރުވާގެ ހުރިހާ ހަރަދެއް އާސަންދައިން ކަވަރު ކުރާނެ. އަދި ބަލިމީހާ އާއި އެހީތެރިޔާއަށް ދެކޮޅު ޓިކެޓު ވެސް ދޭނެ،" އާސަންދަ ކުންފުނީގެ މީޑިއާ އޮފިޝަލް އާޝިއާ ސޯލިހު މީގެ ކުރިން ސީންއެންއެމްއަށް ވިދާޅުވި އެވެ.\nއާސަންދައިގެ ހިދުމަތާއެކު އައިޑީކާޑު ދިއްކޮށްލައިގެން މިހާރު ހިލޭ ބޭސް ފަރުވާ ކުރެވެ އެވެ. އިތުރު ފަރުވާ ބޭނުންވާ މީހުންނަށް އިންޑިއާ އަދި ސްރީލަންކާގެ ހޮސްޕިޓަލުތަކުން ވެސް އާސަންދަ ލިބެ އެވެ. މިސްކީމު ވުޖޫދަށް އައުމާއެކު ބޭހަށް އެދި އާދޭސް ކުރަމުން، މުއްސަނދި މަހުޖަނުން ކައިރިއަށް ސިޓީ ހިފައިގެން ދާން ޖެހޭ ދިޔުން ނިމުމަކަށް އައެވެ. ނަމަވެސް އާއްމުންނަށް ސަލާން ޖަހަން ޖެހިފައި ވަނީ ބޭސް ފަރުވާއާ ގުޅުން ހުރި އެހެން ހަރަދުތައް ހަމަނުޖެހިގެންނެވެ.\nމިކަމާ ގުޅޭގޮތުން ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ) އިން ބުނީ ބޮޑެތި ބަލިތަކަށް ރާއްޖެއިން ބޭރުން ބޭސް ފަރުވާ ހޯދާ ފަރާތްތަކުގެ ހުރިހާ ހަރަދެއް ދައުލަތުން ދޭނެ ނިޒާމެއް މިއަހަރު ނިމުމުގެ ކުރިން ގާއިމުކުރާނެ ކަމަށެވެ. އެހެންކަމުން މިވައުދު މިވަނީ ފުއްދުމުގެ މަގުމަތީގަ އެވެ.\n"ބޭސްފަރުވާ އަށް ވުރެ ބޮޑަށް އިތުރު ހަރަދުތައް މިސާލަކަށް ބޭރަށް ގޮސް ތިބޭ މުއްދަތުގެ ހުރުމާއި ކެއުމާއި އެ ނޫން ވެސް ހިދުމަތްތައް، ހޮސްޕިޓަލުން ލިބޭ ހިދުމަތްތަކުގެ ބޭރުން ހިނގާ ހަރަދުތައް ވެސް އެބަހުރި. އެ ހަރަދުތަކަކީ އާސަންދައިގަ ހިމެނޭ ހަރަދުތަކެއް ނޫން. އެފަދަ ކަންކަން ޕެކޭޖު ތެރޭގައި ހިމެނޭނެ ނިޒާމެއް ގާއިމްކުރުމުގެ މަސައްކަތް މިކުރަނީ،" އެންސްޕާގެ ސީއީއޯ އިސްމާއިލް އައްޒާމް ވަޖީހު ވިދާޅުވި އެވެ.\nބޭސް ފަރުވާ އަށް ރާއްޖެ އިން ބޭރަށް ދާއިރު ހަރަދުތައް ބޮޑުވެގެން ހަރަދުތައް ކުރަން ދަތިވާ ފަރާތްތަކަށް އިޖުތިމާއީ ރައްކާތެރިކަމުގެ ނިޒާމުގެ ދަށުން އެހީ ލިބޭނެ ގޮތް ހަމަޖައްސައި ރައްޔިތުން ސަލާން ޖަހަން ނުޖެހޭ ގޮތަކަށް ނިޒާމު ބަދަލުކުރާނެ ކަމުގެ ޔަގީންކަން ސަރުކާރަށް އެއް އަހަރުވީއިރު އެންސްޕާ އިން ވަނީ ދީފަ އެވެ.\nދިވެހި ބޭސްވެރިކަން އާލާކޮށް ކުރިއެރުވުން:\nދިވެހި ބޭސްވެރިކަމާއި އަލްޓަނޭޓިވް މެޑިސިން ކުރިއެރުވުމަށް މިދިޔަ އަހަރު ޑިސެންބަރު މަހު އެކަމަށް މަހާސިންތާއެއް ފެށި އެވެ.\nމިމަހާސިންތާގައި ރާއްޖޭގައި މަސައްކަތް ކުރާ ދިވެހި ބޭސްވެރިންނާއި އަލްޓަނޭޓިވް މެޑިސިން ދާއިރާގައި ހަރަކާތްތެރިވަމުން އަންނަ ފަރާތްތަކުގެ އިތުރުން މިކަމަށް ޝައުގުވެރިވާ އާންމު ފަރާތްތަކުން ވަނީ ބައިވެރިވެފަ އެވެ. އެގޮތުން އެ ދާއިރާތަކުން މިހާރު ހޯދިފައިވާ ހޯދުންތަކާއި އެކަންކަން ކުރިއެރުވުމުގައި ދިމާވެދާނެ ގޮންޖެހުންތަކަކީ ކޮބައިކަން ދެނެގަތުމަށް މަހާސިންތާގެ ބައިވެރިންނާ އެކު ވަނީ މަޝްވަރާކޮށްފަ އެވެ.\nދިވެހި ބޭސްވެރިކަމުގެ މަހާސިންތާ ފައްޓަވައިދެއްވަމުން ރައީސް ސޯލިހް ވިދާޅުވީ ދިވެހި ބޭސްވެރިކަމަކީ ރާއްޖޭގެ ސިއްހީ ދާއިރާގެ އެއްބައި ކަމަށެވެ. ރާއްޖޭގެ ކޮންމެ ރަށެއްގައި ސިއްހީ މަރުކަޒާއި އަތޮޅުތަކުގައި ހޮސްޕިޓަލްތައް ހުރި ނަމަވެސް ދިވެހި ބޭސްވެރިކަން ކުރާ މީހުން މަދު ނޫން ކަމަށް ރައީސް ވަނީ ވިދާޅުވެފަ އެވެ. އެގޮތުން ހަކީމީ ބޭސްވެރިކަމާއި، އެހެނިހެން ބައެއއް ބޭސްވެރިކަމުގައި ހަރަކާތްތެރިވާ 80 ވަރަކަށް މީހުން ތިބިކަމަށް ރައީސް ފާހަގަކުރެއްވި އެވެ. އަދި އެމީހުންނަކީ ޕްރޮފެޝަނަލް ބަޔަކަށް ހެދުމަށް މަސައްކަތްތަކެއް ކުރަން ޖެހޭ ކަމަށްވެސް ވިދާޅުވި އެވެ.\nދިވެހި ބޭސްވެރިކަން އާލާކޮށް ކުރިއެރުވުމަށްޓަކައި ދިވެހި ބޭސްވެރިކަން ދަސްކޮށްދިނުމާ ފަރުވާ ދިނުމަށްޓަކައި ދިވެހި ބޭސްވެރިކަމުގެ އިންސްޓިޓިއުޓެއް ގާއިމްކުރުމަށް ވައުދުވި ނަމަވެސް މިއަދާ ހަމައަށް އަދި އިންސްޓިޓިއުޓެއް ގާއިމުކޮށްފައެއް ނުވެ އެވެ.\nރާއްޖޭގައި ލިބެން ހުންނަ ބޭހަކީ ފެންވަރު ރަނގަޅު ދުނިޔޭގެ ފެންވަރުގެ އިތުބާރު ލިބިފައިވާ ކުންފުނިތަކުން އުފައްދާ ބޭސް ކަމުގައި ހެދުމުގެ ގޮތުން ރާއްޖެ އެތެރެކުރާ ބޭސް މޮނިޓާކުރުން ހަރުދަނާކުރުމަކީ ވެސް ސަރުކާރުގެ ވައުދެކެވެ. ނަމަވެސް ބޭސް މޮނިޓާކުރާނެ ނިޒާމެއް އަދި އަދި ގާއިމްކޮށްފައެއް ނުވެ އެވެ.\nދުޅަހެޔޮ ސިއްހަތެއްގައި ދެމިހުރުމަށްޓަކައި ބަހައްޓަންވާނެ އާދަތަކާއި ބެހޭގޮތުން ރާއްޖޭގެ ހުރިހާ ރަށެއްގައި މައުލޫމާތާއި ހުނަރު ފޯރުކޮށްދިނުމުގެ ގޮތުން އެކިއެކި ޕްރޮގްރާމްތައް ހިންގުމަކީ ވެސް ސަރުކާރުގެ ވައުދެކެވެ. އެމަސައްކަތް ކުރަމުންދާ ކަން ފާހަގަކޮށްލެވެ އެވެ.\nސަރުކާރުގެ ވައުދެއް ކަމަށްވާ ރަށްރަށުން ތަމްރީންކުރެވޭ މީހުން އެރަށެއްގައި ނުވަތަ އެސަރަހައްދެއްގައި ތިބެގެން ވަޒީފާ އަދާކުރެވޭނެ ފުރުސަތު ފަހިކޮށްދިނުމުގެ މަސައްކަތްވެސް މިސަރުކާރުން ވަނީ ފަށާފަ އެވެ. ނަމަވެސް ގިނަ ރަށްރަށުގައި ޓެލެމެޑިސިން ތައާރަފްކޮށް އައިޓީ ކޮންސަލްޓޭޝަން ފުޅާކުރުމަށް ކުރި ވައުދު އަދި ފުއްދިފައެއް ނުވެ އެވެ.\nރައްޔިތުންގެ އުންމީދު ބޮޑު:\nގާތްގަނޑަކަށް އަތޮޅުތެރޭގައި 185 ރަށުގައި މީހުން ދިރިއުޅެމުންދާއިރު، އަތޮޅުތެރޭގައި ސިއްހީ ހިދުމަތް ރަނގަޅު ކުރުމަށް ސަރުކާރުން ރނގަޅު މަސައްކަތްތަކެއް ފަށާފައިވާ ކަން ރައްޔިތުން ގަބޫލުކުރެ އެވެ. ނަމަވެސް އަދިވެސް ބައެއް ރަށްރަށުގައި ހުރި ހޮސްޕިޓަލްތަކުގައި އަދި ސިއްހީ މަރުކަޒުތަކުގައި އެކަށީގެންވާ ފަރުވާ ދެވެން ނެތީމާ ހިދުމަތްތައް ރަނގަޅު ކުރުމަކީ ރައްޔިތުން އެދިއެދި ތިބި ކަމެކެވެ. ރައްޔިތުންގެ އުއްމީދަކީ ސިއްހީ ދާއިރާ ހަރުދަނާކޮށް ކުރިއެރުވުމަށް ރައީސް ވައުދުވެވަޑައިގެންނެވި ހުރިހާ ވައުދުތައް ފުރިހަމަކޮށްދިނުން ކަން ޔަގީނެ އެވެ. ސަރުކާރުގެ އެއް އަހަރު ނިމި ދެވަނަ އަހަރުގެ ތެރޭގައިވެސް ސިއްހީ ދާއިރާއަށް ބޮޑު އިސްކަމެއް ދޭނެ ކަމަށް އުއްމީދުކުރެވެ އެވެ.


ރޮހިންގާ ފަންޑަށް އިހަވަންދޫއިން 61000 ހާހަށް ވުރެ ގިނަ ރުފިޔާ ލިބިއްޖެ — Ihavandhoo.com\n25 ސެޕްޓެމްބަރު 20170މުހައްމަދު އަކްރަމް\nއިހަވަންދޫ ރަށު ކައުންސިލުން އިސްނަގައިގެން، މިޔަންމާގައި އެޤައުމުގެ އަސްކަރިއްޔާއިންނާއި، ބުޑިސްޓުންގެ ފަރާތުން ލާއިންސާނީ އަނިޔާލިބެމުންދާ ރޮހިންގާ މުސްލިމުންނަށް އެހީވުމަށް ހިންގި ހަރަކާތަށް 61309.48 (ފަސްދޮޅަސް އެއްހާސް ތިންސަތޭކަ ނުވަރުފިޔަ ސާޅިސް އަށްލާރި) ލިބިއްޖެއެވެ. ރޮހިންގާ މުސްލިމުންނަށް މާލީގޮތުން އެހީތެރިކަން ހޯދުމުގެ ގޮތުން ކުރިޔަށް ގެންދިޔަ މިހަރަކާތުގެ ދަށުން އިހަވަންދޫގެ އެކި ސަރަހައްދުތަކުގައި 11 ފަންޑްފޮށްޓެއް ބަހައްޓާފައިވެއެވެ.\nއިހަވަންދޫ ކައުންސިލްގެ ރައީސް އަލްފާސިލް މުހައްމަދު ރަޝީދު މިނޫހަށް މައުލޫމާތު ދެއްވަމުން ވިދާޅުވީ، 11 ފަންޑުފޮށްޓަށް 58337.10 ރ ލިބުނުއިރު ސިލްސިލާ ފިހާރައިގެ މިމަހުގެ 15 އަދި 16 ވަނަދުވަހު ސޭލްސްއިން 35% ގެ ގޮތުގައި 2972.38 ރ ހަދިޔާކޮށްފައި ވާކަމުގައެވެ. މުހައްމަދު ރަޝީދު ވިދާޅުވީ މަސްވެރިކަންދަށް ދުވަސްވަރެއްގައި، ރައްޔިތުންގެ ފަރާތުން މިކަމަށް އެކަށީގެންވާ އެއްބާރުލުމެއް ލިބިފައިވާތީ އެކަމަށް ޝުކުރުވެރިވާކަމުގައެވެ. އިހަވަންދޫ ކައުންސިލުން މައުލޫމާތު ދެއްވާގޮތުގައި ފަންޑަށް ލިބުނުފައިސާ ހއ އަތޮޅު ކައުންސިލް މެދުވެރިކޮށް ދިވެހި ރެޑްކޮރޮސެންޓާއި ހަވާލުކުރުމުގެ މަސައްކަތްދަނީ ކުރިޔަށެވެ.\nރޮހިންގާ މުސްލިމުންނާއި ދެކޮޅަށް މިޔަންމާގެ އަސްކަރިއްޔާއާއި ހައްދުފަހަނައަޅާފައިވާ ބުޑިސްޓުން ދެމުން ގެންދާ ހަމަލާތައް ކުށްވެރިކޮށް މުޅި ރާއްޖޭގައި ދަނީ އަޑުއުފުލަމުންނެވެ. އަދި ގިނަ ރަށްރަށުގައި ރޮހިންގާ މުސްލިމުންނަށް އެހީތެރިވުމުގެ ގޮތުން ފައިސާ އާއި އަންނައުނު އެއްކުރުމުގެ ހަރަކާތްތަކެއް ދަނީ ހިންގަމުންނެވެ.


Ooredoo in note 20 ge phone thah pre-order ah hulhuvaalaifi\nއުރީދޫ އިން ނޯޓް 20ގެ ފޯނުތައް ޕްރީއޯޑަރަށް ހުޅުވާލައިފި\nސެމްސަންގުގެ އެންމެ ފަހުގެ ގެލެކްސީ ނޯޓް 20 ސީރީޒްގެ “ގެލެކްސީ ނޯޓް 20” އާއި “ނޯޓް 20 އަލްޓްރާ 5ޖީ” ފޯނަށް ޕްރީއޯޑާ ކުރުމުގެ ފުރުސަތު އުރީދޫ އިން މިއަދު ހުޅުވާލައިފި އެވެ.\nމި ފޯނުތަކަށް ޕްރީއޯޑާ ކުރަން ޖެހޭނީ އުރީދޫގެ އީ ކޮމާސް ޕްލެޓްފޯމް “މޫލީ” މެދުވެރިކޮށްގެންނެވެ. މޫލީ މެދުވެރިކޮށް ކޮންމެ ރަށެއްގައި ހުރެގެން ވެސް އޯޑަރު ކުރެވޭނެ އެވެ. އަދި ފޯނު ލިބުމުން އެ މީހެއްގެ ރަށަށް ހިލޭ ގެންގޮސްދޭނެ އެވެ.\nއުރީދޫ މެދުވެރިކޮށް މި ފޯނުތަކަށް ޕްރީ އޯޑަރުކުރާ ކަސްޓަމަރުންނަށް ހާއްސަ އޮފާއެއް ވެސް އެ ކުންފުނިން ވަނީ ހުށަހަޅާފަ އެވެ. އެގޮތުން ޕްރީބުކް ކުރާ އުރީދޫ ކަސްޓަމަރުންނަށް ކޮންމެ ސެމްސަންގް ގެލެކްސީ ނޯޓް20 ސީރީޒް ގެ ފޯނަކާއެކު ކޮންމެ މަހަކު 12ޖީބީ ބޯނަސް ޑޭޓާ6މަސް ދުވަހަށް ހިލޭ ލިބޭނެ އެވެ.\nމީގެ އިތުރުން ޕްރީ އޯޑާ ކުރާ ކޮންމެ ސެމްސަންގް ގެލެކްސީ ނޯޓް20 އަލްޓްރާ އަކާ އެކު ގެލެކްސީ ބަޑްސް ލައިވްއެއް ހިލޭ ލިބޭނެ އެވެ. އަދި މި ސީރީޒްގެ ފޯނުތައް ޕްރީ އޯޑާ ކުރާ ކޮންމެ ކަސްޓަމަރަކަށް މިހާރު ގެންގުޅޭ ސިމް، އީސިމަކަށް އަޕްގްރޭޑްކުރުމުގެ ފުރުސަތުވެސް ހިލޭ ލިބޭނެ ކަމަށް އުރީދޫން ބުންޏެވެ. ނޯޓް 20 ސީރީޒަކީ އެންމެ ފަހުގެ ޓެކްނޮލޮޖީ “އީސިމް” ބޭނުން ކުރެވޭ ގޮތަށް ފަރުމާ ކޮށްފައިވާ ފޯނެކެވެ.\nއެ ކުންފުނިން ގެލެކްސީ ނޯޓު 20 ގެ “މިސްޓިކް ބްރޮންޒް” ލިބެން ހުންނައިރު ނޯޓް 20 އަލްޓްރާގެ “މިސްޓިކް ބްލެކް” ލިބެން ހުންނާނެ އެވެ. އެގޮތުން، 250 ޖީބީގެ ގެލެކްސީ ނޯޓު 20 ލިބެން ހުންނާނީ 18،499ރ. އަށެވެ. އަދި 250 ޖީބީގެ ނޯޓް 20 އަލްޓްރާ ލިބެން ހުންނާނީ 23،399ރ. އަށެވެ.


Ventilator mahsalaa gai Minister Ameen sulook committee ah...\nއޮޑިޓް ރިޕޯޓު މައްސަލަ\n17 އޮގަސްޓް 2020 ވަނަ ދުވަހުން ފެށިގެން އަމީން ހުންނެވީ ވަޒީރުގެ މަސައްކަތްތަކުން އެކަހެރިވެވަޑައިގެން\nމި ބައްދަލުވުން ބޭއްވުމަށް އެޖެންޑާކޮށްފައިވަނީ އަންގާރަ ދުވަހުގެ މެންދުރު 12:00 ގަ\nކ. މާލެ | 20 އޮކްޓޯބަރ 2020 | އަންގާރަ 10:14 | 4,949\nވެންޓިލޭޓަރު މައްސަލަައާއި ގުޅިގެން ހެލްތު މިނިސްޓަރ މަޖިލީހުގެ މާލިއްޔަތު ކޮމިޓީއަށް ވެސް ހާޒިރުކުރެވުނު - މަޖިލިސް\nކޮވިޑް 19-އާއިގުޅޭ މިނިސްޓްރީ އޮފް ހެލްތުގެ ޚަރަދުތަކުގެ ކޮމްޕްލައަންސް އޮޑިޓް ރިޕޯޓްގައި ފާހަގަކޮށްފައިވާ ކަންތައްތަކާއި ގުޅިގެން މަޖިލީހުގެ ސުލޫކު އަދި އިމްތިޔާޒް ކޮމިޓީއަށް ހެލްތު މިނިސްޓަރ އަބްދުﷲ އަމީން ހާޒިރުކުރުމަށް އަންގާރަ ދުވަހު އެޖެންޑާކޮށްފިއެވެ.\nމި ބައްދަލުވުން ބޭއްވުމަށް އެޖެންޑާކޮށްފައިވަނީ އަންގާރަ ދުވަހުގެ މެންދުރު 12:00 ގައެވެ.\nއަމީން ހާޒިރުކުރުމަށް ކޮމިޓީން ނިންމީ މި އޮޑިޓް ރިޕޯޓުގައި ފާހަގަކޮށްފައިވާ ކަންތައްތަކާއި ގުޅިގެން އިތުރު މައުލޫމާތު ސާފުކުރުމަށެވެ. ސުލޫކު ކޮމިޓީއަށް މިނިސްޓަރ ހާޒިރުކުރާއިރު، ހަމަ މި މައްސަލައާއި ގުޅިގެން މަޖިލީހުގެ މާލިއްޔަތު ކޮމިޓީއަށް ވެސް ހާޒިރުކުރެވުނެވެ.\nކޮމްޕްލައަންސް އޮޑިޓް ރިޕޯޓްގައި ކޮރަޕްޝަންގެ ބޮޑެތި ކަންކަން ވަނީ ފާހަގަކޮށްފައެވެ. ހެލްތް މިނިސްޓްރީގެ އޮޑިޓް ރިޕޯޓުގައި ކޮވިޑުގެ ބަލި މީހުންނަށް ފަރުވާ ދޭން ރާއްޖެއަށް ބޭނުންވާ 75 ވެންޓިލޭޓަރު ގެނައުމުގައި ހެލްތް މިނިސްޓްރީން އޮޅުވާލުންތަކެއް އޮޅުވާލާފައިވާ ކަމަށް އޮޑިޓް ރިޕޯޓުގައި ވަނީ ބުނެފައެވެ.\nމި ރިޕޯޓުގައި ބުނާ ގޮތުން ވެންޓިލޭޓަރުތައް ގެންނަން ހަވާލު ކުރި ދުބާއީގެ އެގްޒެކިއުޓާސް ޖެނެރަލް ޓްރޭޑިންގ ކުންފުންޏަކީ ޑަބްލިއުއެޗްއޯގެ ލަފާގެ މަތިން ހަމަޖައްސާފައިވާ ކުންފުންޏެއް ނޫނެވެ. ވެންޓިލޭޓަރުގެ އިތުރުން މެޑިކަލް ސާމާނު ގެނައުމުގައި ވެސް އެތައް މިލިއަން ރުފިޔާއެއް މާލިއްޔަތު ގަވާއިދާ ޚިލާފަށް ޚަރަދު ކުރުމާއި ޚަރަދުކުރި ފައިސާ އަށް މުދާ ލިބުނު ކަން ކަށަވަރުނުވާ މައްސަލަ އެ ރިޕޯޓުގައި ވަނީ ފާހަގަ ކޮށްފައެވެ.\nމި ތުހުމަތުތަކާއި ގުޅިގެން، 17 އޮގަސްޓް 2020 ވަނަ ދުވަހުން ފެށިގެން އަމީން ހުންނެވީ ވަޒީރުގެ މަސައްކަތްތަކުން އެކަހެރިވެވަޑައިގެންނެވެ.


05 ހަފްތާއަށް ކުރިއަށްގެންދާ މި ކޯހުގެ 06 ވަނަ ބެޗްގައި 20 ގައިދީން ވަނީ ބައިވެރިވެފައެވެ.\nމި ކޯހުގެ މަގްސަދަކީ ޤައިދީންނަށް އެކި ހުނަރުތައް ދަސްކޮށްދިނުމުގެ ތެރެއިން، ކޮމްޕިއުޓަރ ބޭނުންކުރާނެ ގޮތްތަކާއި، ކޮންޕިއުޓަރ ސިސްޓަމެއްގެ ބޭސިކް ބައިތައް ދަސްކޮށްދިނުމުގެ އިތުރުން، މުޖުތަމަޢަށް ބޭނުންތެރި މަސައްކަތެއް ނުވަތަ ވަޒީފާއެއް އަދާކުރާ ބަޔަކަށް ޤައިދީން ހެދުމަށް މަސައްކަތްކުރުމެވެ.\nމި ކޯހުގެ ބައިވެރިންނަށް ވިންޑޯސް 7، ބޭސިކް ފައިލް މެނޭޖްމަންޓް، އިންޓަރނެޓް، އިންޓްރޮޑަކްޝަން ޓު ކީބޯޑިންގ، އިންޓްރޮޑަކްޝަން ޓު ނެޓްވަރކިންގ އަދި އިންޓްރޑަކްޝަން ޓު ހާޑްވެއަރ އެންޑް ސޮފްޓްވެއަރގެ އިތުރުން އިނގިރޭސި އަދި ހިސާބުވެސް ކިޔަވަދޭނެއެވެ.\nމާފުށީ ޖަލުން ރިހެބިލިޓޭޝަން ފްރޭމްވަރކް ރާވާ ހިންގާއިރު، މި ކޯހުގައި ކިޔަވައިދެއްވަނީ އެމްސީއެސް ގެ އިންސްޓިޓިއުޓް ފޯ ކަރެކްޝަނަލް ސްޓަޑީޒް (އައިކޯސްޓް) ގެ މުދައްރިބުންނެވެ.


ޔާމީންގެ ދަތުރުފަތުރުގެ ސިޔާސަތު މި ސަރުކާރަށް “ފައްކާ” ވެއްޖެ: ޝިޔާމް – Dhen.mv\nއައްޑޫ ސިޓީ ހުޅުމީދޫން އިތުރު ދެމީހަކު ކޮވިޑް-19 އަށް ފައްސި ވެއްޖެ!\nޔާމީންގެ ދަތުރުފަތުރުގެ ސިޔާސަތު މި ސަރުކާރަށް "ފައްކާ" ވެއްޖެ: ޝިޔާމް\nކުރީގެ ރައީސް އަބްދުﷲ ޔާމީން ގެންގުޅުއްވި ދަތުރުފަތުރު ކުރުމުގެ ސިޔާސަތު މި ސަރުކާރަށް "ފައްކާ" ވެއްޖެ ކަމަށް މަޖިލީހުގެ ނައިފަރު ދާއިރާގެ މެމްބަރު އަދި ޕީޕީއެމްގެ ނައިބް ރައީސް އަހުމަދު ޝިޔާމް ވިދާޅުވެއްޖެ އެވެ.\nމިއަދު އޮތް މަޖިލީހުގެ ޖަލްސާގައި ވާހަކަ ދައްކަވަމުން ޝިޔާމް ވިދާޅުވީ ރާއްޖޭގެ އެކި ސަރަހައްދުތަކުގައި އެއާޕޯޓްތައް ތަރައްގީ ކުރުމަށް ރައީސް ޔާމީން ނިންމެވި ނިންމެވުމަކީ ރާއްޖޭގެ ތަރައްގީއަށް ނިންމެވި ނިންމެވުމެއްކަމަށެވެ.\nއަދި އެ މަސައްކަތަކީ ރާއްޖެ އިގްތިސާދީ ދާއިރާގައި އިތުރު ހަރުފަތެއް ކުރިއަށް ދިއުމަށް ރައީސް ޔާމީން ނިންމެވި މުހިންމު ނިންމުމެއްކަމަށްވެސް ޝިޔާމް ވިދާޅުވި އެވެ.\n"ރާއްޖޭގެ އެކި ހިސާބުތަކުގައި އެއާޕޯޓް އެޅުމަށް ރައީސް ޔާމީން ސަރުކާރުގައި ނިންމުމުން އޭރުގެ އިދިކޮޅުގައި ތިބި ފަރާތްތަކުން ފާޑުވިދާޅުވި. ނަމަވެސް މިއަދު އެ މީހުންނަށް އެކަން ގަމުގޮއްސި. މީގެ ތެރޭގައި މިހާރުގެ އިކޮނޮމިކް މިނިސްޓު ފާހަގަ ކޮށްލެވޭ. ފަންސަވީސް މިނެޓުން، ފަންސަވީސް މިނެޓުން އެއާސްޓްރިޕެއް ނޫނީ އެއާޕޯޓެއް ދިވެހިރާއްޖޭގެ އެކި ސަރަހައްދުތަކުގައި ގާއިމުކުރެވިފަ އޮތީތީވެ." ޝިޔާމް ވިދާޅުވިއެވެ.\nޔާމީން ކުރައްވާފައިވާ މަސައްކަތްތަކުގެ ރިބަން ކަނޑަން ވަރަށް މި ސަރުކާރު ވަރަށް ކުޅަދާނަ ކަމަށް ޝިޔާމް މީގެ ކުރިން ވެސް ވަނީ ވިދާޅުވެފައެވެ.\nމާލޭގައި ހިނގަން އެނގެނީ ހަމައެކަނި މަޖީދީ މަގުން ތަ؟ ތިޔައީ ލަދު ގަންނަން ޖެހޭ ކަމެއް ނޫން\nނިރުބަވެރިއެއް ކަމަށް ބުނާ އަމީން އަލުން ޖަލަށް ބަދަލުކުރުމަށް އަމުރުކޮށްފި!\nސާއިދުގެ އާދޭސް: އަޅުގަނޑުގެ ފުރާނަ ސަލާމަތް ކޮށްދިނުމަށް މަސައްކަތް ކޮށްދެއްވާ!


ޗިސްމޭގެ ކެންސަރު - ވިކިޕީޑިއާ\nޗިސްމޭގެ ކެންސަރު (އިނގިރޭސި ބަހުން: Pancreatic cancer)އަކީ ޗިސްމޭ ގައި ކެންސަރު ގެ ޓިއުމަރު އުފެދުމެވެ. އެމެރިކާ ފަދަ ގައުމުތަކުގައި ކޮންމެ އަހަރަކު އެތަކެއް ބަޔަކު ޗިސްމޭގެ ކެންސަރު ޖެހިގެން ދުނިޔެއިން ނެތިދެއެވެ. ޗިސްމޭ އަކީ މައިދާ، ކުޑަގޮހޮރު އަދި ފުރަމޭ މި3ގުނަވަނުގެ މެދުގައި އޮންނަ ގުނަވަނެކެވެ. ޗިސްމޭގެ މަސައްކަތަކީ ކާނާ ހަޖަމުކުރުމަށް ބޭނުންވާ ބައެއް އެންޒައިމްތައް އުފައްދައިދީ ކުޑަ ގޮހޮރުގެ ތެރެއަށް ފޮނުވައި ދިނުމެވެ. ޗިސްމޭއިން އުފައްދައިދޭ އެންޒައިމްތަކުގެ ތެރެއިން އެންމެ ޚާއްޞަ އެންޒައިމަކީ ހަކުރުގެ މާއްދާ ހަޖަމުކުރުމަށް އުފައްދައިދޭ އިންސިއުލިން އެވެ. ޗިސްމޭގައި ގިނައިން ކެންސަރު އުފެދެނީ އުމުރުން ދުވަސްވުމުންނެވެ.\n3 ފުރުޞަތު ބޮޑު މީހުން\nވަކި ޚާއްޞަ ސަބަބެއް އަދި ހޯދިފައެއް ނުވެއެވެ.\nބަނޑުގައި ރިހުން : ބަނޑުގެ މަތީބައިގައި މެދުން ރިހުމާއި، ބައެއް ފަހަރު ބުރިކަށި ފަރާތުގައި ވެސް މިރިހުން ހުރުން. މިގޮތުން ރިހުން ހުންނާނީ ބަނޑުގެ މެދުން މަތީގައެވެ. މިރިހުން ކުރިޔަށް ލެނބިލުމުން ފިލައިދާނެއެވެ. އަދި މިރިހުމުގެ އަސަރު ބުރަކަށީގައި ވެސް ހުންނާނެ އެވެ.\nބަލީގެ ފަހު މަރުހަލާގައި ޖޯންޑިސްޖެހުން\nއިންސިއުލިން ގަވާޢިދުން އުފައްދައި ނުދިނުމުގެ ސަބަބުން ހަކުރުބަލި ޖެހޭގޮތްވުން\nބަނޑުދިޔާވުމާ ނަޖިހުގެ ވަސްނުބައިވުން\nމޭނުބައިކުރުން އަދި ހޮނޑުލުން\nބައެއް މީހުން ޗިސްމޭއަށް ކެންސަރުޖެހި ބަލީގެ އެއްވެސް އަލާމާތެއް ނުފެނި ހަށިގަނޑުގެ އެހެން ގުނަވަންތަކަށް ކެންސަރުގެ އަސަރު ފޯރައެވެ. ޗިސްމޭއަށް ކެންސަރު ޖެހިފައިވާކަން ގިނަފަހަރަށް އެނގެނީ އެހެން ގުނަވަނަކަށް ކެންސަރު ފެތުރި އެކަމާބެހޭގޮތުން ހޯދާ ހޯދުންތަކުގެ ތެރޭގައެވެ.\nފުރުޞަތު ބޮޑު މީހުންEdit\nޗިސްމޭގެ ކެންސަރު ޖެހުމުގެ ފުރުޞަތު ބޮޑީ:-\nއުމުރުން 60 އަހަރުން މަތީގެ މީހުން\nދުންފަތުގެ އިސްތިއުމާލު ކުރާ މީހުންނަށް\nރަތް މަސް ކެއުމުގައި ގިނައިން ހިމެނުން\nތަރުކާރީ މޭވާ ފަދަ ބާވަތްތައް ކެއުމުގައި ނުހިމެނުން\nދާއިމީ ސިފައެއްގައި ޗިސްމޭ ދުޅަވުން\nބަލީގެ އަސަރުކޮށްފައިވާ މިންވަރެއްގެ މައްޗަށް ބަލައި ފަރުވާ ކުރިޔަށް ގެންދާނެ ގޮތެއް ކަނޑައަޅާނީ ފަރުވާދޭ ޑޮކްޓަރެކެވެ.\nކެންސަރު ދެނެގަންނާނީ ކިހިނެއް؟ - މުހައްމަދު އިސްމާޢީލްފުޅު، މއ.މާފުނަ - 2005\nLast edited on4އެޕްރީލް 2013, at 21:06


Male sarahadhdhu ge hotaa guesthouse thakah touristun genaun manaakoffi | Mihaaru\nމާލެ ސަރަހައްދުގެ ހޮޓާ ގެސްޓްހައުސްތަކަށް ޓޫރިސްޓުން ގެނައުން މަނާކޮށްފި\nއެޗުޕީއޭގެ ޑިރެކްޓަ ޖެނެރަލް މައިމޫނާ އާއި ހެލްތު މިނިސްޓަރު އަބްދުﷲ އަމީން\n14 މާޗް 2020 - 14:11\nމިހާރު ރާއްޖޭގައި އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތުގައި، އެޗުޕީއޭއިން މި ގޮތަށް ނިންމާ ކުރި އިއުލާނެއްގައި ބުނީ މިރޭ 12 އިން ފެށިގެން ކުރިއަށް އޮތް ދެ ހަފުތާއަށް މޭލެ އާއި ވިލިމާލެ އަދި ހުޅުމާލޭގެ ހޮޓަލާއި ގެސްޓްހައުސްތަކަށް ބިދޭސީ އެއްވެސް ދަތުރުވެރިޔަކު ޗެކިން ކުރެވިގެން ނުވާނެ ކަމަށެވެ.\n"މާލޭގައި (މާލެ، ހުޅުމާލެ، ވިލިމާލެ) ހިންގާ ގެސްޓްހައުސްތަކާއި ސިޓީ ހޮޓެލްތަކުން މިރޭ 12:00 އިން ފެށިގެން 14 ދުވަހުގެ މުއްދަތަށް ބިދޭސީ އެއްވެސް ފަތުރުވެރިޔަކު ޗެކިން ކުރުން ހުއްޓާލުމަށް އަންގަމެވެ،" ޓްވިޓާ މެދުވެރިކޮށް އެޗުޕީއޭ އިން ނެރުނު އިއުލާންގައި ބުނެފައިވެ އެވެ.\nއެޗުޕީއޭގެ ޑިރެކްޓަ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ސޮއިކުރައްވާ ނެރުނު އެންގުމުގައި ބުނެފެފައިވާ ގޮތުގައި މިހާރު މާލެ ސަރަހައްދުގެ ގެސްޓްހައުސްތަކާއި ހޮޓާތަކުގައި ތިބި ޓޫރިސްޓުންގެ ހަދާފައިވާ ބުކިންގެ މުއްދަތުގައި އެ މީހުންނަށް ތިބެވޭނެ އެވެ.\nމިއީ ސިއްހީ ކުއްލި ނުރައްކަލުގެ ހާލަތުގައި މިހާތަނަށް ސަރުކާރުން އެޅި އެންމެ ބޮޑު ފިޔަވަޅެވެ. މީގެ ކުރިން ވަނީ ރިސޯޓްތައް އެކަހެރިކޮށް، އަދި ރިސޯޓްތަކުން އެއްވެސް މީހަކު އެހެން ރަށްރަށަށް ދިއުން މަނާކޮށްފަ އެވެ.\nއެޗުޕީއޭގެ ނިންމުން މި އައީ ރިސޯޓްތަކުން ކޮރޯނާވައިރަަސް އަށް ޕޮޒިޓިވް މީހުންގެ އަދަދު މިއަދު 10 އަށް އަރާފައި ވަނިކޮށެވެ. މި އެންމެންނަކީ ވެސް ބިދޭސީންނެވެ. އެކަމަކު އެއީ ޓޫރިސްޓުންކަމެއް ނުވަތަ ރިސޯޓްތަކުގައި އުޅޭ ބިދޭސީ މުވައްޒަފުންކަމެއް، އެޗުޕީއޭއަކުން ނުބުނެ އެވެ.\nސިއްހީ ކުއްލި ނުރައްކަލުގެ ހާލަތުގައި އަޅާނެ ފިޔަވަޅުތަކާ ބެހޭ ގޮތުން ހެލްތު މިނިސްޓަރު އަބްދުﷲ އަމީނަށް ލަފާއަރުވަނީ މައިމޫނާ އެވެ. އަދި ހެލްތު މިނިސްޓަރުގެ މަޝްވަރާތަކާ އެކު އެ ފިޔަވަޅުތައް އޭނާއަށް އިއުލާންކުރެއްވެ އެވެ.\nދުނިޔޭގައި ވަރަށް ބާރަށް ފެތުރެމުން ދާ ކޮރޯނާވައިރަސްގެ ސަބަބުން މިހާރު ދުނިޔެ ވަނީ ގާތްގަނޑަކަށް ހުއްޓުމަކަށް އައިސްފަ އެވެ. މިހާރު އެންމެ ނުރައްކާތެރީ ޔޫރަޕް ސަރަހައްދެވެ.\nޑަބްލިޔުއެޗުއޯއިން ބުނީ ޗައިނާގައި އެ ވައިރަސް އެންމެ ބާރަށް ފެތުރުނު އިރު، ދުވާލަކު ފެންނަ ކޭސްތަކަށް ވުރެ ޔޫރަޕުން މިހާރު ފެންނަ ބަލިމީހުންގެ އަދަދު ގިނަ ކަމަށެވެ. އިއްޔެ އެކަނި ވެސް އިޓަލީން ވަނީ 280 މީހުން، ކޮވިޑް-19 ގައި މަރުވެފަ އެވެ.\nރާއްޖެއިން ފުރަތަމަ ފަހަރަށް ކޮވިޑް-19 ފެނިގެން އުޅެނީ ވެސް އިޓަލީން އައި ޓޫރިސްޓެއްގެ ސަބަބުންނެވެ.\nސިއްހަތު މާލެ ޓޫރިޒަމް ހެލްތު ޕްރޮޓެކްޝަން އެޖެންސީ ގެސްޓް ހައުސް ޓޫރިސްޓުން ރިސޯޓްތައް މައިމޫނާ އަބޫބަކުރު (ޑީޖީ، އެޗްޕީއޭ) ސިއްހީ ކުއްލި ނުރައްކަލުގެ ހާލަތު ބަލިތައް\n68 ކޮމެންޓް, 102 ރިއެކްޝަންސް\nމާލެ، ހުޅުމާލެ، ވިލިނގިލި އަށް ފަތުރުވެރިން ޗެކިންކުރުން ހުއްޓުވި ފަދައިން އެހެން ރަށްރަށަށްވެސް މިފިޔަވަޅު އަވަހަށް، ލަސްނުކޮށް، އެޅުމަށް ގޮވާލަން، ބައިވަރު ރަށްތަކުގައި ގެސްޓްހައުސްތައް ބައިވަރު އެބަހުރި. ބައިވަރު ފަތުރުވެރިންވެސް އެބަތިބި.\nގޭގައި ކުދިން އޮންލައިންކޮށް ކިޔަވާއިރު ދިރާގުން ޑާޓާ ކޮޅެއް ހިލޭ ލިބޭގޮތެއް ނުވާނެތަ؟ ފެންކުންފުނިންވެސް 1 ޓަނު ލިބޭ ހިލޭ.\nޑިރެކްޓަރ ޖެނެރަލް މައިމޫނާ އަކީ ކޮންކަހަލަ ކޮލިފޭކަށަނާ ތަޖުރިބާއެއް ހުރި ބޭފުޅެއްތޯ؟ ކީއްވެތޯ އެއްވެސް ހަބަރެއްގަ އެތަފްސީލް ނެތީ؟\nހެލްތު މިނިސްޓަރު ކަމާ ހަވާލުވިފަހުން ކްރައިސިސްއަކަށްފަހު ކްރައިސިސްއެއް ހައްލުކުރަމުން އަމީނު ދައްކަމުން ތި ގެންދަނީ ހަގީގީ ލީޑަޝިޕަކީ ކެތްތެރިކަމާއި އިލްމާ ހިކުމަތްތެރިކަމާ ދުރުވިސްނުންކަން. އަމީނު ތި ދައްކަމުންގެންދާ ނަމޫނާ ލީޑަޝިޕަށް ސާބަސްދެން\nރަނގަޅު ނިންމުމެއް.. ސުވާލަކީ އިންޓަނޭޝަނަލް ޕެސެންޖާ ފްލައިޓްތަކާއި ޕްރައިވެޓް ޖެޓް ޖައްސާ އައްޑޫ ސިޓީ ގަމުގައި ކޮންކޮން ސަލާމަތީ ފިޔަވަޅުތަކެއް ތޯ އެޅިފައިވަނީ..\nކަރަންކާ މަގުގަ ސެލްފް އައިސޮލޭޝަން ކުރާނެ ގޮތެއް ބުނެދޭންވެއްޖެ. މި މަގުގަ ދަންވަރު ވާއިރުވެސް މީހުން ހުސްނުވޭ. އަޑުގަދަކަ ކަމުން ބައެއް ފަހަރަށް ނިދޭ ވަރެއް ނޫން. މީ ހަމަ ހުސް ސަރުކާރުގެ އިހުމާލު.\nޕޮޒިޓިވް ވާ މީހުން މާލެ ނުގެނެސް ވާކަށް ނެތްތޯ؟ ވަކި ރަށެއްގަ ބެލެހެއްޓޭ ގޮތަށް....\nއަންނި ތިހެން ބުނީ މަ ކަމަކު ނުދިޔަ އެއްނު\nއެންމެ ފަހުން ބަލި މީހަކު މިފެނުނީ ކަރަންޓީނު ކުރެވުނު3ރިސޯރޓް ގެ ތެރޭގައި ހިމެނޭ ރަށަކުން...... އެކަމަކުވެސް3ދުވަސް ފަހުން ކަރަންޓީނުން ރަށްތައް ދޫކޮށްލައިފި ؟....... ދެން އަނެއްކާ ޓެސްޓް ހަދައިގެން ޕޮޒިޓިވް މިވަނީ ؟ ބަލީގެ އަލާމާތްތައް ނުފެނި 14 ދުވަސް ހުންނަ ކަމަށްވާއިރު ރިސޯޓުގައި ތިބި ހުރިހާ އެންމެން ޓެސްޓްތައް ހަދައިގެން ނޫންގޮތަކަށް ކަރަންޓީނުން ދޫކޮށްލީ ކީއްވެ؟......\nހަރަދު ކުޑަޖުރަންވެސް އެބަޖެހޭ. މާލޭ ބުރިޖުފުޅު ދުވާލުގަޑީގަވެސް ދިއްލާފަ އޮންނަނީ، އޭގެބަދަލުގައި މިދުވަސްކޮޅު ރޭގަނޑުވެސް ނުދިއްލަންވީ، މަގުމަތި ފެންނަވަރު އަލިކަން ކޮންމެ ވެހިކަލެއްގަވެސް ހުރޭ.\nސަރުކާރޫ.... އޯވަރރިއެކްޓް ކުރުމަކީ ރަގަޅު ކަމެއް ނޫން.\nކޮންމެހެންވެސް ކުރަންޖެހޭ ނުކޮއް އޮތްކަމެއް! އެވާހަކަ ނުވެސް ދައްކަނީއޭ!


Report: Bahaalaigen fen bill dhekkun, rayyithun ah libunu thassahllee eh! – adduLIVE\nބަހާލައިގެން ފެންބިލު ދެއްކުން: ރައްޔިތުންނަށް ލިބުނު ތަސައްލީއެއް!\nDec 29, 2019, 09:44 މުހައްމަދު އައިމަން\nފެން ކުންފުނީގެ ކަސްޓަމާ ސާވިސް ސެންޓާ ބިލްޑިންގް --- ފޮޓޯ / ސަން\nމާލޭގައި ގެދޮރުގެ އަގު އުޅެނީ އިންތިހާ ދަރަޖާގައެވެ. އެންމެ ކޮޓަރިއަކާއި ސިޓިން ރޫމެއް މި ލިބެނީ އެންމެ މަދުވެގެން ވެސް 12،000 ރުފިޔާއަށެވެ. ކުލި ދެއްކެނީ ދެމަފިރިން ކުރާ މަސައްކަތުން ކިރިޔާއެވެ. އެވަރުން ނުފުދި ކަރަންޓު ބިލާއި ފެންބިލަކީވެސް ކޮންމެ މަހަކުވެސް ކުލީގެ އިތުރަށް ދައްކަންޖެހޭ ބިލުތަކެކެވެ. ބައެއް ފަހަރު ދިރިއުޅުމުގެ ހާލަތު ހުންނަ ގޮތުން މި ބިލުތައް ގިނައިން ހުންނަނީ ދެ މަސް ނުވަތަ ތިން މަހުގެ ބިލުތައް އެއްވެފައެވެ. ހައްތަހާވެސް އަންނަ މަހު ރަނގަޅު ގޮތެއް ވެއްޖިއްޔާ ދައްކާނީއޭ ހިތާ ފަހަށް ބެހެއްޓެނީއެވެ. ނަތީޖާއަކަށް ވަނީ ބިލު ބޮޑުވެ ގޭގެ ކުއްޔާއި އެއްވަރަށް ބިލުތައް ބޮޑުވެގެން އަންނަ ތަނެވެ. ކަން މިހެން ހުއްޓާ ދެން އަންނަނީ ހިދުމަތް ކަނޑާލާށެވެ. އިތުރު ގޮތެއް ނެތުނީމަ ކޮންމެވެސް މީހެއްގެ އަތުން ދަރަންޏަށް ފައިސާއެއް ނަގައިގެން ބިލު ދައްކަނީއެވެ. ދައްކަން ޖެހެނީ އަސްލު ބިލުގައި އޮންނަ މިންވަރަށް ވުރެވެސް ބޮޑު އަދަދެކެވެ. އެއީ ޖޫރިމަނާއާ އެކުގައެވެ.\nފުރަ މާލޭގައި ގެދޮރު ކުއްޔަށް ހިފައިގެން އުޅޭ މީހުންގެ ތެރެއިން 90 އިންސައްތަ މީހުންނަކީ މިދެންނެވި ހާލަތުގައި އުޅޭ މީހުންނެވެ. އެކަމަކު ކުރާނީ ކީއްހެއްޔެވެ. ރައްޔިތުން އުޅޭ ދަތި ހާލަތު އެނގެނީ ވެރިންގެ ތެރެއިން ކިތައް ކިތައް ވެރިންނަށް ހެއްޔެވެ. އަބަދުވެސް ރިޔާސީ އިންތިހާބެއް ނުވަތަ މަޖިލިސް އިންތިހާބެއް ކައިރިވުމުން ބައެއް މީހުންގެ އެދުމަކަށް "އަހަރެމެން ގޭގެ ކަރަންޓާއި ފެން ބިލު ކްލިއާ ކޮށްލަދޭނެ އެއްޗެއް ދެއްވާ" މިފަދައިން ބުނާ މީހުން ވަކި މަދެއް ނޫނެވެ.\n"އަހަރެން ގޭގެ ފެންބިލު މަޖިލިސް އިންތިހާބު އައުމުގެ ކުރިން އޮތީ 7743.87 ރުފިޔާގައި. އަހަރެމެން ދާއިރާއަށް ކުރިމަތިލި ކެންޑިޑޭޓެއްގެ މަންދޫބުން ގެއަށް އައީމަ އަހަރެމެން ލަދުހަޔާތް ކަނޑާލާފައި ބުނިން މިއީއޭ ހާލަތަކީ އަހަރެމެން ވޯޓު ދޭނަމޭ. މިގެއިން ލިބޭނޭ މަދުވެގެން5ވޯޓު. އޭނަ އަހަރެމެންގެ ފެން ބިލުގެ ދެބައިކޮށްފައި އެއްބައި ދައްކާ ދިން. އެކަމަކު މިހާރު އަނެއްކާވެސް މިއޮތީ އަތް ނުފޯރާ ފަށަށް ބޮޑުވެފައި،" މާލޭގައި ދިރިއުޅޭ މީހަކު އޭނާގެ ދިރިއުޅުމުގެ ހާލަތު ކިޔައިދެމުން ބުންޏެވެ.\nމިފަދައިން އުޅޭ އާއިލާތައް އަބަދުވެސް އެދެނީ އެމީހުންގެ ހާލަތު އެނގޭނެ ވެރިއަކު ގައުމާއި ހަވާލުވެ މިހިރަ މިހިރަ ކަންކަން ހައްލު ކޮށްދިނުމެވެ. ނުވަތަ މިފަދަ ކުންފުނިތަކަށް ސަރުކާރުން އައްޔަންކުރާ ވެރިން މިފަދަ ހާލަތުގައި ދިރިއުޅޭ މީހުންނާއި މެދު ވިސްނާލާ ލުއި ގޮތްތަކެއް ހޯދައި ދިނުމަށެވެ. ކޮންމެއަކަސް މިއަދު މިވަނީ މިފަދަ ފަރާތްތަކަށް ލުޔެއް ލިބިގެން ގޮސްފައެވެ.\nމިއަދު ފެން ކުންފުނީގެ މެނޭޖިން ޑިރެކްޓަރަކަށް ހުންނެވި އާދަމް އާޒިމްއަކީ ދިވެހި ރައްޔިތުންގެ އިހުސާސްތައް ވަރަށް ރަނގަޅަށް އެނގިލައްވާ ބޭފުޅެއްކަން މިއަދު ވަނީ ހާމަވެގެން ގޮސްފައެވެ. އެމަނިކުފާނު ވަނީ މިދިޔަ ބުރާސްފަތި ދުވަހު ނޫސްވެރިންނާއި ބައްދަލުކުރައްވާ ރައްޔިތުންނަށް އުފާވެރި ހަބަރެއް ދެއްވާފައެވެ. ހާއްސަކޮށް ފެންބިލު ނުދެއްކި ބޮޑެތި އަދަދުތައް އަރާފައި ތިބި ފަރާތްތަކަށް މިއީ ވަރަށްވެސް ހިތްހަމަޖެހޭ ވާހަކައެކެވެ. އެގޮތުން ނުދައްކާ ހުރި ފެން ބިލުތައް ދެއްކުމަށް ލުޔެއް ދިނުމުގެ ގޮތުން އެފަދަ ފަރާތްތަކަށް ޖޫރިމަނާ މައާފު ކުރާނެ އުސޫލެއް ދައުލަތުގެ ފެން ކުންފުނި އެމްޑަބްލިއުއެސްސީން މިވަނީ ކަނޑައަޅާފައެވެ.\nއެކުންފުނީގެ މެނޭޖިންގް ޑިރެކްޓަރު އާދަމް އާޒިމް ވިދާޅުވީ، އެކުންފުނީގެ ހިދުމަތް ހޯދާ 49،000 އެއްހާ ކަސްޓަމަރުންގެ ތެރެއިން އެކި ސަބަބުތަކާ ހުރެ ގަވާއިދުން ބިލު ނުދައްކާ 13،894 ފަރާތެއް އެބަ ތިބި ކަމަށެވެ.\n"އެ ބޭފުޅުން 16 ޖޫން 2020 ގެ ކުރިން އަޅުގަނޑުމެންނާ ބައްދަލުކޮށް، ބިލު ދެއްކުމުގައި ހުރި ދަތިތައް ހިއްސާކޮށްދެއްވުމުން ލުއި ގޮތެއް ފަހިކޮށްދޭނަން. [ނުދައްކާ ހުރި] ފެން ބިލުގައި މި އޮންނަނީ ފެނަށް އަރާ މިންވަރާއި، ޖޫރިމަނާ އަރާ މިންވަރު. ފެނަށް އެރި މިންވަރު އެ ދުވަހުގެ ކުރިން އެއްކޮށް ދައްކައިފިއްޔާ ޖޫރިމަނާ އެއްކޮށް މައާފު ކުރާނަން." އާޒިމް ވިދާޅުވި އެވެ.\nހަމައެއާއެކު އެ ތާރީހުގެ ކުރިން ނުދައްކާ ހުރި ފެން ބިލުތަކަށް ފައިސާ ދައްކާ ނިސްބަތުން ވެސް ޖޫރިމަނާ މައާފު ކުރަން ވަނީ ނިންމާފަ އެވެ. އަދި ފެންބިލަށް ބާކީ ދައްކަން ޖެހޭ ފައިސާ އިންސްޓޯލްމަންޓް އުސޫލުން ދައްކާ ހަލާސް ކުރުމުގެ ފުރުސަތު ވެސް ވަނީ ހުޅުވާލާފަ އެވެ.\nމީގެ އިތުރުން ފައިސާ ނުދައްކާ ބިލުތަކަށް ޖޫރިމަނާ އަރާ އުސޫލަށް ވެސް ވަނީ ބަދަލު ގެނެސްފަ އެވެ.\n"ކުރިން އިންޓްރެސްޓް ނަގަމުން މި ދިޔައީ ކޮމްޕައުންޑް އިންޓްރެސްޓްގެ އުސޫލުން. ކޮމްޕައުންޑް އިންޓްރެސްޓަކީ އިންޓްރެސްޓްގެ މައްޗަށް އިންޓްރެސްޓް އަރަމުން ގޮސް، ވަރަށް ބޮޑު އަދަދެއް ކަސްޓަމަރުން އެބަ ދައްކަން ޖެހޭ ޖޫރިމަނާއާއެކު. އެއީ އެންމެ ރަނގަޅު ގޮތް ނޫން ކަމަށް ބަލާފައި ސިމްޕަލް އިންޓްރެސްޓަށް މި ބަދަލު ކުރަނީ. ދެން ފައިސާ ނުދައްކާ ބިލުތަކަށް އިންޓްރެސްޓް ނަގަމުން އަންނާނީ ބިލުގެ އަދަދުގައި އޮންނަ ބެލެންސަށް އެކަނި." އާޒިމް ވިދާޅުވި އެވެ.\nއާޒިމް ވިދާޅުވީ ނުދައްކާ ހުރި ފެން ބިލުތަކުން އެ ކުންފުންޏަށް ނުލިބި ހުރި ފައިސާގެ ޖުމްލަ އަދަދު 131 މިލިއަން ރުފިޔާއަށް އަރާ ކަމަށެވެ. އޭގެ ތެރޭގައި މީގެ ދެތިން އަހަރު ކުރިއާއި 5-7 އަހަރު ކުރީގެ ބިލުތައް ވެސް އެބަހުރި ކަމަށާއި، މިހާ ގިނަ އަދަދެއްގެ ފައިސާ ނުލިބި ހުރުމުން ކުންފުނި ހިންގުމުގައި ވެސް ދަތިތަކެއް އެބަހުރި ކަމަށެވެ.\nތެދު ވާހަކައެކެވެ. ރައްޔިތުންގެ ކުންފުނި ހިންގުމަށްޓަކައި ރައްޔިތުންގެ އެހީތެރިކަން ބޭނުންވާނެއެވެ. އެކަމަކު ރައްޔިތުން ކިތަންމެ އެ އެހީތެރިކަން ދޭން ބޭނުންވިއަސް ދިރިއުޅުމުގެ ހަރަދުތައް ކުރަމުން މިފަދަ ބޮޑެތޮ އަދަދުތަކުގެ ބިލުތައް އެއް ފަހަރާ ދައްކާނީ ކިހިނެއް ހެއްޔެވެ. ކޮންމެއަކަސް އެފަދަ ފަރާތްތަކަށް މިއީ އުފާވެރި ހަބަރަކަށް ވާނެއެވެ.\n"އަހަރެން ވަރަށް އުފާވި އެމްޑަބްލިއުއެސްސީން މިގޮތަށް ނިންމީމަ. އަހަރެންނަށްވެސް ހަބަރުތަކުން މިކަން މިގޮތަށް ނިންމިކަން އެނގުނު. އަހަރެންވެސް ބޭނުން އަހަރެމެން ރައްޔިތުންގެ ކުންފުނި އިތުރު ހަރުފަތަކަށް ދާން. ފަސޭހަ ގޮތް ގޮތަށް ކަންކަންވާން ދުނިޔޭގެ އެވޯޑުތައް ލިބި ކުރި އަރައިގެން ދާން. އެކަމަކު އަހަރެމެން ކިހިނެއް ތިން ހަތަރު މަހުގެ ބިލު އެއްފަހަރާ ދައްކާނީ. މިއުޅެނީ މި މަހުގެ ފެން ބިލު އައީމަވެސް ބޯ ކަހާ ވަރުން. ކިހިނެއްތޯ އެ ދައްކާނީ. އެކަމަކު އިރާދަކުރެއްވިއްޔާ މި ލިބުނީ އާ މަގެއް މިކަން ކުރަން،" ކުރިންވެސް ވާހަކަ ދެއްކި މީހާ ބުންޏެވެ.\nކޮންމެއަކަސް މިއަދު ރައްޔިތުން ތިބި ނިކަމެތި ހާލަތު އެނގި ހުރެމެ، ރައްޔިތުންގެ އިހުސާސްތައް އެނގިހުރެމެ އެމްޑަބްލިއުއެސްސީގެ މެނޭޖުމަންޓުން މި ނިންމި ނިންމުމަށް ހުރިހާ ރައްޔިތުންވެސް ހާއްސަކޮށް މާލޭގައި ކުއްޔަށް އުޅޭ ރައްޔިތުންގެ ހިތަށް ތަސައްލީއެއް ލިބިގެންދާނެއެވެ.


MDP ge chairperson kamun Hassan Latheef vaki kurumah edhijje | ThePress\nއެމްޑީޕީގެ ޗެއާޕާސަންކަމުން ހަސަން ލަތީފް ވަކިކުރުމަށް އެދިއްޖެ\nހެންވޭރު ހުޅަނގުދާއިރާގެ މެންބަރު ހަސަން ލަތީފް / ފޮޓޯ: މަޖިލިސް\nއެމްޑީޕީގެ ޗެއާޕާސަން ކަމުގެ މަގާމުން، ހަސަން ލަތީފް ވަކިކުރުމަށް އެ ޕާޓީގެ ފިޔަވަޅު އަޅާ ކޮމިޓީގެ ނައިބު މުގައްރިރު ޝުއައިބު އަލީ، ރައީސް އިބްރާހިމް މުހައްމަދު ސޯލިހްގެ ކިބައިން އެދިވަޑައިގެންފިއެވެ.\nޝުއައިބު މިއަދު ރައީސް ސޯލިހަށް ފޮނުއްވި ސިޓީއެއްގައި ވިދާޅުވީ، އެމްޑީޕީގެ ފަރާތުން ކަނޑައެޅި ރިޔާސީ ކެންޑިޓޭޑް އިބްރާހީމް މުހައްމަދު ސޯލިހު ރައީސުލްޖުމްހޫރިއްޔާ ކަމުގެ މަގާމުގައި ހުންނަވަނިކޮށް (ޕާޓީގެ އަސާސީ ގަވާއިދުގެ 75 ވަނަ މާއްދާ) އަށް އަމަލު ނުކޮށް އެމާއްދާ ބަލައިނުގަނެ އެމްޑީޕީއަށް ނިސްބަތްވާ ރައީސް ސޯލިހާ ދެކޮޅަށް ހަސަން ލަތީފް ހިމޭން ބަޣާވާތް ކުރައްވަމުން ގެންދަވާ ކަމަށެވެ.\nއެމްޑީޕީގެ އަސާސީ ގަވައިދުގެ 75 ވަނަ މާއްދާގައިވާ ގޮތުން ޕާޓީގެ އެންމެ އިސްފަރާތަކީ އެއިރެއްގައި ހުރި ރައީސްއަކީ ޕާޓީއަށް ނިސްބަތްވާ މީހެއްނަމަ، ޕާޓީގެ އެންމެ އިސް ފަރާތަކީ އެއީއެވެ. ނަމަވެސް، އެމްޑީޕީގެ އެންމެ އިސްފަރާތަކީ ޕާޓީގެ ރައީސް، ރައީސް މުހައްމަދު ނަޝީދު ކަމަށް ހަސަން ލަތީފު، ޝުއައިބަށް ފޮނުއްވި ސިޓީއެއްގައި ވަނީ ވިދާޅުވެފައެވެ. އެހެންކަމުން އެކަމާ ގުޅޭގޮތުން ގިނަ ބަޔަކު ވަނީ ސުވާލު އުފައްދާފައެވެ.\nޝުއައިބު ވިދާޅުވީ، ހަސަން ލަތީފަކީ، ޕާޓީގެ ޗެއާޕާސަން އަދި ރައްޔިތުންގެ މަޖިލީހުގެ މެންބަރުކަން ކުރައްވާ ޒިންމާދާރު މަގާމެއްގައި ހުންނެވި ފަރާތެއް ކަމަށްވެފައި، ޕާޓީގެ އެންމެ އިސް ފަރާތަކީ ރައީސް ސޯލިހް ކަން ގަބޫލުނުކުރައްވާ ހިނދު މިކަމަކީ ޕާޓީގެ ތެރެއިން ރޭވިގެން ހިންގާ ހިމޭން ބަޣާވާތެއްކަމުގައި ދެކޭ ކަމަށެވެ.\nއެހެންކަމުން ސަރުކާރާ ރައީސް ސޯލިހާމެދު ދޮގު ވާހަކަތަށް ފަތުރަމުންދާ ވަގުތެއްގައި ޕާޓީގެ އިސްލީޑަރު ނަފީކޮށް ދޮގުން އެހެން މާއްދާއަކަށް ރިޔާއަތްކޮށް ޕާޓީގެ އިސްލީޑަރުގެ ނަފްސު އޮޅުވާލެއްވުމުން ހަސަން ލަތީފް މިހާރުން މިހާރަށް މަގާމުން ދުރުކޮށްދެއްވުމަށް ޝުއައިބު ވަނީ އެދިވަޑައިގެންފައެވެ.\nއެމްޑީޕީ ތެރޭގައި މައްސަލަ ބޮޑުވެފައި ވަނީ އެމްޑީޕީގެ ސްލޮޓްގައި އިކޮނޮމިކް މިނިސްޓަރުގެ މަގާމު ފުރުއްވަމުން ގެންދަވާ ފައްޔާޒް އިސްމާއިލް މަގާމުން ދުރު ކުރެއްވުމަށް ރައީސް ނަޝީދު އުޅުއްވަމުން ގެންދަވާތީއެވެ. ފައްޔާޒް މަގާމުން ދުރުކުރެއްވުމަށް ނަޝީދު ވަނީ ހަސަން ލަތީފަށް ސިޓީއެއް ފޮނުއްވާފައެވެ. ޖެހިގެން އައި ދުވަހު، ރައީސް ނަޝީދު އެފަދައިން ހަސަން ލަތީފަށް ސިޓީއެއް ފޮނުއްވީ އަމިއްލަ މަސްލަހަތު އިސްކޮށް، ޕާޓީގެ ވަސީލަތްތައް ނުހައްގުން ބޭނުން ކުރުމަށް ކަމަށް ވިދާޅުވެ ޝުއައިބު ވަނީ ހަސަން ލަތީފަށް ސިޓީއެއް ފޮނުއްވާފައެވެ.\nނަމަވެސް ޖަވާބުގައި ހަސަން ލަތީފް ވަނީ ރައީސް ނަޝީދު ދިފާއުކޮށް، އެއީ އެ ޕާޓީގެ އެންމެ އިސް ލީޑަރު ކަމަށް ވިދާޅުވެ ޝުއައިބަށް ސިޓީއެއް ފޮނުއްވާފައެވެ. އެއާއެކު، އެމްޑީޕީގެ އެންމ އިސްފަރާތަކީ ކޮބާ ކަމާމެދު ސުވާލު އުފެދުނެވެ. ދެން ޝުއައިބު ވަނީ ޕާޓީގެ ޗެއާޕާސަންކަމުން ހަސަން ލަތީފް ވަކި ކުރުމަށް އެދި ރައީސް ސޯލިހަށް ސިޓީއެއް ފޮނުއްވާފައެވެ.\nހަބަރު އިބްރާހިމް މުހައްމަދު ސޯލިހް އެމްޑީޕީ މުހައްމަދު ނަޝީދު ސިޔާސީ


Thinadhoo aduehunthakugai bayaan dhinumah nan note kuran ithuru vaguthu dheefi\nތިނަދޫ އަޑުއެހުންތަކުގައި ބަޔާން ދިނުމަށް ނަން ނޯޓް ކުރަން އިތުރު ވަގުތު ދީފި\nދިވެހި ސިފައިން 1962 ވަނަ އަހަރު ތިނަދޫ އަށް އަރާ އެރަށުން މީހުން ބޭލުމަށް މަސައްކަތް ކުރާއިރު ރައްޔިތުން ވަކި ސަރަހައްދަކަށް އެއްވެފައި\nކުރީގެ ރައީސް އިބްރާހީމް ނާސިރުގެ ވެރިކަމުގައި ގދ. ތިނަދޫން މީހުން ބޭލި މައްސަލައިގައި އާންމުކޮށް ހުޅުވާލައިގެންނާއި އަދި ހުޅުވާނުލާ ބާއްވާ އަޑުއެހުންތަކުގައިވެސް ބަޔާން ދިނުމަށް ބޭނުންވާ މީހުން ނަން ނޯޓު ކުރުމަށް އިންތިގާލީ އިންސާފުގެ އޮމްބަޑްސްޕާސަންގެ އޮފީހުން އިތުރު ފުރުސަތެއް ދީފި އެވެ.\nތިނަދޫން މީހުން ބޭލި މައްސަލައިގައި އިންތިގާލީ އިންސާފުގެ އޮފީހުން ބާއްވަން ނިންމާފައިވާ އަޑުއެހުންތަކުގައި ބައިވެރިވުމަށް ނަން ނޯޓު ކުރުމުގެ ފުރުސަތު ކުރިން ހުޅުވާލީ މިއަދުގެ ނިޔަލަށެވެ. ނަމަވެސް އެ ފުރުސަތު މިމަހުގެ 24 ވަނަ ދުވަހުގެ މެންދުރުފަހު 2:00ގެ ނިޔަލަށް މިހާރު ވަނީ ހުޅުވާލާފަ އެވެ.\nއަޑުއެހުންތަކުގައި ބައިވެރިވެ، ބަޔާން ދިނުމަށް ނަން ނޯޓް ކުރުމަށްޓަކައި އިންތިގާލީ އިންސާފުގެ އޮފީހުގެ ނަންބަރު 7223473 ނަންބަރަށް ގުޅައިގެންނާއި އެ އޮފީހަށް އީމެއިލް ކޮށްގެން ވެސް ނަން ނޯޓު ކުރެވޭނެ އެވެ. ނަން ނޯޓު ކުރާއިރު ދޭން ޖެހޭ މައުލޫމާތުތަކެއް އެ އޮފީހުން ވަނީ ހާމަކޮށްފަ އެވެ.\nގދ. ތިނަދޫ އޮމްބަޑްސްޕާސަންގެ އޮފީސް


Sarukaaru baavanvee dhayney singaa ehge gothugai hehyeve?\nސަރުކާރު ބާއްވަންވީ ދަތްނެތް ސިންގާއެއްގެ ގޮތުގައި ހެއްޔެވެ؟\nރައީސް ނަޝީދުގެ ސަރުކާރު ހުއްޓުމަކަށް އައީ މަޖިލިސްގެ މެޖޯރިޓީ ނެތުމުން\nކ. މާލެ 1 އޭޕުރިލް 2019 | ހޯމަ 16:49 6,694\nރައީސް ސާލިހް މީޑިއާއަކަށް އިންޓަރވިއުއެއް ދެއްވަނީ - މުހައްމަދު ޝަރުހާން\nރާއްޖޭގެ ތާރީހުގައި ވެރިކަން ކުރި ރަސްރަސްކަލުންނާ ރައީސުންގެ ވެރިކަން މިގައުމުގެ ދަރިން ދެކެފިއެވެ. ބާރާ ނުފޫޒު ބޭނުންވުމުން ވެރިންގެ މެދުގައި ކަންކަން ހިނގާ ގޮތާ، ވެރިންގެ މެދުގައި އޮންނަ ކޯޅުމާ، މަޖިލީހުގެ މެޖޯރިޓީ ބޭނުންވުމުން ކަން ހިނގާދާ މަންޒަރު އޮތީ ފެނިފައެވެ. ވެރިކަމާ ހިފާ ހިފުމުގައި އާއިލީ ކޯޅުމާ، ވިޔަފާރިވެރިންގެ ނުފޫޒު ކަންކަމުގެ ތެރެއަށް ފެތުރިގެންދާ މިންވަރު ފެނުނީ އިއްޔެއަކު މިއަދަކު ނޫނެވެ.\nރައީސް މައުމޫނުގެ ވެރިކަން 2008 ވަނަ އަހަރު ނިމުމަކަށް ގެނައުމަށް ގ. ކެނެރީގޭ މުހައްމަދު ނަޝީދު ދިވެހިން އިހްތިޔާރު ކުރި އިރު ނަޝީދު ވެރިކަމަށް ގެނައުމަށްޓަކައި "ވަތަން އެދޭ ގޮތަށް" ތަފާތު ފިކުރުގެ ޕާޓީތައް ގުޅިގެން ކުރެވުނު މަސައްކަތަކީ ބުރަ އަދި ބޮޑު މަސައްކަތެކެވެ. އެވެސް ގައުމަށް ހެޔޮ ބަދަލެއް ގެނައުމަށް މުޅި ގައުމު އެކީއެކުގައި ތެދުވި ތެދުވުމެކެވެ.\nއެހެން ނަމަވެސް ހެޔޮވެރިކަމެއް ކުރެއްވުމަށް މަސައްކަތް ކުރެއްވި ރައީސް މުހައްމަދު ނަޝީދުގެ ސަރުކާރު ހުއްޓުމަކަށް އައީ 2009 ވަނަ އަހަރު ބޭއްވުނު ރައްޔިތުންގެ މަޖިލީހުގެ އިންތިހާބުގެ މެޖޯރިޓީ ސަރުކާރަށް ނުލިބުމުންނެވެ. އިދިކޮޅުފަރާތްތަކަށް މަޖިލީހުގެ މެޖޯރިޓީ އެފަހަރު ލިބިގެން ގޮސް މުޅިސަރުކާރު ހިންގުމުގެ ބާރު މަޖިލީހަށް ޖަމާކުރެވިގެން ދިޔައެވެ.\nއެންމެ ފަހުން ސަރުކާރެއްގެ ވަރަ ކޮށާލުމުން ރައީސް މުހައްމަދު ނަޝީދުގެ ވެރިކަން ނިމިގެން ދިޔަ ގޮތް ދިވެހިން ހަނދާނުން ފިލައިގެނެއް ނުދާނެއެވެ. އެ ދުވަހު ހިނގާދިޔަ ކަންކަމާ ގުޅި ލާމެހިގެން ނަޝީދުގެ ސަރުކާރުގެ ނިމުން އައުން ވެގެންދިޔައީ އިސްލާހަށް ލޯބި ކުރި އެތައް ދަރިންނެއްގެ ހިތަށް ހަންޖަރެއް ހެރުން ފަދަ ކަމަކަށެވެ.\nނަޝީދުގެ ވެރިކަމަށް ފަހު ގައުމުގެ ބާރުތަކާ ހަވާލުވި ފަރާތްތަކުން ދިވެހިގައުމާ، ދިވެހިންނާ މެދު ވެސް ކަންތައް ކުރީ ހިތުހުރި ގޮތަކަށެވެ. އެމީހުންގެ ބާރާ ، އެމީހުންނަށް ލިބުނު އުފަލާ އަރާމަކީ ދުވަހަކުވެސް ގެއްލި ހިނގައިދާނެ އެއްޗެއް ކަމަށް އެމީހުން ތިބީ އެދުވަހު ގަބޫލު ކުރާ ގޮތަކަށް ނޫނެވެ. ގައުމެއްގެ މާލިއްޔާ ކަހާލައިގެން ތިބި މީހުންނަށް އަލުން ބާރުތަކެއް ދިނުމަށް ވަކާލާތު ކުރާނީ މޮޔައިންނެވެ. އަނިޔާ ވެރިންގެ ބާރު ކަރުދާސް ކޮޅަކުން ލުހެލުމުން އަލުން އެމީހުންނަށް ބާރު ދިނުމަށް އަރުވާ ޖަހައިގެން ނިކުންނާނީ އަނިޔާވެރިކަމަށް ހިތްވަރު ދޭ މީހުންނެވެ.\nނަޝީދުގެ ވެރިކަން ނިމުނުތާ ހަތް އަހަރު ފަހުން ވެރިކަމުގައި މިހާރު އެހުންނެވީ އަނެއްކާވެސް އެމްޑީޕީގެ ބޭފުޅެކެވެ. ޖަލުގައި ކުޑަގޮޅީގައި ވަގުތުތައް ހޭދަކުރެއްވި އެތައް ސިޔާސީ ލީޑަރުންނެއް މިނިވަން ކުރެވުނީ ރައީސް ޔާމީނުގެ ވެރިކަމަށް ފަހުގައެވެ. މަޖިލީހުގެ މެޖޯރިޓީ އޮތުމުން ގާނޫނުތައް ބަދަލު ކޮށްގެން ކޮށްފައިވާ ކަންކަން ބެލޭނީ އަލުން ރައްޔިތުންގެ މަޖިލީހަށް އެމީހުންގެ މުށުތެރޭގައި ނެތް ބަޔަކު ހޮވުމުންނެވެ.\nވެރިކަމުގައި އެމްޑީޕީ އޮތުމަކުން ނުފެދޭނެއެވެ. އަދި ވެރިކަން ކުރައްވަން ޞާލިހް ކިޔާ ބޭފުޅަކު ހުންނެވުމަކުން ވެސް ނުފުދޭނެއެވެ. މިގައުމުގައި ކުރިން ފެނުނު މަންޒަރަށް ބަލާއިރު ސަރުކާރު ހިންގާ ބަޔަކަށް މަޖިލީހުގެ މެޖޯރިޓީ ނެތް ނަމަ ސަރުކާރު ވެގެންދާނީ ދަތްނެތް ސިންގާ އަކަށެވެ.


L.Maavah bandharu mashroouge 73 percent nimijje | Jazeera\tލ.މާވަށް ބަނދަރު މަޝްރޫއުގެ 72 ޕަސެންޓު ނިމިއްޖެ - Jazeera\nލ.މާވަށް ބަނދަރު މަޝްރޫއުގެ 72 ޕަސެންޓު ނިމިއްޖެ\nމުޙައްމަދު އަފްޒަލް November 5, 2020 303 views0\nލ.މާވަށް ބަނދަރު ތަރައްގީކުރުމުގެ މަޝްރޫއުގެ މަސައްކަތުގެ 72 ޕަސެންޓު ނިމިފައިވާކަމަށް އެ މަސައްކަތް ކުރަމުން އަންނަ މޯލްޑިވްސް ޓްރާންސްޕޯޓް އެންޑް ކޮންސްޓްރަކްޝަން ކޮމްޕެނީ (އެމްޓީސީސީ)އިން ބުނެފިއެވެ.\nއެމްޓީސީސީއިން ބުނެފައިވާ ގޮތުގައި މިހާރު ކުރިއަށްދަނީ ބޭރުތޮށި ރޭނުމުގެ މަސައްކަތެވެ. މި މަސައްކަތުގެވެން 57 ޕަސެންޓު މިހާރުވަނީ ނިމިފައެވެ.\nމި މަޝްރޫޢުގެ ދަށުން 26،885 ކިއުބިކް މީޓަރުގެ ސަރަޙައްދެއްގެ ބަނދަރު ފުންކުރުމާއި، 284 މީޓަރުގެ ސަރަޙައްދެއްގައި ބޭރުތޮށި ލުމާއި، 40 މީޓަރުގެ ސަރަޙައްދެއްގައި ރިވެޓްމަންޓް ޖެހުމާއި، 110 މީޓަރުގެ ސަރަޙައްދެއްގައި އެއްގަމު ތޮށި ލުމާއި، 550 އަކަ މީޓަރުގެ ސަރަޙައްދެއްގައި ޕޭވްމަންޓް ހެދުން ހިމެނެއެވެ.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެމްޓީސީސީއާ ހަވާލުކޮށްގެން ކުރިއަށްގެންދާ މި މަޝްރޫޢުއަކީ 27.3 މިލިއަން ރުފިޔާގެ މަޝްރޫޢެކެވެ. މި މަޝްރޫޢު މޮބިލައިޒްކޮށްފައިވަނީ 07 އޭޕްރީލް 2020 ގައެވެ.


ރެއާލް މެޑްރިޑުގެ ޕްރެޝަރަށް ކެތެއްނުވި: ސެޓިއެން ރެއާލް މެޑްރިޑުގެ ޕްރެޝަރަށް ކެތެއްނުވި: ސެޓިއެން\nޚަބަރު ސިޔާސީ ވިޔަފާރި ސިއްހަތު ތަޢުލީމު ދުނިޔެ ކުޅިވަރު ދީން މުނިފޫހިފިލުވުން ފޮޓޯ ވީޑިއޯ\nރެއާލް މެޑްރިޑުގެ ޕްރެޝަރަށް ކެތެއްނުވި: ސެޓިއެން\nބާސެލޯނާގެ ކޯޗު ކީކޭ ސެޓިއެން | ފޮޓޯ:ރޮއިޓާސް\nސްޕެނިޝް ލީގުގައި ރޭ ވާދަވަރި ރެއާލްމެޑްރިޑް އަތުން 2-0 އިން ބަލިވެ އެއްވަނަ މަގާމު ގެއްލިދިޔައީ ރެއާލް މެޑްރިޑްގެ ޕްރެޝަރަށް ކެތްނުވެގެން ކަމަށް ބާސެލޯނާގެ ކޯޗު ކީކޭ ސެޓިއެން ބުނެފި އެވެ.\nއޭނާ ބުނީ މެޗުގެ ފުރަތަމަ ހާފުގައި ބާސެލޯނާއިން ވަރަށް ރަނގަޅަށް ކުޅުނު ކަމަށާއި ނަމަވެސް ދެވަނަ ހާފުގައި ރެއާލް މެޑްރިޑްގެ ޕްރެޝަރަށް އޭނާގެ ޓީމަށް ކެތްނުވީ ކަމަށެވެ.\n"އަހަރުމެން ވަރަށް މަސައްކަތްކުރިން މެޗުގެ ކޮންޓްރޯލް ހޯދަން. ބޯލަ ޕާސްކޮށްގެން ޕްރެޝަރު ފިލުވާލަން ވަރަށް މަސައްކަތް ކުރެވުނު. އެކަމަކު ރެއާލް ކަހަލަ މޮޅު ކުޅުންތެރިން ތިބި ޓީމަކާ ދެކޮޅަށް އެކަން ކުރުމަކީ ފަސޭހަކަމެއްނޫން. އެތަން ފެނިގެންދިޔައީ މެޗުގައި،" ސެޓިއެން ބުންޏެވެ.\nއޭނާ ބުނީ މެޗުގައި ކެޕްޓަން ލަޔޮނަލް މެސީ އަށް މާރަނގަޅަށް ނުކުޅެވުމަކީ ބަލިވުމުގެ ސަބަބެއްނޫން ކަމަށާއި އެހެން ކުޅުންތެރިން ވެސް ދަނޑުމަތީގައި ތިބި ކަމަށެވެ.\n"އެކަމަކު އޭނާ އަކީ ވަރަށް މުހިންމު ކުޅުންތެރިއެއް. އޭނާގެ ޕާފޯމަންސް ރަނގަޅުވެއްޖެނަމަ އެއީ ޓީމަށް ލިބޭ ކުރިއެރުމެއް. އެކަމަކު ބަލިވީ އޭނާ އަށް ގޯލު ނުޖެހިގެނެއްނޫން،" ސެޓިއެން ބުންޏެވެ.\nޑިފެންޑަރު ޖެރާޑް ޕީކޭ މެޗަށް ފަހު ބުނީ ރެއާލް މެޑްރިޑުން ފުރަތަމަ ހާފުގައި ދެއްކި ކުޅުމަކީ އެޓީމުގެ އަމިއްލަ ދަނޑުގައި ބާސެލޯނާއާ ދެކޮޅަށް ދެއްކި އެންމެ ގޯސް ކުޅުން ކަމަށެވެ. ނަމަވެސް ދެ ވަނަ ހާފުގައި ރެއާލް މޮޅަށް ކުޅުނު ކަމަށެވެ.\nރެއާލްގެ ކޯޗު ޒައިނުއްދީން ޒިދާން މެޗަށް ފަހު ތައުރީފް އޮއްސާނީ މެޗުގެ ފުރަތަމަ ގޯލު ޖަހައި މޮޅު ކުޅުމެއް ދެއްކި ފޯވަޑް ބްރެޒިލްގެ ވިނިސިއަސް ޖޫނިއާއަށެވެ. ޒިދާން ބުނީ އޭނާ އަކީ ކުރިމަގުގެ ތަރިއަކަށްވާނެ ކުޅުންތެރިއެއް ކަމަށެވެ. އަދި ކްލެސިކޯ ފަދަ އުނދަގޫ މެޗެއްގައި އޭނާ ހީވެސް ނުކުރާހާ މޮޅަށް ވިނިސިއަސް ކުޅެފައިވާ ކަމަށެވެ. މި މެޗުން ބަލިވުމުން ބާސެލޯނާ އަށް 55 ޕޮއިންޓާއެކު ލިބިފައިވަނީ ދެ ވަނަ އެވެ. ރެއާލް އެއްވަނާގައިވަނީ އެއް ޕޮއިންޓަށް އިތުރަށް ލިބިގެންނެވެ.\nކޯވިޑް-19 : ރާއްޖޭގައި ބަލިން ރަނގަޅުވި މީހުންގެ ޢަދަދު 406 އަކަށް އަރައިފި\nއެސްޓީއޯ ސުޕަރމާޓް އާއްމުންނަށް ހުޅުވާލައިފި\nކޯވިޑް-19 : ނަފްސާނީ ސީރިއަސް މައްސަލަތަކެއް އަންނަނީ ކުރިމަތިވަމުން: ޑރ. އާފިޔާ\nކެންސަރު ބަލީގައި ނިޔާވި މީހާ ނިޔާވީ ފަރުވާގެ ކަންކަން ކުރިއަށް ދަނިކޮށް - އައިޖީއެމްއެޗް\nދިވެހި އުފެއްދުންތައް ބާޒާރަށް ނެރޭ ފަރާތްތަކަށް ޙާއްސަ ޕްރޮގްރާމެއް ކުރިއަށް ގެންދަނީ\n© 2020 PSM News. Public Service Media. All rights reserved.


February mahu enme bodu service charge eh dhinee Cheval Blanc Randheli in! - AO News\nފެބުރުވަރީ މަހު އެންމެ ބޮޑު ސަރވިސް ޗާޖެއް ދިނީ ރަންދެލި ރިސޯޓުން!\nޝެވަލް ބްލާންކް ރަންދެލި ރިސޯޓުގެ މަންޒަރެއް - ފޮޓޯ: ޝެވަލް ބްލާންކް\nރާއްޖޭގައި ހިންގާ ރިސޯޓުތަކުގެ ތެރެއިން މިދިޔަ ފެބުރުވަރީ މަހު އެންމެ ބޮޑު ސަރވިސް ޗާޖެއް ދީފައިވަނީ ޝެވަލް ބްލާންކް ރަންދެލި ރިސޯޓުންނެވެ.\n“މޯލްޑިވްސް ސަރވިސް ޗާޖު” ވެބްސައިޓުން ކޮންމެ މަހަކުވެސް އާންމުކުރާ ތަފާސްހިސާބުތަކުގެ ތެރެއިން އާންމުކުރި ފެބުރުވަރީ މަހުގެ ހިސާބުތައް ދައްކާގޮތުން ޝެވަލް ބްލާންކް ރަންދެލި ރިސޯޓުގެ މުވައްޒަފުންނަށް މިދިޔަ މަހު ސަރވިސް ޗާޖުގެ ގޮތުގައި 1،558.26 އެމެރިކާ ޑޮލަރު ލިބިފައިވެއެވެ. އެއީ 24،028.37 ރުފިޔާ އެވެ.\nދެވަނަ އެންމެ ބޮޑު ސަރވިސް ޗާޖެއް ދީފައި ވަނީ ޖަނަވަރީ މަހު ލިސްޓުގެ އެއްވަނައިގައި އޮތް ވެލާ ޕްރައިވެޓް އައިލެންޑުންނެވެ. އެގޮތުން ފެބުރުވަރީ މަހު ވެލާ ޕްރައިވެޓް އައިލެންޑުން ވަނީ ސަރވިސް ޗާޖުގެ ގޮތުގައި މުވައްޒަފުންނަށް 1،402.58 ޑޮލަރު ނުވަތަ 21،627.78 ރުފިޔާ ބަހާފައެވެ.\nލިސްޓުގެ ތިންވަނައިގައި މިފަހަރު އޮތީ ޖަނަވަރީ މަހުވެސް ތިންވަނައިގައި އޮތް ވަން އެންޑް އޮންލީ ރީތި ރަށެވެ. މިދިޔަ މަހު އެ ރިސޯޓުން ސަރވިސް ޗާޖުގެ ގޮތުގައި ބެހީ 1،322 ޑޮލަރު ނުވަތަ 20،385.24 ރުފިޔާ އެވެ. އަދި ހަތަރު ވަނައިގައި އޮތް އަންނަތާރަ ކިހަވަށް ވިލާސް އިން ފެބުރުވަރީ މަހު ސަރވިސް ޗާޖުގެ ގޮތުގައި 1،300 ޑޮލަރު ނުވަތަ 20،046 ރުފިޔާ ބެހިއިރު، ފަސްވަނައިގައި އޮތް ޖުމެއިރާ ވިއްޓަވެލިން މިދިޔަ މަހު ސަރވިސް ޗާޖުގެ ގޮތުގައި މުވައްޒަފުންނަށް ދިނީ 1،276.97 ޑޮލަރު ނުވަތަ 19،690.88 ރުފިޔާ އެވެ.\nއަދި ލިސްޓުގެ ހަވަނައިގައި އޮތީ ފޯ ސީޒަންސް ރިސޯޓެވެ. އެ ރިސޯޓުން މިދިޔަ މަހު ސަރވިސް ޗާޖުގެ ގޮތުގައި ދީފައި ވަނީ 1،089.58 ޑޮލަރު ނުވަތަ 16،801.32 ރުފިޔާ އެވެ. ހަތްވަނައިގައި އޮތް ސެއިންޓް ރެގިސް ވޮއްމުލި ރިސޯޓުން މިދިޔަ މަހު 1،077.50 ޑޮލަރު ނުވަތަ 16،615.05 ރުފިޔާ ސަރވިސް ޗާޖުގެ ގޮތުގައި ބެހިއިރު، އަށްވަނައިގައި އޮތް ވޯލްޑޯފް އެސްޓޯރިއާ މޯލްޑިވްސް އިތާފުށިން ދިނީ 1،015 ޑޮލަރު ނުވަތަ 15،651.30 ރުފިޔާ އެވެ.\nމީގެ އިތުރުން ލިސްޓްގެ ނުވަ ވަނައިގައި މިފަހަރު އޮތީ 1،003 ޑޮލަރު ނުވަތަ 15،466.26 ރުފިޔާ ދިން ކޮންސްޓަންސް ހަލަވެލި ރިސޯޓު ކަމަށްވާއިރު، 10 ވަނައިގައި އޮތީ ސަރވިސް ޗާޖުގެ ގޮތުގައި މުވައްޒަފުންނަށް 976.26 ޑޮލަރު ނުވަތަ 15،053.93 ޑޮލަރު ބެހި ބަރޮސް މޯލްޑިވްސް އެވެ.\nރާއްޖޭގައި މިހާރު 150 އަށްވުރެ ގިނަ ރިސޯޓު ހިންގަމުން އަންނައިރު، މިދިޔަ މަހުވެސް ސަރވިސް ޗާޖުގެ މަޢުލޫމާތު ހާމަކޮށްފައި ވަނީ އެންމެ 62 ރިސޯޓުންނެވެ.\nރިސޯޓުތަކުން މުވައްޒަފުންނަށް އެކަށީގެންވާ ރަނގަޅު ސަރވިސް ޗާޖެއް ނުދޭ މައްސަލަ މިފަހަކަށް އައިސް ވަރަށް ބޮޑަށް ވަނީ ހޫނުވެފައިވާއިރު، މި މަހުގެ 15 ވަނަ ދުވަހުގެ ކުރިން މިނިމަމް ވޭޖެއް ކަނޑައެޅެން ބޭނުންވާ ކަމަށް އިކޮނޮމިކް މިނިސްޓަރު ފައްޔާޒު ވަނީ ވިދާޅުވެފަ އެވެ.\nނަމަވެސް މިނިމަމް ވޭޖް ކަނޑައެޅުމާ ގުޅޭގޮތުން، ރައްޔިތުންގެ ހިޔާލު ހޯދުމަށް ރައްޔިތުން މަޖިލީހުން ރޭ ބޭއްވި ބައްދަލުވުމުގައި ވާހަކަދައްކަވަމުން މިނިމަމް ވޭޖް ބޯޑުގެ ރައީސާ، މަރިޔަމް ޚާލިދާ ވިދާޅުވީ ކޮވިޑް-19 އާއި ގުޅިގެން ރާއްޖޭގެ އިޤްތިޞާދަށް އަސަރު ކުރާނެތީ، މިއީ މިނިމަމް ވޭޖު ކަނޑައެޅުމަށް އެންމެ ރަނގަޅު ވަގުތު ނޫން ކަމަށެވެ.\nއެހެންނަމަވެސް މިނިމަން ވޭޖް ކަނޑައެޅުމަށް އިކޮނޮމިކް މިނިސްޓްރީން ދިރާސާކޮށް އެކުލަވާލާފައިވާ ރިޕޯޓު ރައްޔިތުންގެ މަޖިލީހުގެ އިޤްތިޞާދީ ކޮމިޓީން މިހާރު ދިރާސާކުރަމުންދާއިރު، މި މަހުގެ 15ގެ ކުރިން އެކަމާއި ގުޅިގެން ކޮމިޓީން ގޮތެއް ނިންމާނެއެވެ.\nކޮވިޑް-19: ރާއްޖެ އައި އިތުރު ފަތުރުވެރިއަކު ޕޮޒިޓިވްވެއްޖެ\nފަތުރުވެރިކަމަށް ރާއްޖެ ހުޅުވާލުމާ ގުޅޭގޮތުން މަޝްވަރާކުރައްވައިފި\nފަތުރުވެރިކަމަށް ރާއްޖެ އަލުން ހުޅުވާލުމާއި ގުޅޭގޮތުން މަޝްވަރާކޮށްފި\nސޭފް ޓޫރިޒަމް ގައިޑްލައިންއާ ގުޅޭގޮތުން މަޖިލީހުގެ ލަފާ ރައީސް ޞާލިޙްއާ ހިއްސާކުރައްވައިފި\nހޯމަ , 28 ސެޕްޓެމްބަރު 2020


Siyaasee roagaa ah Maldivian Idol ge dose!\nސިޔާސީ ރޯގާއަށް މޯލްޑިވިއަން އައިޑޮލްގެ ޑޯޒް!\nމިއީ މުސްތަގުބަލަށް ފައިދާކުރާނެ ޝޯއެއް\nމޯލްޑިވިއަން އައިޑޮލް އިން ގައުމު އެކަތިގަނޑަކަށް\nހުނަރު ދައްކާލުމުގެ ފުރުސަތު އެތައް ބަޔަކަށް\n"މޯލްޑިވިއަން އައިޑޮލް" އާ އެކު ދެ ކުއްޖަކު ސެލްފީއެއް ނަގާލަނީ: މިއީ މިހާރު ރާއްޖޭގެ އެންމެ ބޮޑު ޓްރެންޑް. --ފޮޓޯ: ޕީއެސްއެމް\nފެންނަ މަންޒަރާއި ދެކެވޭ ވާހަކަތަކާއި އިވޭ އަޑުތަކަށް ބަލައިލާއިރު މިއީ ދިވެހިން ވެކްސިނެއް ނުވަތަ ފަރުވާއެއް ވެސް ބޭނުންވާ "ފީވާއެއް" ނޫނެވެ. ބައެއް މީހުން ބުނަނީ އެއްގޮތަކުން މި ގޮތް މިހާރު މާ ރަނގަޅު ވެސް ކަމަކަށެވެ. ސަބަބަކީ އެތައް އަހަރުތަކެއް ވެގެންދިޔަ އިރު ވެސް ރާއްޖޭގެ "ސިޔާސީ ރޯގާ" އަށް ނުހޯދުނު ހައްލު ނުވަތަ ނުދެވުނު އެންޓިޑޯޒް އެންމެފަހުން ޕީއެސްއެމްގެ ޓީވީއެމް ޗެނަލުން އުފައްދައި ކާމިޔާބުކަމާއެކު ޓެސްޓްކޮށްފި ކަމެވެ.\nސިޔާސީ އެ އެންޓި ޑޯޒަކީ މިދިޔަ ހުކުރު ދުވަހު ޕްރިމިއާކުރި ފްރެންޗައިޒް ރިއަލިޓީ އަދި ސިންގިން ކޮމްޕެޓިޝަން "މޯލްޑިވިއަން އައިޑޮލް" އެވެ. ސިޔާސީ ރޯގާއެއްގައި ޖެހި ދަލާއި ކަރުނައިން ފޯވެފައި ތިބި ހުރިހައި ދިވެހިން ނިކަން ވަރުގަދަ މުނިފޫހިފިލުވުމަކުން ފެންވަރުވައިލީ އެވެ. އެންމެން އެކަތިގަނޑަކަށް ހަދައި އެންމެން އެކައްޗެއް ކިޔައި އެންމެން އުފާކުރާނެ ޕްލެޓްފޯމެއް ގާއިމުކޮށްދިނީ އެވެ.\nފުޓްބޯޅަ އިން ގައުމު އެކަތިގަނޑަކަށް ހަދައިދޭ ވާހަކައަށް ޔަގީނަށް ވެސް ނިމުން އަތުވެއްޖެ އެވެ. މިއަދު މި ރާއްޖޭގެ އެންމެ ބޮޑު ޓްރެންޑަކީ މޯލްޑިވިަން އައިޑޮލް ނުވަތަ އޭގެ އެންޓަޓެއިންމަންޓެވެ. ހުރިހާ ވެސް ޝުކުރެއް ޕީއެސްއެމް އާއި އެތަނުގެ ވެރިންނަށެވެ.\nސޯޝަލް މީޑިއާގައި މި ނޫން ވާހަކައެއް ނެތް!\nގައުމުގެ އަހުލާގު ވަރަށް ބޮޑަށް ހަލާކުކޮށް ފަންނުވެރިކަމަށް އަދި ހުނަރުވެރި ފުރުސަތުތަކަށް ފަސް އަޅައި ފޮރުވި ސިޔާސީ ރޯގާއެއްގެ މައްޗަށް މޯލްޑިވިއަން އައިޑޮލް އާއި އޭގެ "ހަބޭހަށް އެންޓަޓެއިނިން" އެލެމެންޓްތައް ކުރި ހޯދާފައިވާ ވާހަކަ ދައްކާއިރު ސޯޝަލް މީޑިއާގެ ވާނުވާ އަށް ބަލައިލުން ވަރަށް ވެސް މުހިންމެވެ. ސޯޝަލް މީޑިއާގައި ރާއްޖޭގެ އިމަކީ އާންމުކޮށް ރެއާއި ދުވާލު ސިޔާސީ ޒުވާބެއް ކުރިއަށް ދާ ތަނެކެވެ.\nވަކިން ހާއްސަކޮށް ޓްވިޓާގައި ދިވެހިން "އަމިއްލަ" ކޮށްފައިވާ ހިސާބުގައި ވިހުރެނީ މުޅިން ވެސް ސިޔާސީ އެކި ކުލަކުލައިގެ ދިދަތަކެވެ. ނަމަވެސް މިދިޔަ ހުކުރު ދުވަހަށް ފަހު އެ ޓްރެންޑް އެއްކޮށް ބަދަލުވެއްޖެ އެވެ. މޯލްޑިވިއަން އައިޑޮލްގެ ނުލާއި ހުދުކުލައިގެ ދިދަ އެ ވަނީ އެ މައިދާނުގައި ނަގައި އެހެން ހުރިހާ ސިޔާސީ ދިދަތަކަކުން ކުލަ ވައްޓާލައިފަ އެވެ.\nވަކިން ހާއްސަކޮށް އައިޑޮލް ޝޯއެއްގެ އެޕިސޯޑްތައް ޓީވީއެމް އިން އަދި އައިސް ޓީވީ އިން ދުރަށް ދައްކާ ދެ ރޭ ކަމުގައިވާ ހުކުރު ދުވަހުގެ ރެއާއި ހޮނިހިރު ދުވަހުގެ ރޭ ޝޯގެ އެއްގަޑިއިރާ ދިމާކޮށް ޓްވިޓާ އަށް ފޭސްބުކްގެ ދިވެހި އިމަށް ވެސް މޯލްޑިވިއަން އައިޑޮލް ނޫން ވާހަކައެއް ބަންޑުން ނުވެ އެވެ. ދެން ބަންޑުން ވަނީ އެއަށް އޮއްސާ ތައުރީފެވެ.\n"އެންމެފަހުން އެންމެން އެކުގައި އެ އެއްޗަކަށް އިންތިޒާރުކުރާ ފެންވަރުގެ އެއްޗެއް މި ވަނީ ގެނެވިފައި. ޕީއެސްއެމް އަށް ވަރަށް ބޮޑަށް ޝުކުރިއްޔާ،" ޓްވިޓާގައި އުފާފާޅުކޮށް މޯލްޑިވިއަން އައިޑޮލް އަށް ތައުރީފު އުކަމުން މީހަކު ބުނެފައިވެ އެވެ.\nއެނަކަކު ބުނެފައި ވަނީ "މޯލްޑިވިއަން އައިޑޮލް އިން ގައުމު އުފާކޮށްދޭ" ކަމަށާއި މިއީ "ފަހުގެ ތާރީޚެއްގައި ދިވެހިންނަށް ލިބުނު އެންމެ ބޮޑު އުފާވެރިކަން ކަމަށެވެ."\n"މޯލްޑިވިއަން އައިޑޮލް އެންމެ ކަމުދާ އެއް ސަބަބަކީ މި ޝޯގެ ސަބަބުން ދިވެހިންނަށް ދަނީ ކަންކަން ދަސްވަމުން. މިސާލަކަށް މީހަކު ކުރާ ކަމަކަށް ފާޑުކީމަ ނުވަތަ ޖޯކު ޖެހީމަ އޭތި ޕާސަނަލްކޮށް ނެގުމުގެ ބަދަލުގައި ޕޮޒިޓިވްކޮށް ނަގަން ދިވެހިންނަށް މި ޝޯ އިން ދަނީ ފިލާވަޅުތަކެއް ނަގައިދެމުން،" މޯލްޑިވިއަން އައިޑޮލް އިން މުޖުތަމައުގެ އަހުލާގަށް އަދި ވިސްނުމަށް އެދެވޭ އަސަރުތަކެއް ކުރާނެ ކަމަށް ބުނެ މީހަކު ޓްވީޓްކޮށްފައިވެ އެވެ.\nސޯޝަލް މީޑިއާގައި ގިނަ އަދަދެއްގެ އާންމުންގެ ފެވަރިޓަކަށް މޯލްޑިވިއަން އައިޑޮލް ބަދަލުވެގެން ގޮސްފައިވާއިރު މި ޝޯގެ ބައިވެރިން ވެސް ދަނީ މިހާރު ޓްވިޓާ އާއި ފޭސްބުކްގައި ފޯރި ނަގަމުންނެވެ. މި ހުރިހާ ފޯރިއެއް އެކުވެ "ސިޔާސީ ޓްވިޓާ" އަށް ހިޔަނި އެޅިފައިވާއިރު އެކަން އުފަލެއްގެ ގޮތުގައި ފާހަގަކުރާ މީހުން ވެސް އެބަތިއްބެވެ.\n"މިއޮތްހާ ދުވަހު ޓްވިޓާ އަށް ވަދެލީމަ ހީވާނީ ބޮލަށް ސިޔާސީ މޮހޮރު ޖަހާހެން. މިހާރު މި ވަންނަނީ ހިތްހަމަޖައްސާލަން. މޯލްޑިވިއަން އައިޑޮލް އަށް މީހުން ތައުރީފުކުރާ މަންޒަރު ފެނުނީމަ ވެސް ލިބެނީ އުފަލެއް،" މީހަކު ބުންޏެވެ.\n20 ގައުމަކުން ޕްރިމިއާ ޝޯ ބެލި!\nމިއީ ޔަގީނަށް ވެސް ރާއްޖެ އިން އުފެއްދި ޓީވީ ޝޯއަކަށް ބައިނަލްއަގުވާމީ ސަމާލުކަން އެންމެ ބޮޑަށް ލިބިގެން ދިޔަ ފަހަރެވެ. ރާއްޖެ އިން ބޭރުގައި ތިބި ދިވެހިންނާ އެކު ބޭރުގެ އެތައް ބަޔަކު ވެސް ޝޯ އަށް އިންތިޒާރުކޮށް ޝޯ ބެލި އެވެ. އަދި ޝޯގެ ފުރިހަމަ ކަމަށް ތައުރީފުކޮށްފައި ވެސް ކިޔާފައިވެ އެވެ.\nޕީއެސްއެމްގެ ލައިވް ސްޓްރީމް ބެލި ގައުމުތަކުގެ ތެރޭގައި ސްޕެއިިން އާއި ޖަޕާން އަދި އެމެރިކާ އާއި ޔޫއޭއީ އާއި އޮސްޓްރޭލިއާ އަދި ނެދަލެންޑްސް ފާހަގަކޮށްލެވެ އެވެ. މީގެ އިތުރުން ގިނަ އަދަދަކަށް ދިވެހިން އުޅޭ ސްރީ ލަންކާ އާއި އިންޑިއާ އާއި މެލޭޝިއާގައި ވެސް ޝޯގެ ފޯރި އުޅެނީ ގަދަކޮށެވެ.\nމޯލްޑިވިއަން އައިޑޮލްގެ ޝޯތައް ދިވެހިންނާ ހަމަ އަށް އަންނަނީ ވެސް ޔޫރަޕަށް ބުރެއް އެޅުމަށް ފަހު އެވެ. ޔޫކޭގެ ފްރިމެންޓަލް މީޑިއާ އިން ޝޯ ބަލައި ފާސްކުރެ އެވެ.\nމޯލްޑިވިއަން އައިޑޮލްގެ ޕްރޮޑަކްޝަން ޓީމުން ބުނެފައި ވަނީ ޝޯއާ މެދު ހިތްހަމަނުޖެހޭ ދިވެއްސަކު ނެތް ގޮތަށް ފްރިމެންޓަލް މީޑިއާގައި ވެސް މި ޝޯއާ މެދު ހިތްހަމަނުޖެހޭ މީހަކު ނެތޭ ބުނެވިދާނެ ކަމަށެވެ. ބޭރުގެ ތަޖުރިބާކާރުންގެ ފަރާތުން ޝޯ އަށް ލިބޭ ތަރުހީބު އަދި މާ ބޮޑު ކަމަށްވެ އެވެ.\nފަހުރުވެރި ނުވާންވީ ސަބަބެއް ނެތް!\nއައިޑޮލް ޝޯގެ މައި ބެލެނިވެރިޔާ، ޔޫކޭގެ ފްރިމެންޓަލް މީޑިއާގެ ފުރިހަމަ އެހީތެރިކަމާއި އެއްބާރުލުމާއި މޮނީޓަރިންނާ އެކު މޯލްޑިވިއަން އައިޑޮލް ކުރިއަށް ގެންދިޔަ ނަމަވެސް މިއީ 100 ޕަސެންޓް ދިވެހި އުފެއްދުމެކެވެ. ޕީއެސްއެމްގެ ވެރިން ވިދާޅުވާ ފަދައިން ނަމަ "100 ޕަސެންޓް ދިވެހި މެގަ ޕްރޮޖެކްޓެކެވެ."\nމޯލްޑިވިއަން އައިޑޮލްއާ މެދު ފަހުރުވެރިވާން ޖެހޭ އެންމެ ބޮޑު ސަބަބަކީ މިއީ އެވެ. ދުނިޔޭގެ ފެންވަރުގެ ޝޯއެއް، އެ ފްރެންޗައިޒްގެ ނަމަށް ހުތުރުނާރާ ފަދަ ގޮތަކަށް ނުވަތަ ފެންވަރަށް އުނިކަމެއް ނާންނަ ފެންވަރަށް ޓީވީއެމްގެ މުވައްޒަފުން މި ޝޯ ކޮށައި މަށައިފައިވާތީ އެވެ. އަނެއްކޮޅުން އާބާދީގެ ގޮތުން ބަލާއިރު ރާއްޖެ އަކީ އައިޑޮލް ޝޯ މިގޮތަށް އޯގަނައިޒްކޮށް ހޯސްޓްކުރާ އެންމެ ކުޑަ ގައުމު ވެސްމެ އެވެ.\nއެއީ ވެސް ވަރަށް ބޮޑު ފަހުރެެކެވެ. ސަބަބަކީ ދުނިޔެ އިން ވެސް މި ޝޯ އާއި މި ޝޯގައި ވާދަކުރާ ދިވެހިންގެ ހުނަރު ނިކަން ގާތުން ބަލާތީ އެވެ.\nމީގެ އިތުރުން ފުރުސަތު ނުލިބިފައި ތިބި ދިވެހި އާޓިސްޓުންނަށް ވަކި ހާއްސަކޮށް ލަވަކިޔުންތެރިޔަކަށް ވާން ބޭނުންވެ ފުރުސަތު ނުލިބިފައި ތިބި އެތައް ބަޔަކަށް މި ވަނީ ބައިނަލްއަގުވާމީ ސްޓޭޖަކުން ފުރުސަތު ލިބިފަ އެވެ. މިއުޒީޝަނުންނަށް ނުވަތަ އާޓިސްޓުންނަށް ފުރުސަތެއް ނެތޭ ކިޔައި އުޅުނު އެންމެންގެ އަގަމަތީގައި އެ ވަނީ މަލަން އަޅައިފަ އެވެ.\nހަގީގަތަކީ، މި ޝޯ އަކީ އަދިވެސް ފަހުރާއި ޝަރަފާ ގުޅިފައިވާ ޝޯއެއް ކަމެވެ. އަންނަ އެޕްރީލް މަހު ޝޯ ނިމުމަކަށް އަންނައިރު މޯލްޑިވިއަން އައިޑޮލްގެ ޝަރަފް ލިބިގެން ދާނީ ދިވެހި ލަވަކިޔުންތެރިޔަކަށެވެ. އެކަމަކު އޭނާ ވެގެންދާނީ ހަމައެކަނި ދިވެހިންނަށް ލަވަކިޔައިދޭ ފެންވަރުގެ އާޓިސްޓަަކަށް ނޫނެވެ.\nބައިނަލްއަގުވާމީ ސްޓޭޖަށް އަރައި ހުރިހާ ދިވެހިން ފަހުރުވެރިކޮށްދޭނެ ލަވަކިޔުންތެރިޔަކަށެވެ. މޯލްޑިވިއަން އައިޑޮލްއާ މެދު ފަހުރުވެރި ނުވާންވީ ސަބަބެއް ހަގީގަތުގައި ނެތެވެ.\nމޯލްޑިވިއަން އައިޑޮލްގެ މާލޭ އޮޑިޝަނުން ހޮވުނު ކުދިން. --ފޮޓޯ:ޕީއެސްއެމް\nމިއޮތީ ހަފުތާ ބަންދު އެނބުރިއައިސްފައި!\nޒަމާނުއްސުރެން ފެށިގެން ވެސް ދިވެހިންނަކީ އަހުވަން، އެއްބައިވަންތަ އަދި އެއް ހިތަކުން މަޖާކޮށް އުފާކޮޮށް އުޅުނު ބައެކެވެ. ވަކިން ހާއްސަކޮށް ދިވެހިންގެ ސަގާފަތާއި ދިރިއުޅުމުގެ އުފަލުގައި މިއުޒިކަކީ ބޮޑު ހިއްސާއެއް އަދާކުރި އެއްޗެކެވެ. މިއުޒިކް ކުޅުނު މީހުންނަށާއި ލަވަކިޔައި އުޅުނު ކުޅަދާނަ ފަންނާނުންނަކީ އެއް އިރެއްގައި މި ރާއްޖޭގައި ނިކަން މަތިން އަގުކުރެވި އަގުވަޒަން ވެސް ކުރެވުނު ބައެކެވެ.\nނަމަވެސް ސިޔާސީ ކަޅު ވިލާގަނޑެއްގެ ތެރެއަށް ގައުމު ވެއްޓިގެން ދިޔަ ހިސާބުން ފެށިގެން މިއުޒިކްގެ ފޯރި ވަނީ ސިޔާސީ މިއުޒިކް ޗާޓެއްގެ ދަރަޖަ އަށް ވެއްޓިފަ އެވެ. ސްޓޭޖަށް އަރައި ލަވަކީ ޒުވާނާ ވެސް ލަވައެއް ކިޔައިދިން މަންޒަރު ފެނުނީ ސިޔާސީ ކޮންމެވެސް ފިކުރަކަށެވެ.\nއެކަމަކު މިއަދުގެ ހަގީގަތަކީ އާޓިސްޓުންނަށް ނުލިބުނު ފުރުސަތާއި އެމީހުން ބޭނުންވެގެން ގޮވާލި ފުރުސަތު އެންމެފަހުން ލިބިއްޖެކަމެވެ. ކޮންމެ ހަފުތާ ބަންދަކު މިހާރު މޯލްޑިވިއަން އައިޑޮލް މެދުވެރިކޮށް މުޅި ރާއްޖެ އަށް ހިނިތުންވުން ގެނެސްދެމުން އަންނައިރު އެއް ބަޔަކު މި ފޯރިއެއް ނުވަތަ މި އީދެއް ސިފަކުރަނީ އެއް އިރެއްގައި މާލެ އެކަތިގަނޑަކަށް ހެދި "ހަފުތާ ބަންދު" ގެ ޒަމާނީ ޝޯތަކެއްގެ ގޮތުގަ އެވެ.\nއޭރު މާލޭގެ އެކި ސަރަހައްދުތަކުގައި ސްޓޭޖު އަޅައިގެން ހަފުތާ ނިންމަން ބޭއްވި ޝޯތަކުގެ ފޯރި އެނބުރި އައުމަކީ ދިވެހި މިއުޒިކަށް އޮތް ހެޔޮ ފާލެކެވެ. ވަޅުޖެހިފައި އޮތް މިއުޒިކް ނުވަތަ އަގުވަޒަން ނުކުރެވުނު އާޓިސްޓުންގެ އަގު ވަޒަންކުރާނެ ޕްލެޓްފޯމެއް އުފެދުނީ އެވެ. ހަމައެކަނި އެއެއް ނޫނެވެ. އިތުރު އެތައް ލަވަކިޔުންތެރިންނާއި މިއުޒީޝަނުންތަކެއް ވެސް އުފަންކުރުވާނެ ޕްލެޓްފޯމެއް އެންމެފަހުން ގާއިމުކުރެވުނީ އެވެ.\nދިވެހި މިއުޒިކާއި ލަވައިގެ ދުނިޔެ އަށް އިރު ނުއޮއްސޭކަން ސާބިތުވީ އެވެ. ލަވަކިޔަން އަދި ލަވައިގެ ޝޯ ބަލަން ދިވެހި ގައުމު ބަނޑުހައިވެފައި އޮތްކަން އެނގިގެން ދިޔައީ އެވެ.\nދިރާގުން ޒުވާނުންނަށްޓަކައި- މޯލްޑިވިއަން އައިޑޮލްގެ ކުރީގައި!\nއޭދަފުށީ ފިސާރި އަންހެނުންނާއި އެމީހުންގެ އަންހެން ލީޑަރު!\nއޯޕެން އޮޑިޝަން: މިއީ ނޫ ޖަވާހިރެއް ކޮނެގެން ނެގުން ކަހަލަ ކަމެއް!\nމޯލްޑިވިއަން އައިޑޮލް ދިވެހިންގެ ކެއުން ބުއިމާއި ނިދުމުގެ ތެރެއަށް!


vnews - Barack Obama aai Michelle ge rasmee thasveeru aanmuhnah dhahkaalaifi\nބަރާކް އޮބާމާއި މިޝޭލްގެ ރަސްމީ ތަސްވީރު އާންމުންނަށް ދައްކާލައިފި\nބަރާކް އޮބާމާ އަދި މިޝޭލްގެ ރަސްމީ ތަސްވީރު އިފްތިތާހުކުރަނީ\nއެމެރިކާގެ ކުރީގެ ރައީސް ބަރާކް އޮބާމާއާއި އަނބިކަނބަލުން މިޝޭލް އޮބާމާގެ ރަސްމީ ތަސްވީރު އާންމުންނަށް ދައްކާލައިފި އެވެ.\nއެމެރިކާގެ ކުރީގެ ރައީސުންގެ ރަސްމީ ތަސްވީރުތައް ކުރެހުމަކީ އެ ގައުމުގެ އާދަކާދައިގެ ތެރޭގައި ހިމެނޭ ކަމެކެވެ.\nމި ތަސްވީރުތައް ބަހައްޓާފައި ހުންނަނީ ވޮޝިންޓަން ޑީސީގައި ހުންނަ ސްމިތްސޯނިއަން އިންސްޓިޓިއުޓްގެ ނެޝަނަލް ޕޯޓްރެއިޓް ގެލެރީގަ އެވެ.\nމި ދެ ތަސްވީރު ރަސްމީކޮށް އިފްތިތާހުކޮށްފައިވަނީ ހޯމަ ދުވަހު ސްމިތްސޯނިއަންގެ ނެޝަނަލް ޕޯޓްރެއިޓް ގެލެރީގައި ބޭއްވި ހާއްސަ ރަސްމިއްޔާތެއްގައި އޮބާމާއާއި މިޝޭލް އެވެ.\nބަރާކް އޮބާމާގެ ރަސްމީ ތަސްވީރު\nއޮބާމާގެ ރަސްމީ ތަސްވީރު ކުރަހާފައިވަނީ މަޝްހޫރު އާޓިސްޓެއް ކަމަށްވާ ކެހިންޑޭ ވައިލީ އެވެ. އޭނާއަކީ އެމެރިކާގެ ކަޅު ނަސްލުގެ މީހުންގެ ތަސްވީރުތައް ކުރެހުމުގައި މަޝްހޫރުކަން ހޯދާފައިވާ ފަރާތެކެވެ. އަދި އޭނާގެ ކުރެހުންތަކުގައި ތާރީހީ ކަންތައްތައް ދައްކައިދިނުމަށް ވަރަށް ބޮޑު އިސްކަމެއް ދެއެވެ. އެކަމަކު އޮބާމާގެ ފޮޓޯއިން މިފަދަ ކަންތައްތަކެއް ފެންނާކަށް ނެތެވެ. ނަމަވެސް މި ތަސްވީރުން ފެންނަ ކޮންމެ އެއްޗަކީ އޮބާމާއާއި ވަރަށް ގާތް ގުޅުމެއް އޮތް އެއްޗެކެވެ.\nތަސްވީރުން ފެންނަ މާތަކަށް ބަލާލާއިރު މީގެ ތެރެއިން އެއް މަލަކީ ޗިކާގޯގެ ރަސްމީ މަލެވެ. ޗިކާގޯ އަކީ އޮބާމާ ސިޔާސީ މައިދާނާއި ގުޅިވަޑައިގަތް ތަނެވެ. މީގެ އިތުރުން ތަސްވީރުން ފެނިގެންދާ ޖޭސްމިން މަލުން ރަމްޒުކޮށްދެނީ އޮބާމާ ކުޑައިރު ދިރިއުޅުއްވި ހަވާއީ އެވެ. އަދި އެފްރިކަން ބްލޫ ލިލީ އަކީ އޮބާމާގެ ބައްޕަ، ބަރާކް އޮބާމާ ސީނައަރ އަކީ ކެންޔާ ރައްޔިތެއް ކަން ރަމްޒުކޮށްދޭ މަލެވެ.\nބަރާކް އޮބާމާ، އޭނާގެ އަނބިކަނބަލުން މިޝޭލްގެ ރަސްމީ ތަސްވީރު ބައްލަވާލައްވަނީ\nއޮބާމާގެ އަނބިކަނބަލުން މިޝޭލްގެ ތަސްވީރު ކުރަހާފައިވަނީ މަޝްހޫރު ކުރެހުންތެރިޔާ އޭމީ ޝެރާލްޑް އެވެ.\nމި ތަސްވީރުން ފެނިގެންދަނީ މިޝޭލް ހުދާއި ކަޅާއި އަދި އަޅި ކުލަ ހިމެނޭ ހެދުމެއް ތުރުކުރައްވައިގެން އިންނަވާ ތަނެވެ. އަޅިކުލައަކީ އޭމީގެ ގިނަ ކުރެހުންތަކެއްގައި އާންމުކޮށް ފެންނަ ކުލައެއްކަން ފާހަގަކޮށްލަން ޖެހެ އެވެ.\nތަސްވީރުން ފެނިގެންދާ ހެދުން ފަރުމާކޮށްފައިވަނީ މަޝްހޫރު ފެޝަން ޑިޒައިނަ މިޝޭލް ސްމިތް އެވެ. މި ދެ ތަސްވީރު މިހާރު ވަނީ ސްމިތްސޯނިއަންގެ "އެމެރިކާސް ޕްރެޒިޑެންޓްސް" އެގްޒިބިޝަން ނުވަތަ އެމެރިކާގެ ކުރީގެ ރައީސުންގެ ތަސްވީރުތައް ބަހައްޓާފައިވާ މައުރަޒުގައި އާންމުންނަށް ދައްކާލަން ބަހައްޓާފަ އެވެ.


Inthihaabu Avas Kuran Govaalaa Idhikolhun Muzaaharaa Kuranee | Jazeera\tއިންތިހާބު އަވަސްކުރަން ގޮވާލާ އިދިކޮޅުން މުޒާހަރާ ކުރަނީ - Jazeera\nޢަލީ ސަމާހު January 25, 2021 155 views0\nލޯކަލް ކައުންސިލް އިންތިހާބު ލަސްކުރަން ސަރުކާރުން މަސައްކަތްކުރާ ކަމަށް ބުނެ އިދިކޮޅުން މާލޭގެ މަގުމަތީގައި މުޒާހަރާ ކުރަން މިއަދު ފަށައިފިއެވެ.\nއިދިކޮޅުގެ މުޒާހަރާ ފެށީ މިއަދު މެންދުރު އެކެއް ޖެހިހާއިރު ޕީޕިއެމް އޮފީސް ކުރިމަތިންނެވެ. އެއަށް ފަހު ލީޑާޝިޕްގެ ބޭފުޅުންވެސް ހިމެނޭ ގޮތަށް މުޒަހަރާގެ ބައިވެރިން މިސްރާބު ޖެހީ އަމީނީމަގުން އިލެކްޝަން ކޮމިޝަން (އީސީ) ގެ އިމާރާތާ ދިމާލަށެވެ.\nރައީސް އަބްދުﷲ ޔާމީން މިިނިވަން ކުރުމަށާއި، އިންތިހާބު އަވަސްކުރަން ގޮވާލާ ބައިވެރިން އަމީނީ މަގުން، އީސީ ހުންނަ ގޯޅިއާ ދިމާލަށް މިސްރާބު ޖަހަން އުޅުމުން ފުލުހުން ވަނީ އިސްކަންދަރު ކޮށި ކައިރިން ބައިވެރިން ފަހަތަށް ޖައްސާލާފައެވެ.\nއެއަށް ފަހު ފަހަތަށް ޖައްސަމުން ގޮސް ގިޔާސުއްދީން ސްކޫލަށް ހަމަޔަށް ފަހަތަށް ޖެއްސުމުން އެތަން ދޫކޮށް ބާ ޖަމާލުއްދީން ސްކޫލު ކުރިމަތީގައި އަޑު އުފުލުމަށް ފަހު މަޖީދީ މަގުގައި ބައިވެރިން ދަނީ ދަނީ މުޒާހަރާ ކުރަމުންނެވެ.\nގާތް ގަނޑަކަށް 50 އެއްހާ މީހުން ބައިވެރިވި މި މުޒާހަރާގެ ބައިވެރިންގެ ތެރެއިން ހަތް މީހަކު ފުލުހުންގެ ބެލުމުގެ ދަށަށް ވަނީ ގެންގޮސްފައެވެ. އޭގެ ތެރޭގައި ޕީޕީއެމްގެ ކައުންސިލް މެމްބަރު އަހުމަދު ނަރީޝް، ޝަހީދް އިބްރާޙިމްގެ އިތުރުން ބާރަށު ދާއިރާގެ ކުރީގެ މެމްބަރު އަދި ޕީޕީއެމްގެ ނައިބް ރައީސް އިބްރާހިމް ޝުޖާއު ހިމެނެއެވެ